
CUVÎNT ÎNAINTE 


În istoriografia antică, Decebal, regele-erou, întruchipează înainte 
de toate marile calități morale ale geto-dacilor: setea de libertate și vitejia, 
demnitatea și dragostea pentru pămîntul patriei. Domnia lui reprezintă 
momentul de apogeu al istoriei Daciei preromane. 

Cartea aduce în faţa cititorului, printr-o sinteză introductivă, pe cei 
doi adversari: Roma care în decursul primului secol al imperiului atinsese 
maximum de întindere teritorială şi fortă militară; regatul Daciei care, 
după un veac de frământări de la moartea marelui rege Burebista, își regăsise 
unitatea în limite geografice şi etnice stabile. 

Evoluţia statului dac a fost brusc întreruptă de cucerirea romană. 
Istoria reintră însă în făgaşul său, îndată ce vechiul regal derine — pentru 
mai bine de un secol și jumătate — provincie romană. Rănile războiului 
au prins repede să se vindece, teama și ura au fost treptat uitate. Autorităţile 
romane, armata, coloniștii veniţi ex toto Orbe Romano erau purtătorii celei 
mai înalte civilizații a antichităţii, la progresul căreia sînt solicitați a-și aduce 
contributia și geto-dacii, ca noi locuitori ai imperiului. Sinteza daco-romană 
este o realitate istorică, esența însăși a procesului de romanizare. Pentru 
cei ce se nășteau pe pămîntul Daciei, regele Decebal și împăratul Traian 
apăreau, precum nouă celor de astăzi, învăluiți numai în aureola lor de viteji, 
precum Scipio și Hannibal, Caesar şi Vercingetoriz. 

Cucerirea Daciei reprezintă, totodată, un moment de răscruce în istoria 
romanității orientale. 


Aceste pagini, care văd acum lumina tiparului, au fost scrise la împh- 
nirea a 1900 de ani de la urcarea pe tron a regelui Decebal. Ele se adresează 
unui public larg, cu deosebire tinerilor, elevi și studenți, dornici de a cunoaște 
adevărata istorie a patriei. Ezigentele specialiștilor am încercat a le satisface 
prin introducerea unor note, acolo unde erau absolut necesare. 

În măsura în care așteptările cititorilor vor fi împlinite de parcurgerea 
cărții, aceasta o datorăm și acelora care au găsit răgazul să o citească încă în 
manuscris şi să ne comunice observaţiile și sugestiile lor. Gîndul nostru se 
îndreaptă, totodată, cu recunoștință spre Editura Academiei Române, care 
a acceptat publicarea acestei lucrări. 

GETO-DACH SI IMPERIUL ROMAN: 
CONTACTE SI CONFRUNTĂRI 


ÎNTINDEREA STĂPÎNIRII ROMANE LA DUNĂREA DE JOS 


Înainte de a intra în expunerea subiectului nostru, ne propunem a 
prezenta cititorului punctele esenţiale ale istoriei romane, în momentul 
cînd legiunile Romei își fac apariția amenințătoare la orizont, iar istorio- 
grafia antică înregistrează brusc afirmarea militară a dacilor! (Trogus 
Pompeius : incrementa Dacorum per Rubobosten regem, creşterea puterii 
dacilor sub regele Rubobostes”? ). 

Sfîrsitul victorios al celui de-al doilea război punic transformase 
Roma în cel mai de seamă stat din bazinul mediteranean. Expansiunea ei 
militară dincolo de limitele Italiei îi adusese, în 206 î.e.n., Hispania în 
calitate de provincie ; urmează ocuparea coastei de apus a Illiriei, încă de la 
sfîrşitul secolului al III-lea, lărgită în curînd prin cucerirea Macedoniei şi a 
Greciei, desăvirşită în 146 î.e.n. În același an, Cartagina era definitiv în- 
frîntă și distrusă, locul ei luîndu-l provincia Africa. Îndată după aceea, 
republica romană punea temeinic piciorul pe continentul asiatic, o dată cu 
transformarea (pe la 130 î.e.n.) fostului regat elenistic al Pergamului în 
provincia Asia. Ieșită întărită din războiul cu aliaţii (socii) italici (88 
î.e.n.) şi din războiul civil, Roma relua îndată politica de expansiune. 
A urmat astfel la rînd şi nu prea tîrziu regatul Bithyniei, devenită provincie 
în 75 î.e.n. Apoi, în decurs de două decenii, regatele elenistice din Orientul 
Apropiat intrau sub dominaţia Romei, fie ca provincii (Siria, regatul 
Pontului), fie sub forma unor regate clientelare sau dependente (Armenia, 
Commagena, Cilicia). În anul 31 î.e.n., era desființat și transformat în 
provincie romană ultimul regat elenistic : Egiptul. 

Pătrunderea romană în Peninsula Balcanică inițiată pe la sfîrșitul 
secolului al III-lea (primul război iliiic. 229—228 î.e.n.) si cucerirea trep- 
tată a peninsulei în cursul secolelor ]1—I î.e.n. transformă Dunărea în g1a- 
niță nemijlocită între Roma şi neamurile barbane de la nord de acest fluviu. 


1 Pentru referintele din autorii antici, notele noastre urmează in gencral traducerile 
din Fontes, I — II (aici cititorul va găsi si unele lămuriri privitoare la biografiile și scrierile 
acestora, inclusiv asupra edițiilor moderne). 

2 Historiae Philippicae, prologul cărţii a XXXII-2; vezi Fonles, I, p. 361 şi VI. Iliescu, 
StCl, 10, 1968, p. 115 — 122. 

Înainte încă de a-şi fi fixat definitiv dominaţia pe linia Dunării, 
confruntarea militară dintre cuceritorii ce înaintau lent, dar temeinic şi 
amenintâtor, si popoarele libere de dincolo de fluviu devine tot mai dură. 
Acestea din urmă organizează numeroase incursiuni asupra provinciilor 
romane de la sud, spre a preveni un pericol iminent, dar întoreîndu-se adesea 
cu prăzi bogaie din ţinuturile devastate. La aceste raiduri participă uneori 
şi geto-dacii, în alianță cu alte neamuri (scordisci, bastarni, sarmafi), dar 
şi singuri. Astfel, în anii 109—106 î.e.n., o invazie a dacilor şi scordiscilor 
este respinsă de Minucius Rufus, guvernatorul Macedoniei. Iar pe la 74 
î.e.n., C. Seribonius Curio, urmărind pe năvălitori, ajunge pină la Dunăre, 
dar nu îndrăznește s-o treacă de teama codrilor întunecoși (Curio Dacia 
tenus venit, sed tenebras saltuum expavit) 3. Ciţiva ani după aceea (72— 71 
î.e.n.), a avut loc demonstraţia militară în Dobrogea a lui Terentius Varro 
Lucullus, proconsulul Macedoniei, apoi încercarea sfirşită rusinos a lui 
C. Antonius Hybrida de a ocupa teritoriul dobrogean *. 


Ne aflăm în vremea cind se afirmă, cu forță şi strălucire, neamul 
geto-dac sub conducerea regelui Burebista 5. Unificînd triburile geto-dace 
din cîmpie şi din munţi, el realiza o mare forță militară (după Strabo$, 
„puteau să trimită la luptă pînâ la două sute de mii de oameni” !) şi ini- 
tiazâ o serie de acţiuni în vest (undeînfrînge pe celții boi) şi spre est (pus- 
tiind Olbia pe la 55 î.e.n. şi aducînd sub stăpînirea sa cetăţile din Pontul 
Sting, de la Histria pînă la Apollonia)”. Astfel, cum se exprimă un document 
epigrafic contemporan, Burebista ajunge „cel dintii şi cel mai mare dintre 
regii din Tracia, stâpînitor al tuturor ținuturilor de dincoace şi de dincolo 
de Dunăre” 8. 


Dar fulgerâtoarea creştere a puterii geto-dacilor era sortită destră- 
mării, îndată ce acel ce fusese sufletul acestei mari politici dispare de pe 
scena istoriei. Între timp, republica romană în agonie depășea propria-i 
criză internă cauzată de războaie lungi şi istovitoare între propriii cetăţeni. 
Octavianus Augustus introducea la Roma un nou regim politic şi o nouă 
formă de conducere : principatul. Primul împărat roman depune eforturi 
continue şi prelungite pentru a tixa definitiv graniţele imperiului pe limite 


3 Vezi: Frontinus, II, 4, 3; Florus, I, 39,6. 

4 Vezi D. M. Pippidi, în Din istoria Dobrogei, I, București, 1965, p. 276—283; R. Vulpe, 
în Din istoria Dobrogei, II, 1968, p. 24—26. 

$ Cea mai nouă și importantă contribuţie este monografia semnată de I. H. Crișan, 
Burebista și epoca sa, București, 1977. Vezi și studiu sintetic al lui L. Petculescu, Signification 
ei conséquences internationales de la creation de l'Etat centralisé et indépendant de Burebista, în 
Revue roumaine d'êtudes internationales, 14, 1980, 1—2 (47—48), p. 103—115. 

9 Strabo, Geografia, VII, 3, 13. 

? Ibidem, VII, 3,11: ,,Ajungind în fruntea neamului său, care era istovit de războaie 
dese, getul Burebista l-a înălțat atit de mult prin exerciţii, abţinere de la vin și ascultare față 
de porunci, încît, în ciţiva ani, a făurit un stat (%2x%) puternic şi a supus geților cea mai 
mare parte din populaţiile vecine. Ba incă a ajuns să fie temut și de romani. Căci trecind 
plin de îndrăzneală Dunărea și jefuind Tracia, pină în Macedonia si Illiria, a pustiit pe celții care 
erau amestecați cu tracii si eu ilirii si a nimicit pe de-a întregul! pe boii aflaţi sub conducerea 
lui Critasiros si pe taurisci”. Despre relaţiile lui Burebista cu cetăţile pontice vezi D. M. Pippidi, 
op. cil., p. 283 și urm. si R. Vulpe, op. cit., p. 27—31. 

8 Este vorba de decretul în cinstea lui Acornion din Dionysopolis; dintre ediţiile cri- 
tice, menționăm G. Mihailov, Inscriptiones Graecae in Bulgaria repertae, I, Sofia, 1965, nr. 13» 
iar pentru traducere : I. H. Crișan, op. cif., p. 92— 94. 

naturale: Rinul şi Dunărea în Europa şi Eufratul în Orient. La capătul 
unei serii de războaie şi insurecţii naţionale reprimate cu violență, întreg 
ţinutul dintre Marea Adriatică şi Dunăre este cucerit ; împăratul se putea, 
deci mîndri cu realizările sale, aşa cum rezultă din inscripţia care-i preamă- 
reşte faptele : ,, Neamurile pannonilor, pe care niciodată înainte de domnia 
mea nu le înfruntase vreo armată romană — fiind definitiv învinse de 
Tiberius Nero, care pe atunci îmi era fiu adoptiv şi locţiitor — le-am supus 
stâpînirii romane şi am împins hotarele Illyrieului pînă la fluviul Danu- 
bius” 9, 

Aproximativ în același timp, ocuparea ținuturilor de la Dunărea de 
Jos înainta temeinic, ducind la instituirea unui comandament militar 
roman, în locul căruia în primii ani ai erei noastre lua fiinţă provincia 
Moesia. Astfel, cum notează istoricul Rufius Festus, frontiera între romani 
și „barbari” s-a stabilit ferm pe Dunăre, începînd de la Augusta Vindeli- 


corum prin Noricum, Pannonia şi Moesia 10. 


9. Res Gestae divi Augusti, 30, 1. Această scriere sintetică a primului împărat despre pro- 
priile-i fapte ne-a fost transmisă pe cale epigrafică. La moartea lui Augustus (anul 14 e.n.), 
s-au citit in senat patru documente, pe care impăratul le sigilase anul precedent și le încredin- 
tase spre păstrare vestalelor. Primul era testamentul propriu-zis, prin care Augustus își 
împărțea averea între moștenitori și poporul roman. Altre trei volumina conţineau : unul, dis- 
poziţii privitoare la funeraliile împăratului ; al doilea, o prezentare scurtă a operei sale politice, 
care să fie gravată pe table de bronz, urmind a fi expuse în faţa mausoleului; ultimul, o situa- 
ţie a imperiului, indicind numărul trupelor și un raport asupra tezaurului și veniturilor publice 
(Suetonius, Augustus, 101, 6). Aceste documente, pe care Suetonius le-a putut consulta în arhi- 
vele imperiale, au dispărut; dar index rerum gestarum a rămas pînâ la noi, tocmai datorită 
dispozitiei de a fi prezentat sub forma unei inscripţii monumentale. Editio princeps — cea de pe 
mausoleul de Ia Roma — a dispărut; dar unele cetăți din provincii (precum Ancyra din Galatia 
ori Apollonia și Antiochia din Pisidia) au executat copii, pe care le-au expus public, ajungind 

astfel pină la noi. Cea mai importantă este inscripţia de la Ancyra (Monumentum A ncyranum ) — 
text dublu, grec și latin, gravat pe zidurile templului închinat Romei si lui Augustus. Textul 
latin este gravat pe șase coloane, pe doi pereţi ai pronaosului templului; titlul precizează 
că inscripţia este copie a exemplarului roman, gravat in duabus aheneis pilis guae sunt Romae 
posilae. Textul grec este expus de peretele sting al cellei. La Apollonia a fost gravată o versiune 
greacă a inscripţiei, pe partea anterioară a unei mari baze sustinînd statuile lui Augustus, Liviei, 
lui Tiberius, Germanicus si Drusus. În Antiochia Pisidei a fost gravată o versiune greacă a ins- 
criptiei, pe 10 coloane, expusă într-un pasaj dintre două pieţe publice. Titlul care precedă 
copiile provinciale pare a anunţa două subiecte și două părți : ,,faptele” propriu-zise (res ges- 
tae) si cheltuielile (impensae ). S-a subliniat însă că, de fapt, documentul prezintă un plan 
tripartit : primele 14 capitole enumeră sarcinile și onorurile publice sau religioase primite ori 
refuzate de Augustus; în cap. 15—24 se face un bilanţ al cheltuielilor de tct felul în favcarea 
Statului și a poporului roman; partea a treia, incepind cu cap. 25, ne readuce în dcmeniul 
istoriei, la faptele de pacificator și cuceritor ale primului împărat roman ; în cap. 34—35 se revine 
la subiectul primei părţi: numele și titlurile purtate de împărat (Augustus, pater patriae), 
Ediţii: Georges Perrot — Edmond Guillaume, Ezploration archéologique de la Galatie et de la 
Bithynie, 2 vol., Paris, 1872 — după copia (desen) efectuată în 1861; comunicată lui Th. Mom- 
msen, care publică astfel ediţia sa de Res gestae divi Augusti, Berlin, 1865;Yvezi şi CIL, III, 
p. 769 — 799; idem, Res gestae divi Augusti?, Berlin, 1883 (după mulajele luate de consu- 
Jul Humann); vezi încă: Res gestae divi Augusti ez Monurenio Ancyrano et Antiocheno 
Latino, Ancyrano et Apolloniensi Grcecis (text stabilit şi ccmertat ce Jean Gagt), Paris, 
1935; Res gestae divi Augusti, Kritische Textausgabe von Hans Volkermann, Teubner, Leipzig» 
1942. Extrase : Fontes, I, p. 268—271 (cu trad.). 


19 Rufius Festus, VIII, 1. 

REGATUL DACIC DUPĂ BUREBISTA 


Cum s-a mai arătat, la mijlocul secolului I î.e.n., regele Burebista 
realizase o stăpinire fără precedent în istoria Daciei; ea depășea sensibil 
hotarele naturale ale acesteia, aducind sub stăpinire triburi şi cetăţi de alte 
neamuri. Căderea marelui rege făcea ca istoria geto-dacilor să reintre în 
vechiul cadru geografic cunoscut de cel puţin o jumătate de mileniu de la 
intrarea lor în istorie (514 î.e.n.). 

În intervalul dintre domnia lui Burebista si urcarea pe tron alui 
Decebal, istoria Daciei cunoaşte o sută treizeci de ani de frâmîntâri. Princi- 
palele etape cronologice ale acestei istorii ne-au fost transmise de istoricul 
Iordanes din secolul al VI-lea e.n. El arată că după Burebista, domnia 
dacilor a intrat în mîna marelui preot Deceneu, apoi continuă : „lar după 
ce Deceneu a murit, l-au avut; în aproape aceeaşi venerație pe Comosicus, 
deoarece acesta nu-i era mai prejos în iscusință. El era socotit, datorită 
priceperii sale, şi rege pentru dìnsii, şi preot, şi judeca poporul ca judecător 
suprem. Si după ce el a lăsat cele omeneşti, a venit la domnie Coryllus, 
regele geților, și timp de patruzeci de ani a stăpiînit peste neamurile din 
Dacia'"!!. În altă parte, vorbind despre conflictele dintre daci şi romani pe 
timpul lui Domitian, Iordanes ne informează că domnia peste daci o avea 
Dorpaneus. 

Aceste ştiri de valoare excepțională sint sprijinite şi de datele altor 
izvoare. 

Cel dintii menţionat de Iordanes, Deceneu, apare şi la geograful 
Strabo drept un colaborator devotat al marelui rege : „Pe cînd domnea 
asupra geților Burebista — împotriva căruia s-a pregătit să pornească 
divinul Caesar —, cinstirea mai sus amintită o avea Decaineos”' 12. 

Comosicus apare numai la Iordanes 13, dar asupra existenţei lui isto- 
rice nu pot plana dubii, întrucit numele este atestat în onomastica tracă 14. 


Despre Coryllus, istoricul amintit ne inform2az4 că a domnit 40 
de ani asupraneamului său. O. Daicoviciu considera că acest rege era identic 
cu Scorylo, dus Dacorum, menţionat de Frontinus zi acelaşi care apare pe 


11 Iordanes, Getica, 73—74. Vezi N. Gostar, Dinaștii daci de la Burebista la Decebal, 
SCIVA, 35, 1984, 1, p. 45—53 (note de V. Lica, unde se consemnează bibliografia precedentă). 

12 Strabo, Geografia, VII, 3, 5; vezi si XVI, 2, 39: ,„.Decaineos, care proorocește lui 
Burebista”. Vezi incă N. Gostar — V. Lica, Societalea gelo-dacică de la Burebista la Decebal, 
lași, 1984, p. 56 : « A prins rădăcini in istoriografia noastră ideea că, după moartea lui Bure- 
bista, tronul acestuia a fost ocupat de preotul Deceneu. În realitate însă, atit Strabo, cit si 
Iordanes nu vorbesc despre o asemenea succesiune. Dimpotrivă Iordanes, Getica, 71, vorbind 
despre Deceneu și învăţăturile sale, ne spune că Dicineus ... ut non solo mediocribus. immo el 
regibus imperaret, adică : „Deceneu a condus nu numai mulțimea de oameni, ci chiar si pe 
regi”. Cu alte cuvinte, Deceneu și-a păstrat calitatea, prestigiul și autoritatea de mare preot; 
de conducător spiritual al dacilor și sub urmaşii lui Burebista, căzi așa ìn[elegem noi cuvintul 
regibus. Dar acești reges pot fi și conducătorii stătuleţelor care au apărut după moartea lui 
Burebista. Acest pasaj este, deci, dintre cele mai valoroase;pentru situaţia Daciei spre sfirsitul 
sec. I i.e.n. si se poate conchide că, deși Dacia era împărțită sub mai mulţi domnitori, totuși 
exista o unitate spirituală dacică, o unitate de cred inţă, de conștiință etnică ». 

13 Mentiunea titlului de judecător ìn relata rea lui Iordanes amintește de rangul lui 
Athanaric, regele goților, iudex polentissimus (Am:nianus Marcellinus, XX VII, 9, 6) și reflectă 
și pe plan instituţional confuzia intre geți si goți in anlichitatea tìrzic (vezi mai departe, nota 90). 

14 CIL, III, 14214, 12: Daizus Comozoi. 

15 Frontinus, S/ral»gemala, I, 10, 4. 

vasul cu stampilele DEOEBALVS şi PER SOORILO de la Sarmizegetusa 

Regia !, În schimb, istoricul polonez Jan Trynkowski, acceptat mai apoi 
şi de Hadrian Daicoviciu, consideră că regii menţionaţi de Iordanes nu 
reprezintă lista completă a suveranilor daci de la Burebista la Decebal, 
ci numai din perioada Decaeneus — Coryllus ; între domnia acestuia din 
urmă și cea a lui Dorpaneus, contemporanul împăratului Domitian, au mai 
domnit şi alţi regi”. 

Unul dintre aceştia ar fi fost Scorilo, cel menţionat de Frontinus!’ ; 
cum au arătat istoricii citați, el ar fi diferit de aproape omonimul său men- 
tionat de Iordanes %. Soorilo a fost probabil contemporan cu Nero, căci 
tot Frontinus % aminteşte de un război civil (arma civilia ) de care poporul 
roman era dezbinat în a223t timp, probabil cal din anii 68—69 e.n. 

În acest punct al expunerii noastre își găseşte locul discuția în legă- 

P P AR. ; Y o 
tură cu celebra inscripţie de la Tibur : elogiulfunebru al lui Ti. Plautius 
Silvanus Aelianus2. În timp ce guverna provincia Moesia (prin anii 
60—68) 22, aflăm că acesta a strămutat la sud de Dunăre peste o sută de 
mii de transdanubieni ca să presteze tributul, împreună cu soțiile, copiii, 
principii şi regii lor (plura quam centum mill(ia ) ex numero Transdanuvia- 
nor(um ) ad praestanda tributa cwm coniugib(us ) ac liberis et principibus 
aui regibus suis transăuzit ). Dintr-o altă inscripţie din Italia (Fandi) 23, 
aflăm că omologul său din Pannonia, guvernatorul L. Tampius Flavianus, 
a obligat $i el neamurile de peste Dunăre să predea romanilor ostatici 24. 


18. IDR, III/3, 272 (cu toată bibliografia anterioară). C. Daicoviciu considera că se poate 
astfel cunoaşte o serie neintreruntă de regi peste moștenirea micșorată a lui Burebista: ,,Ti- 
nind seama de cei 40 de ani de domnie ai lui Coryllus— Szorilo si de durata de timp de la 
44 î.e.n. pìnâ la 87 e.n. (moartea lui Burebista și urcarea pe tron a lui Decebai), rămin 130—131 
de ani pentru domnia a patru regi, dintre care Scorilo—Coryllus singur deține, după mărturia 
lui Iordanes, patru decenii, calculul nu e deloc inadmisibil. S-ar putea insă, ca Iordanes să 
nu fi înregistrat unul sau doi regi mai mărunți din seria urmașilor lui Burebista” (Istoria Româ- 
niei, I, 1960, p. 294—295). 

12 H, Daicoviciu — J. Trynkowski, Les rois daces de Burebista à Dcâbale, Dacia, N. S., 
14, 1970, p. 159—166. 

18 Titlul de dux nu trebuie să ne facă să ne indoim asupra calității de rege a lui Scorilo ; 
vezi Martial, Epigrame, IX, 35, 5: verba duis Dacis (Fontes, I, p. 444). s 

19 Numele Coryllus transmis de Iordanes este o variantă (mai exact: o formă coruptă) 
„a lui Scorilo, antroponim atestat epigrafic si prin urmare cert (vezi inscripția de la Aquincum, 
în Pannonia Inferioară, CIL, III, 13 373: Scorilo, R>sali libertus, don? Dacus ); dimpotrivă, 
forma Coryllus nu este atestată de altă sursă. Nimic nu se opune, pe de altă parte, ca asupra 
dacilor să fi domnit, eventual la un interval de timp mai luag sau mai scurt, doi regi cu numele 
Scorilo ; dar această presupunere se bazează pe concluzia falsă că Scorilo şi Coryllus sint două 
nume diferite. 

20 , Scorylo, conducătorul geților, știind că poporul roman era dezbinat din pricina 
războaielor civile și socotind că nu-i nimerit să-i atace, deoarece datorită unui război cu un 
dușman din afară s-ar putea restabili ințelegerea intre cetăţeni, a pus ìn fața concetâtenilor săi 
doi cîini si pe cînd se luptau între ei cu îndirjire le-a arătat un lup. Imediat ciinii s-au aruncat 
asupra acestuia, uitind de cearta lor. Prin această pildă, i-a oprit pe barbari de la un atac care 
ar fi adus foloase romanilor” (Strateg>mata, I, 10, 4). 

2 CIL, XIV, 3608; ILS, 986. 

22 Vezi D. M. Pippidi, Contribuţii la istoria veche a României”, Bucureşti, 1967, p. 287 — 
382; idem, în Din istoria Dobrogei, I, p. 309—313 ; R. Vulpe, ìn Din istoria Dobrogei, II, p. 55— 
99; B. E. Thomasson, Laterculi praesidum, Gôteborg, 1984, col. 124, nr. 20; idem, în Opuscula 
Romana, 15, 1985, p. 129—130, nr. 16. 

23 ILS, 985. Cf. B. E. Thomasson, Opuscula Romana, 15, p. 135—136, nr. 21. 

2t Vezi G. G. Po:213;:u, Tara229-0D12ic3,4, 1933, p. 142. 

Greu de spus cine erau aceşti transdanubieni, luaţi pe sus cu toată 
casa, cu fruntaşii și regii lor : probabil populaţii diverse, care profitaseră 
de slăbirea puterii geto-dacilor (după căderea lui Burebista, în cursul 
războaielor purtate cu romanii pe timpul lui Augustus), pentru a se infil- 
tra în Cimpia Română si sudul Moldovei. Mai reținem din inscripţia 
de la Tibur, între altele, cum că regibus Bastarnarum et Rhozolanorum filios 
Dacorum fratrum captos aut hostibus erepios remisit ; din această propoziţie, 
conținînd unele dificultăţi gramaticale — si din această cauză îndelung 
discutată — se poate trage concluzia că guvernatorul roman a dat înapoi 
regilor bastarnilor și roxolanilor pe fiii lor, iar regelui dacilor pe fiii fraților 
săi — captivi (probabil la romani) sau răpiți de dușmani %. Cum sublinia 
N. Gostar, inscripţia se referă la un singur rege al dacilor 2, deoarece 
ceilalți regisori răsăriți după destrămarea moștenirii lui Burebista fuseseră, 
fie eliminaţi de romani, fie acceptaseră să revină în cadrul unităţii nea- 
mului geto-dac. Fapt e că izvoarele vorbesc de acum de un singur rege 
stâpînitor peste geto-daci. Acest rege anonim din inscripţia de la Tibur 


era probabil Scorilo *'. 

Se pare că i-a urmat la domnie Diurpaneus 28; el a fost contemporan 
cu Domitian, cum aflăm de la Iordanes si Orosius (vezi expunerea eveni- 
mentelor din anii 85—86, mai departe, p. 23—35). 


Textele celor doi istorici tirzii au constituit baza unei ipoteze ,,originale” a lui N. Gos- 
tar 22; acesta observa că, după Orosius (care și-a preluat ştirile de la Tacitus) și Iordanes 
(care s-a informat probabil de la Dio Chrysostomos), Cornelius Fuscus s-a luptat cu Diur- 
paneus (Dorpaneus), pe cind după Cassius Dio, prefectul pretoriului s-ar fi luptat cu Decebal. 
N. Gostar conchidea astfel : ,,Nu avem de ales, deci, decit să admitem că Diurpaneus este unul 
și acelaşi cu Decebalus. De altfel, numele Decebalus 20 devine popular numai începînd cu 


25 Pasajul subliniază rolul important deţinut de fraţii regelui în contextul raporturilor 
externe ; prin reținerea ca ostatici a vlăstarelor acestora, ci erau făcuţi solidari cu politica 
regelui (vezi însă N. Gostar, Pontica, 12, 1979, p. 129—136). A se compara cu prețuirea de care 
se bucurau nepoţii de soră la germani, Tacitus, Germania, 20: ,,Nepoţii de soră sint tot așa de 
dragi unchiului ca și tatălui lor. Unii cred că această legătură de singe e mai sfintă si mai strinsă 
și, cînd iau ostatici, cer mai mult nepoți de soră, ca și cum aceștia tin legată mai tare si inima 
acelui care-i dă și pe mai mulţi din familia lui” (informaţia reflectă puternicele reminiscente 
matriarhale la germani). 

26 Vezi N. Gostar — V. Lica, Societatea geto—dacică, p. 48. 

2 Ibidem, p. 50. 

28 Aceasta este forma corectă a numelui, atestată și epigrafic: DIVPPANEVS (sic) 
gui Euprepes, Sterissae f(ilius), Dacus (CIL, VI, 16 903, Roma; vezi I. I. Russu, Daco-gefii 
în Imperiul roman, Bucuresti, 1980, p. 52, nr. 32). Numele mai apare si în formele Dorpanas 
(G. Mihailov, Inscriptiones Graecae in Bulgaria repertae, II, nr. 771) si Dyrpanais (B. Latyschev, 
Inscriptiones antiquae orae septentrionalis Ponti Euzini?, Petersburg, 1916 [reimpr.: Hildes- 
heim, 1965], nr. 106, la Olbia). Remarcăm că numele Diurpaneus conține două sau trei elemente, 
dintre care primul, DIVR—, se întilneşte în numele Diurdanus, la Roma (CIL, VI, 3 451) si 
la Sacidava în Dobrogea (C. Scorpan, Limes Scythiae. Topographical and stratigraphical Research 
an the Late Roman Fortification in the Lower Danube, BAR, International Series, 88, Oxford, 
1980, p. 212—213, nr. 3); vezi si Diurpagissa, în Moesia Superior (CIL, III, 14 574 = 8 266). 

2 N, Gostar, SCIVA, 35, 1984, 1, p. 52; N. Gostar — V. Lica, op. cit., p. 56—58. 


30 Numele Decebalus este atestat în alte 15 cazuri în epigrafia greacă și latină: 1. Sil- 
pin (ius ) Decibalus, la Roma, militar în garda călare (equites singulares ) a împăratului Caracalla, 
în anul 203 (A. Ferrua, Epigraphica, 13, 1951, p. 138—141, nr. 118); 2. Sez(tus) Rufius 
Decibalus, Roma (CIL, VI, 25 572); 3. Dekibalos, într-o închinare dionisiacâ din Latium, 
în grecește (A. Vogliano, în American Journal of Archaeology, 37, 1933, 1, p. 215—231); 

această dată si se pare că nu era uzual inainte la daci”; ,,Credem că Decebalus nu este decit 
un supernomen, un Siegname acordat lui Diurpaneus în urma strălucitelor victorii din 85/86 
(sau 87) impotriva lui Fuscus” 31, 

Nu vom intra în amănuntele demonstraţiei lui N. Gostar, care nu ne-a convins si asupra 
căreia ne-am exprimat, de altfel, părerea într-un studiu recent 32. Observăm acum însă că ipo- 
teza nu este nicidecum nouă. Astfel, în binecunoscuta lucrare a lui Tomaschek despre vechii 
traci, citim următoarele : ,,Diurpaneus Dacorum rex qui et Decebalus, Tac(itus), b(ei) Oro- 
s(ius) 7, 10, 4” 33 ; de aici, ideea a fost preluată de G. G. Mateescu 34. Și mai curios, se întimplă 
să găsim aceeași idee exprimată și de D. Cantemir, in opusculul Historia Moldo-Valachica 3%, 
precum și în Hronic 26, 

Asa cum apare la Tomaschek, textul latin (,,Diurpaneus Dacorum rex gui et Decebalus”) 
lasă impresia că este citat dintr-un izvor autentic, ceea ce ne-a pus pe ginduri. Am socotit 
deci necesar a revedea textul lui Orosius, intr-o ediţie critică modernă 2”. Dar aceasta nu 
menționează vreo glosă sau interpolare, care să lase să se ințeleagă că regele Diurpaneus 
se numea si Decebalus. Pentru a urmări originea acestei idei, am consultat și unele ediții mai 
vechi ale operei lui Orosius 38. Textul este insă pretutindeni cel pe care l-am reprodus la nota 


4. Deceb., stampilâ pe amforâ, descoperită la Roma, Monte Testaccio (CIL, XV, 2797) ; 5. Deciba 
[ ...J;Pe o inscripţie funerară descoperită nu departe de Camboglanna, ìn Britannia, pe valul 
lui Hadrian (CIL, VII, 866); 6. Iul (ius ) Decibalus, la Savaria (Pannonia Superior), între membrii 
unui colegiu religios (CIL, III, 4150); 7. Fl (avius ) Decebalus, veteran al legiunii I Italica Seve- 
riana, într-o inscripţie funerară de la Novae, în Moesia Inferior (V. Bozilova, Klio, 62, 1980, 
1, p. 68 — 69); 8. Cresce (n )s Decebali, membru al unui colegiu dionisiac, tot în Moesia Inferior 
CIL, III, 6 150 = 7 437); 9. Dikebalos, pe un basorelief dedicat Dianei, cu inscripție greacă 
din aceeași provincie (G. Mihailov, Inscripliones Graecae ..., II, 709); 10. Eithia Dikebali, 
într-o inscripţie votivă greacă, descoperită lingă Varna (M. Mirtschev, Bulletin de la Société 
archeologique de Varna, 14, 1963, p. 51—52, nr. 8); 11. Valerius Decibalus, intr-o inscripţie 
-funerară de la Durostorum (CIL, III, 7477); 12. Diurdanus Decebali, la Sacidava, în Dobrogea 
(C. Scorpan, op. cil., p. 212—213, nr. 3); 13. Dicebalus, militar, într-o inscripţie din sec. IV 
«le la Salsovia (Em. Popescu, Inscripfiile grecești si latine din secolele IV — XIII descoperite 
în România, București, 1976, nr. 272, cu toate indicaţiile bibliografice) ; 14. „inscripţie greacă 
inedită de la Topraisar (jud. Constanţa) ; 15. inscripţie latină pe o foiţă de aur descoperită 
recent la Germisara ; inedită. Vezi I. I. Russu. Daco-gefii, p. 51—52; C. C. Petolescu, Thraco- 
Dacica, 2, 1981, p. 222. Frecvența numelui Decebalus printre geto-dacii de la sud de Dunăre 
«probabil cei stabiliți aici de Aelius Catus, la începutul sec. I e.n.; Strabo, Geogr., VII, 3, 
10), contrazice părerea lui N. Gostar că acest nume a devenit popular abia începînd cu epoca lul 
Decebal. 

31 SCIVA, 15, 1984, 1, p. 52. 

32 Arhivele Olteniei (serie nouă), 6, 1989, p. 11—12. 

33 W. Tomaschek, Die alten Thraker, in Sitzungsberichte der kaiserlichen Akademie der 
Wissenschaften. Philosophisch-historische Klasse, Wien, 1893—1894, vol. 128, 130 si 131; 
reimprimatâ în 1980 (ediţie folosită și de noi). Nota noastră trimite la partea II, p. 32; vezi şi 
pP. 39, despre Duras: ,,Vorgiinger des Diurpaneus-Dekebalus”. Vezi incă St. Gsell, Essai sur 
„le règne de l'empereur Domitien, Paris, 1894, p. 206, nota 11. 

34 Ephemeris Dacoromana, I, 1923, p. 189, nota 1 si p. 226. 


35 D, Cantemir, Opere complele, vol. IX, partea I, Bucureşti, 1983 (ed. D. Slușanschi), 
p. 158: ,,Ouintus et ultimus Dacorum rex fuit Decebalus (qui et Diurpanis apud guosdam 
-dicitur : Iornandas (sic), Gotth. c. 13, pag. 629”); vezi si p. 174, 180, 228. 

34 Hronicul vechimii a romano-moldo-vlahilor, ìn Operele principelui Dimitrie Cantemir, 
tomul VIII (ed. Gr. Tocilescu), București, 1901, p. 80: ,, Al cincilea și cel de pe urmă a Dachilor 
xcraiu au fost Decheval (acestuiaș Iornand îi zice Diurpanis...)”. 

37 Vezi Corpus scriplorum ecclesiasticorum Latinorum, vol. V, Viena, 1882 (ed. C. Zan- 
'gemeister); îl reproducem in continuare: nam guanla Diurpanei Dacorum regis cum Fusco 
-duce proelia guantaegue Romanorum clades, longo textu evolverem, nisi Cornelius Tacitus, gui 
.hanc historiam diligentissime contexuit, de relicendo inlerfectorum numero et Sallustium Crispum 
et alios auctores guamplurimos sanzisse et se impsum potissimum elegisse dixisset (VII, 10, 4) 
(pentru traducere vezi mai departe textul care trimite la nota 96). Nu am avut la indemînâ 
editia publicatâ de acelasi la Teubner, Leipzig, 1889. 


38 La Biblioteca Academiei (Bucuresti) am consultat editia publicatâ la Venetia în 
1499 (reimprimatâ in 1500), precum și cea apărută la Leiden (Lugdunum Batavorum) în 1738 
4reimprimatâ fârâ schimbâri în 1767). 

37; dar într-o cdiţie de la Leiden (Lugdunum Batavorum) citim într-o notă, referitor la Diur- 
panei (genitiv): ,,ìn Gualih. lib. est Diurpanis, Xiphilinus Dacorum regem Decebalum nomi- 
nat” %. Probabil dintr-o asemenea ediție adnotatâ mai veche i-a venit ideea lui D. Cantemir, 
iar mai tirziu lui Tomaschek. Din Hronicul lui Cantemir, ideea a putut trece la N. Gostar 49, 
despre care știm că s-a aplecat asupra unor date privind antichitatea daco-romană în opera 
marelui nostru cărturar ^1, 

În realitate, ştirile transmise de Orosius si Iordanes nu îndreptâtesc afirmaţia că regele 
Diurpaneus era identic cu Decebalus 2. Discutia ne obligă să anticipăm prezentarea eveni- 
mentelor 43 : Oppius Sabinus, guvernatorul Moesiei, este înfrint și ucis; împăratul Domitian 
vine la Dunăre și operează divizarea provinciei, ìn anul 86. Guvernarea Moesiei Superioare 
este încredinţată lui L. Funisulanus Vettonianus; dintr-o inscripţie aflăm că, în calitate de 
guvernator al acestei provincii, a fost decorat de împăratul Domitian în războiul dacic 14 : deci 
acum, în anul 86, ca răsplată a contribuţiei lui la curățirea provinciei de invadatorii nord- 
dunăreni. În continuare, Iordanes ne informează că armatele romane, sub conducerea lui Cor- 
nelius Fuscus, trec Dunărea împotriva lui Dorpaneus; lucrurile luau o întorsătură gravă și 
neașteptată pentru regatul dacic. Pentru a complica parcă discuţia, Excerpta Valesiana 15 
ne transmit știrea : ,,Douras, care domnise mai inainte, lăsase lui Decebal de bună voie dom- 
nia”. Îndată, scrie Cassius Dio 46, ., Decebal, regele dacilor, a trimis soli lui Domitian şi-i făgădui 
pacea”, ofertă respinsă de împărat. 

Este adevărat că Orosius și Iordanes nu amintesc decit de Diurpaneus (Dorpaneus). 
Dar, Orosius era un scriitor creștin, autor al unei scrieri polemice antipăgine (Adversm 
paganos historiarum, libri VII), deci scopul operei sale nu era de a face o descriere amânun- 
titâ și exactă a evenimentelor. Așadar, în textul său trebuie efectuată o separație netă între pasa- 
jul, cît de mari au fost luptele lui Diurpaneus cu comandantul Fuscus” (quanta fuerint Diurpanei 
Dacorum regis cum Fusco cuce pieeliu ) — eventual incă pe pămîntul Moesiei, înainte de arun- 
carea invadatorilor peste Dunăre — și pasajul ,,cit de mari au fost dezastrele romanilor” (guan- 
laeque Romanorum clades ). Pe de altă parte, Iordanes confundă pe geţi cu goții (pentru cl, 
Dorpaneus era un rege got); de aceca, in Getica nici nu se vorbește de cucerirea Dacici de 
către Traian (o simplă menţiune întîlnim doar în Romana, 217); cit temei putem pune pe 
exactitatea informaţiei acestui autor, vom mai avea prilejul să o arătăm 47. Cercetarea lui 
N. Gostar pornea deci de la specularea exprimării întrucitva confuze a autorilor antici, iar 
nu de la o temeinică analiză a tuturor datelor istorice. 

O altă problemă este dacă Diurpaneus este același cu Duras. Cum am văzut, Ezcerpta 
Valesiana, continind extrase din opera lui Cassius Dio, inregistrează forma Ao9o>c; nu pare 
a fi o eroare, căci numele este inregistrat si de Lericonul lui Suidas 48. El este, după toate 


39 În ediţia de la Leiden (1738 ; reimprimată in 1767), p. 483, nota 5. 

40 Lipsa oricărei menţiuni a faptului că ipoteza era veche de peste două veacuri și jumă- 
tate este surprinzătoare la un cercetător de eruditia și probitatea lui N. Gostar. Realitatea 
este că articolul publicat in 1984 in revista SCIVA (vezi mai sus nota 11) a fost descoperit sub 
forma unei ciorne (scrise cu creionul), intre hirtiile rămase de la N. Gostar după neasteptata 
lui moarte (1978) (probabil că nu este nici măcar forma în care a fost prezentat sub formă 
de comunicare in 1973, la laşi). Notele au fost întocmite de fostul său student și colaborator 
V. Lica. Nu ne rămine decit să consemnâm imprudenta si graba cu care editorii revistei SCIVA 
și cel ce s-a ocupat de definitivarea articolului au repus în circulaţie o ipoteză neintemeiată. 

41 N. Gostar, Les antiguitês de la Moldavie dans l'oeuvre du Prince Dêmêtre Cantemir, 
Dacoromaria, 2, 1974, p. 127—139. 

12 Am insistat asupra acestei ipoteze, deoarece ea a fost deja acceptată de unii cercetă- 
tori fără rezerve: I. Glodariu — E. Iaroslavschi — A. Rusu, Cetăți și așezări dacice în Munţii 
Orăștiei, București, 1988, p. 31—33 ; vezi insă si retinerile lui C. Preda, Dacia, N.S., 31, 1987, 
p. 10. 

13 Vezi mai departe, p. 24—26. 

44 CIL, III, 4013 (—ILS, 1005). Despre guvernarea lui L. Funisulanus Vettonianus, 
vezi B. E. Thomasson, Laterculi praesidum, col. 125, nr. 29; idem, în Opuscula Romana, 15, 
1985, p. 119—120, nr. 8. 

15 Numite astfel după Henri de Valois (Valesius) (1603—1676), ciasicist si istoriograf 
francez, editor a o serie de scriitori greci si latini. Vezi Fontes, I, p. 683 (pentru fraza din excerp- 
tele lui Valesius). 

46 Cassius Dio, Istoria romană, LXVII, 6, 5. 

4? Vezi mai departe, p. 24 (in legătură cu guvernările lui Agrippa si Oppius Sabinus). 

48 Textul este reprodus și comentat de I. I. Russu, StCl, 14, 1972, p. 126, fragm. 15; 
vezi și antroponimul Durazis: G. G. Mateescu, Ephemeris Dacoromana, I, 1923, p. 140. 

aparențele, primul element al lui Diurpaneus-Dorpaneus, nume compus 4? (al donea element 
este tradus de Tomaschek prin ,,Herr”, domn 5). Altfel, ar trebui să ne imaginăm moartea în 
toiul luptelor a regelui Diurpaneus, urcarea pe tron a lui Duras, apoi abdicarea acestuia în 
favoarea lui Decebal ca urmare a noului curs al evenimentelor. 


Regii menţionaţi reprezintă continuitatea regalității şi implicit a 
statului geto-dac, de la Burebista la Decebal 5. De fapt, este vorba de 
formațiunea statală a dacilor, ramură a marelui neam al tracilor nord- 
dunăreni şi care locuiau în special în Transilvania. Căci de la geograful 
Strabo aflăm că după moartea lui Burebista, imperiul creat de acesta se 
destrâmase : ,,Urmasii acestuia la domnie s-au dezbinat, fărîmiţind puterea 
în mai multe părţi. De curînd, cînd Caesar Augustus a trimis o armată 
împotriva lor, puterea era împărţită în cinci parti. Atunci însă stăpînirea 
se împărţise în patru. Astfel de împărțiri sînt vremelnice si se schimbă 
cînd într-un fel, cînd într-altul” 52, 

Una din aceste formaţiuni era cea condusă de regele Cotiso, despre 
care istoricul Florus ne-a lăsat următorul pasaj* : ,,Dacii trăiesc nedesli- 
piţi de munţi. De acolo, sub conducerea regelui Cotiso, obișnuiau să coboare 
şi să pustiască ținuturile vecine, ori de cîte ori Dunărea, îngheţată de ger, 
îşi unea malurile. Împăratul August a hotărît să îndepărteze această 
populație, de care era foarte greu să te apropii. Astfel, a trimis pe Lentu- 
llus si i-a alungat pe malul de dincolo [al Dunării]; dincoace au fost ase- 
zate garnizoane. Astfel, atunci dacii n-au fost înfrînti, ci doar respinşi 
şi împrăștiați”. 

Cotiso este menţionat şi de Suetonius, într-un pasaj din biograyia 
lui Augustus. Asifel, relatind conflictul deschis izbucnit între Octavian 
(viitorul împărat Augustus) şi colegul său de triumvirat Marcus Antonius, 
istoricul-biograf scrie 5 : „M. Antonius scrie că [Octavian] a făsăduit-o 
pe Julia mai întîi fiului său Antonius, apoi lui Cotiso, regele geților, si 
că tot atunci a cerut, în schimb, în căsătorie, chiar pentru el pe fiica regelui” 

Al treilea izvor care aminteşte pe acest rege este Horaţiu. Într-una din 
odele sale 55, datînd din anul 29 î.e.n., poetul scrie : Occidit Daci Cotisonis 
agmen (,armata dacului Cotiso a pierit”). 


Aceste fexte au fost puse de istoricii moderni în legătură cu staterii de aur cu legenda 
KO2AONS6 ; a existat o lungă dispută în jurul identităţii dintre Cotiso? și Koson 58, care este încă 
departe de a fi luat sfîrsit. Demn de amintit ar fi faptul că cele mai vechi (secolele IX — XII) 
manuscrise (în număr de șapte) ale operei lui Suetonius redau numele regelui în forma Coson 
sau Cosini (la dativ); H. Daicoviciu observa că forma Cotisoni apare numai în trei manu- 
scrise din secolul al XII-lea și două din secolul al XIV-lea. ,,Totul ne îndeamnă, așadar, să 


49 Vezi mai sus, nota 28. 

50 W. Tomaschek, Die alten Thraker, II, p. 32. 

51 Vezi H. Daicoviciu, La continuité de l'État dace de Burebista â Decebale, în Actes du 
11° Congres international de Thracologie (Bucarest, 4— 10 septembre 1976 ), București, 1980, p. 
97—103. 

52 Strabo, Geografia, VII, 3, 11. 

53 Florus, II, 28, 18—19. 

54 Suetonius, Augustus, LXIII, 4. 

55 Horatius, Ode, III, 8, 18. 

56 Despre acestea, vezi : I. Winkler, SCIV, 23, 1972, 2, p. 173—199; C. Preda, Monedele 
geto-dacilor, Bucureşti, 1973, p. 353—361 (cu întreaga bibliografie). 

57 PIR*, C 1544. 

58 PIR*, C 1536. 

conchidem câ Suetoniu vorbeste despre regele get Coson si nu despre Cotiso (grafia Cosini 
trebuie să fie o coruptelâ din Cosoni)”, scria istoricul-arheolog citat; apoi în continuare: 
„În cazul acesta, reconstituirea probabilă a istoriei lui ar fi, ìn linii mari, următoarea: ajuns 
la 44 î.e.n. stăpin pe o parte a moștenirii teritoriale a lui Burebista, Coson intră în legături 
cu Brutus care, în Macedonia, se pregătea de luptă împotriva triumvirilor. Probabil că 
regele get ìi dăduse lui Brutus ostaşi, primind în schimb bani buni de aur cu numele lui, 
dar cu figuraţia luată de pe monedele generalului roman. În bătălia de la Philippi însă (42 
1.e.n.), Brutus e învins și se sinucide. Dobindind de la Octavianus iertarea pentru neinspirata 
alianţă cu dușmanul său, Coson ajunge în relaţii destul de bune cu dinsul pentru ca, prin anii 
32—31, zvonuri despre o proiectată încuscrire a lor să poată fi puse în circulaţie la Roma” 89, 

În acest caz, Coson, rege gel, ar fi diferit de Cotiso, despre care Horatius si Florus scriu 
că era dac. În realitate, deosebirea intre geţi și daci — două ramuri ale aceluiași trunchi 60— 
nu era nicidecum atit de tranșantă, incit să se poată vorbi de doi regijdiferiti. Probabil că este 
vorba totuși de unul și același rege, forma Coson fiind contrasă din aceea mai răspindită, 
Cotiso. Pentru aceasta ar pleda și descoperirea monedelor de tip Koson în Munţii Orăştiei êl, 
Cotiso nu pare a fi totuși un rege al formaţiei centrale din Transilvania, deoarece — dacă dăm 
crezare lui Iordanes —, după Burebista domnia au luat-o succesiv Deceneu, Comosicus și 
Coryllus. Este posibil deci a-l considera un rege domnind în ţinuturile de deal și munte ale 
Olteniei (şi Banatului ?). El poate fi un predecesor al acelui basileus Thiamarkos cunoscut din 
inscripția de pe fragmentele ceramice de la Ocniţa 62, 


Un alt dinast menționat de izvoare este Dicomes. Plutarh scrie 
în biografia lui Marcus Antonius că ,,Dicomes, regele geților, îi făgăduise 
că-l va ajuta cu o armată numeroasă,” 93. S-a discutat mult în legătură cu 
localizarea acestei formaţiuni politice ; cele mai multe şanse le are ipo- 
teza că este vorba de un rege get din Muntenia 61, 


Între timp, victorios în urma războiului civil cu Marcus Antonius, 
Octavian August, instauratorul principatului, socoatecă a sosit momentul 
să rezolve problema geto-dacă.. În urma campaniilor lui M. Licinius Cra- 


ssus, Dobrogea este cucerită 6, iar dacii lui Cotiso sînt respinşi peste 
Dunăre 66, 


5 H. Daicoviciu, Dacia de la Burebista la cucerirea romană, Cluj, 1972, p. 109. 

60 Vezi Trogus Pompeius, XXXII, 3, 16 : Daci quoque suboles Getarum sunt, ,,si dacii sint 
o mlâditâ a geților”. 

8&1 După C. Daicoviciu (Istoria României, I, p. 276), prezența monedelor în Munţii Orâs- 
tiei s-ar explica ,,prin aducerea acestui tezaur regal în capitala statului dac de vreunul din regii 
centrali din sud-vestul Ardealului — fie ca pradă, fie ca moștenire firească, odată cu refacerea 
unităţii regatului dac sub Decebal sau vreun antecesor apropiat al său”. 

62 D. Berciu, Buridava dacică, București, 1981, p. 137—140; IDR, II, 599. 

83 Plutarh, Viefi paralele, Marcus Antonius, 63. 


44 După V. Pârvan (Getica, o proloistorie a Daciei, București, 1926, p. 82), această forma- 
ţiune politică trebuie localizată în cìmpia munteană. N. Gostar (Apulum, 5, 1964, p. 143) pleda 
pentru cetățile dacice din Moldova (cea mai importantă fiindcea de la Bitca Doamnei, lingă Piatra 
Neamţ), iar Maria Chitescu (SCIV, 19, 1968, 4, p. 655—664) credea că poate invoca în sprijinul 
acestei localizări descoperirile de denari emişi de Marcus Antonius (după autoare, prezenţa 
masivă a acestor monede, în tezaure sau izolate, pe teritoriul Moldovei, s-ar datora soldelor 
plătite de Marcus Antonius pentru colaborarea militară a lui Dicomes). Această ipoteză a fost 
contestată de C. Daicoviciu (Steaua, 20, 1969, 2(229), p. 100—101) si D. Protase (SCIV, 21, 
1970, 1, p. 150—151). Trecind în revistă ipotezele exprimate, H. Daicoviciu (Dacia de la Bure- 


bista la cucerirea romană, p. 111) conchidea că această for:matiune trebuie să fi cuprins cimpia 
munteană, poate şi sudul Moldovei. 


6 D. M. Pippidi, Din istoria Dobrogei, I, p. 291—293; R. Vulpe, Din istoria Dobrogei, 
II, p. 31—34. 


66 Vezi mai sus textul la care trimite nota 53. 

Instaurarea stâpînirii romane la Dunărea. de Jos înseamnă un moment 
de răscruce în raporturile dintre daci şi romani. Pericolul reprezentat de 
expansiunea romană îi determină pe daci să întreprindă o serie de acţiuni 
militare rapide la sud de fluviu. Poetul Ovidiu vorbeşte de atacarea si 
cucerirea cetăților Aegyssus si Troesmis din Dobrogea, iar Vergiliu 
scrie că, dacii coboară de la Istrul ce conspiră împotriva noastră (coniurato 
descendens Dacus ab Histro ) 5. La rîndu-le, romanii întreprind expediţii 
de represalii la nord de Dunăre : expediţia lui Marcus Vinicius contra dacilor 
şi bastarnilor 8; expediția lui Sex. Aelius Catus, care strâmutâ la sud de 
Dunâre 50 000 de geti 69. Suetonius aminteste câ pe timpul lui Augustus au 
fost reprimate incursiunile dacilor, fiind omorîti trei sefi de ai lor cu multâ 
armată (coercwit et Dacorwm incursiones, tribus eorwm ducibus cwm magna 
copia caesis ) 70. Aceste acțiuni sînt rezumate astfel de Res gestae divi 
Augusti : „Sub comanda mea supremă, oștirea dacilor, care trecuse din- 
coace de acest fluviu, a fost învinsă şi alungată, iar apoi armata mea a 
trecut dincolo de Dunăre si a silit neamurile dacilor să îndure stăpînirea 
poporului roman” "1, Probabil în aceste împrejurări își încetează existența 
dava de la Buridava (Ocniţa). 

Sub împărații următori, frontiera dunăreană este mai bine apărată 
prin organizarea Moesiei ca provincieromană (pela anul 1b e.n.) şi îndeosebi 
după anexarea definitivă a Dobrogei (anul 46) 2, Desigur că acţiunile 
neamurilor transdanubiene nu pot fi cu totul stăvilite, aşa cum rezultă 
din afirmația lui Seneca, anume că imperiul nu poate să impiedice pe daci de 
a trece Istrul 72, Pe timpul lui Nero, se iau noi măsuri de siguranță, prin 
strămutarea la sud de Dunăre 2 100 000 de transdanubieni de către Ti. 
Plautius Silvanus Aelianus, guvernatorul Moesiei 74. Paralele cu asemenea 
acţiuni de forță, împărații utilizează pe scară largă diplomaţia si mai ales 
banii pe care-i împart cu generozitate pentru a avea linişte la graniţele 
provinciilor. Aşa se explică desigur marea cantitate de monedă romană 
de argint descoperită sub formă de tezaure pe întreg cuprinsul Daciei. 
Departe de a afecta demnitatea romană, plata stipendiilor era o modalitate 
avantajoasă de păstrare æ liniștii : căci, în definitiv, pacea era totdeauna 
mai bună decit un război, fie şi victorios. 

Probabil că plata stipendiilor se făcea în virtutea unor înţelegeri 
încheiate între diferitii regisori şi guvernatorii romani, reprezentanţi ai îm- 
păratului în administrarea si apărarea provinciilor. Reducerea sau chiar sus- 
pendarea stipendiilor determină adesea pe daci să încalce aceste pacte ; aşa 
se întîmplă în anul 69, în plin războicivilîn Imperiul roman. De aceea Taci- 


67 Georgice, II, 497. Despre Istrul personificat, vezi Carmen Maria Petolescu, în Sym- 
posia Thracologica, 7, 1989, p. 352—353. 

e8 AnnÊp, 1905, 14. 

69 Strabo, VII, 3,10; cf. D. M. Pippidi, op. cit, p. 308. 

70 Suetonius,| Augustus, XXI, 2. 

71 Res gestae divi Augusti, V, 30, 47—49. 

?2 Pentru opiniile în legătură cu data anexării Dobrogei de către romani, vezi Al. 
Suceveanu, Pontica, 4, 1971, p. 105 si urm. 

73 Seneca, Quaestiones naturales, prefață, 9. 

74 Vezi notele 21—22. 

tus se exprimă destul de drastic la adresa acestora : „S-a mișcat si neamul 
niciodată credincios al dacilor (mia el Dacorum gens nunquam fida %), 
iar atunci fără fricii, deoarece fusese luată armata din Moesia. Bi obser- 
vară liniștiți aceste evenimente ; dar cînd aflară că Italia arde în focul 
războiului şi că toți se duşmănesc între ei, luară cu asalt taberele de iarnă ale 
cohortelor şi cavaleriei auxiliare si se făcură stăpîni pe ambele maluri ale 
Dunării. Tocmai se pregăteau să distrugă tab>rele legiunilor, cînd Mucianus 
le-a opus legiunea a VI-a; el aflase de victoria de la C;emona [contra lui 
Vitellius ; 23 octombrie 69] şi se temea ca mulțimea barbarilor din afară 
să nu apese din două părți, dacă dacii si germanii ar fi năvălit din laturi 
deosebite. A venit în ajutor, ca în atitea rînduri, norocul poporului roman, 
care a adus într-acolo pe Mucianus cu forţele sale din Orient și faptul că 
între timp noi terminasem lupta de la Cremona” 76, 

Probabil că acest ata era urmarea atitudinii dure a unei grupări mai 
agresive a aristocrației militare dace. Îndemnurile la moderație nu lipsi- 
seră, așa cum relatează Frontinus 77. Din păcate acestea au fost repede date 
uitării, față de avantajele de moment ale unei expediţii încununate de 
succes, cel puţin la început ; pe bună dreptate scrie Tacitus 78 că dacii au 
ajuns vestiți prin înfrîngerile lor şi ale romanilor (mobilitatus cladibus 
mutuis Dacus). Dar contramăsurile romane se pare că nu au înțirziat. 
Ou acest prilej, pare să-și fi încetat existența dava getică de la Poiana pe 
Siret 79. 

Treptat, la un secol după ce vulturii legiunilor romane fuseseră 
temeinic înfipti pe malurile Istrului, clestele în jurul Daciei se stringe tot 
mai puternic. O flotă romană — classis Flavia Moesica — este creată 
special pentru supravegherea circulaţiei şi siguranței Dunării £9. Zona de 
influenţă romană este extinsă probabil la nord de fluviu, limita ei fiind 
eventual marcată de marele val roman de pămînt, cunoscut sub numele de 
„Brazda lui Novac” (de nord), construit la o dată necunoscută, poate de 
Plautius Silvanus Aelianus 8! ; orientarea lui arată că era probabil îndrep- 
tat împotriva dacilor „aninaii de munţi” 82. 


t 


75 Pentru romani, în epoca clasică, fides, în religie ca şi în politică, semnifica rapor- 
turile de încredere reciprocă, juridic stabilite, între două părţi, dintre care una poate domina 
asupra celeilalte; vezi J. Bayet, Histoire politique et psychologique de la religion romaine, 
Paris, 1973, p. 142. 

76 Tacitus, Istorii, III, 46, 2—3. 

7 Vezi nota 20. 

78 Tacitus, Istorii, I, 2, 1. 

79 Vezi şi opinia lui R. Vulp2, Studia Thraco!ogica, Bucureşti, 1976, p. 121—122, care 
prelungeşte existența aşezării pînă la cucerirea romană (ìn acest sens, sugestiile oferite de 
analiza papirului Hunt). 

80 Despre flota dunăreană în secolul I e.n., Em. Condurachi, în Actes du I X* Congrès 
international d'études sur les frontières romaines, Mamaia, 6—13 septembre 1972, Bucureşti- 
Köln-Wien, 1974, p. 83—88. 

B1 Data ridicării acestui val a fost subiect də disputi în istoriografia noastră. V. 
Pârvan (Getica, 1926, p. 128—129) îl atribuia lui Plautius Silvanus Aelianus (vezi în acest 
sens și observațiile noastre din Thraco-Dacica, V, 1984, p. 187—188). Ulterior a cîştigat teren 
Părerea că este vorba de o construcție cu caracter militar din epoca împăratului Constantin 
cel Mare; vezi D. Tudor, Oltenia romană, București, 1978, p. 244—249. 

82 Florus, II, 28 [IV, 12], 18; vezi si Statius, Silvae, I, 1,7: „casa așezată pe înălțimi 
a dacului'': imagine deformată a istoriografici romane, care face din daci un popor exclusiv 
de munteni. 

Secolul scurs nu a fost însă o epocă de permanente confruntări 
între Dacia si Roma. ,,Pacea romană”, cu tot caracterul ei relativ, a fost 
totuşi o realitate, şi de ea au beneficiat implicit şi popoarele care s-au 
aflat în contact direct cu imperiul. Semnificative în acest sens sînt nume- 
„Toasele descoperiri de produse romane de tot felul, care umplu harta arheo- 
logică a Daciei preromane 83. Să nu uităm că războiul era numai o alterna- 
tivă, iar dacii, oricît de războinici vor fi fost, erau fără îndoială în stare să 
aprecieze avantajele păcii. Este semnificativ că timp de un sfert de secol 
după evenimentele din 68— 69, raporturile dintre daci şi lumea romană au 


fost calme. 


83 Vezi I. Glodariu, J'inlensitê de linfluence romaine en Dacie préromaine, Thraco- 
Dacica, V, 1984, p. 150—155. 

DACIA ÎN TIMPUL DOMNIEI LUI DECEBAL 


ÎMPĂRATUL DOMITIAN SI PROBLEMA DACICĂ 


După un sfert de secol de linişte, focul războiului totdeauna latent 
la Dunăre reizbucnește cu violență 8, după cum relatează Iordanes 55: 
„Pe cînd domnea împăratul Domitian 88, goții [în realitate : geții], de 
teama lăcomiei acestuia, desfăcură alianța pe care o încheiaseră odinioară 


84 Cea mai recentă contribuţie: K. Strobel, Die Donaukriege Domilians (Antiguitas, 
1,38), Bonn, 1989, p. 35—81. A se vedea si studiul nostru Războiul dacic al împăratului 
Domitianus, în Thraco-Dacica, X, 1989, p. 155—166. 

85 Gelica, 76. 

88 Pe numele initial, Titus Flavius Domitianus; s-a născut la Roma la 24 octombrie 
51. Ca împărat, Imp. Caesar Domilianus Augustus (anii 81—96). Era fiul viitorului împărat 
Vespasianus (69—79) si frate mai mic al lui Titus (79—81), care i-a precedat la tron. După 
victoria partidei flaviene în războiul civil din 68—69, la virsta de 18 ani, înainte chiar de 
intrarea tatălui său în Roma, a fost salutat de soldaţi cu titlul de Caesar. Comportarea sa 
nechibzuitâ din anii 69—70 i-a atras reticentele părintelui său, care l-a ţinut departe de 
sarcinile militare și chiar de viața politică; el era privit numai ca un membru al casei im- 
periale, ca rezervă pentru moștenirea tronului, deoarece Titus (asociat la domnie în anul 71) 
nu avea copii. 

La moartea fratelui său, este proclamat împărat de către gărzile pretoriene (13 septembrie 
81) cumpărate cu bani, iar senatul ratifică această hotărire. Ca împărat, a dovedit reale 
calități de conducător, dar și mai mari defecte, care i-au întunecat domnia (vezi portretul 
fizic şi moral pe care i-l face Suetonius); este adevărat însă că aceste defecte sint îngroșate 
pină la exagerare de istoriografia ostilă de inspirație senatorială. Sistemul său de guvernă- 
mînt reprezintă o cotitură evidentă faţă de cel practicat de înaintasii săi din dinastia Fla- 
viilor; el a părăsit revenirea spre principat, încercind să introducă regimul monarhiei absolute, 
justificată (ca și pe vremea unora din împărații din dinastia iulio-claudică) de incapacitatea 
cronică a senatului de a participa la conducerea treburilor republicii. El a guvernat astfel 
sprijinit pe consiliul principelui (în care a introdus cit mai multe elemente din tagma ec- 
vestră, juriști şi tehnicieni, oameni supuși și devotați), fără senat și chiar împotriva acestuia 
— ceea ce a mărit antagonismul dintre tron și această instituţie de tradiție republicană. În 
tendinţa sa de dictatură s-a sprijinit pe armată, pe care şi-a atras-o prin mărirea soldelor. 
A deținut nu mai puţin de 17 consulate (dintre care 11 în timpul domniei), a primit 22 de 
salutații imperiale și i s-au acordat trei triumfuri — toate menite a satisface orgoliul său 
nemâsurat. La sfirsitul anului 85, devine censor perpeluus — ceea ce li acorda practic dreptul 


de a epura senatul. Culmea megalomaniei sale a fost pretenţia dc a fi numit dominus (tra- 

cu alți împărați si începură să devasteze malul Dunării, stâpînit de multă 
vreme de Imperiul roman, nimicind armatele si pe comandanții lor. În 
fruntea acestei provincii 87 era pe atunci, după Agrippa 8, Oppius Sabi- 
nus 89, iar la goți domnia o avea Dorpaneus; dimdu-se lupta, romanii au 
fost învinși, lui Oppius Sabinus i s-a tăiat capul, iar goții, năvălind asupra 
multor castre şi oraşe, au prădat ţinuturile cc ţineau de imperiu” 99, 

Poetul Statius denumeşte fapta dacilor „furie”, ,smintealâ” °. 
Dar din textul lui Iordanes, rezultă că motivul care-i îndemna pe geţi 
(= daci) la desfacerea alianţei °? era teama de avaritia lui Domitian, care 
poate decisese reducerea stipendiilor plătite regilor barbari de la graniţele 
lumii romane. Probabil că această decizie era determinată în măsură însem- 
nată de dificultăți economice reale prin care trecea imperiul. Posibil, 
totodată, să fi apăsat în balanţă şi impresia că subsidiile romane serveau 
la întărirea unui fost şi viitor inamic; în realitate, un regat clientelar 
puternic putea reprezenta un aliat de nădejde al Romci față de amenin- 
țările continue din partea semintiilor germanice şi sarmatice puse tot 
timpul pe jaf si hart2. 

În obștea istoricilor, dezbaterile în această privinţă continuă să fie 
aprinse si în orice caz deparie de a fi încheiate. Fapt este că dacii trec 
Dunărea, probabil pe gŁceată %, în iarna anilor 85—86. Cum se exprimă 
Tacitus, dar referindu-se şi la evenimente ulterioare, „acum nu se mai 
punea în discuţie hotarul imperiului şi un mal, ci taberele de iarnă ale 
legiunilor şi stăpînirea provinciilor noastre” 4, 


tind prin urmare pe toți supușii ca pe niște sclavi, indiferent de categoria socială) et deus 
(pentru prima dată un împărat în viață pretindea a fi cinstit cu onoruri de zeu); în această 
alterare continuă a caracterului său a fost permanent stimulat de corupția societății romane 
— de la păturile conducătoare la plebea interesată doar de distribuirile gratuite de cereale 
şi de jocurile de circ (panem et circenses). 

În domeniul politicii externe, se pot aminti războaiele pe care le-a purtat pentru supunerea 
Caledonici (a. 82—83), luptele cu neamul germanic al chatti-lor (în 84 a luat titlul de Ger- 
manicus ), organizarea limes-ului germano-retic (cu anexarea teritoriilor dintre Rin și Main), 
războaiele cu neamurile de la Dunărea de mijloc și de jos — quazi și marcomani, sarmati, 
daci — reduse la situația de clienți ai Romei. 

Pe măsură ce manifestările autocratice ale împăratului nu mai cunoșteau limită, se inten- 
sifică și opoziţia; după ce mai multe conspirații au fost descoperite și reprimate, ceea ce a dus 
la exacerbarea teroarei, Domitian a sfìrsit suprimat de un complot al libertilor de la palat. 
Cf. PIR? F 259; C. Patsch, Der Kampf um den Donauraum unter Domitian und Traian 
(Beitrâge, V/2), Wien, 1932; D. Tudor, Figuri de împărați romani, I, București, 1974, p. 
203—244. 

8&7 Este vorba de provincia Moesia. 


88 Este vorba de C. Fonteius Agrippa, care guvernase Mocsia în anul 69 (PIR 2? F 
466; B. E. Thomasson, Laterculi praesidum, col. 125, nr. 23). Din text nu trebuie înţeles 
deci că el a fost urmat de Oppius Sabinus, deoarece acesta a guvernat Moesia în 85—86 (v. 
nota următoare). 


& B, E. Thomasson, op. cil., col. 125, nr. 27. 


90 La Iordanes, ca și la alți istorici tîrzii, geții sint confundați cu goții; vezi în această 
privință notele noastre din Thraco-Dacica, 4, 1983, p. 147—149. 


91 Silvae, I, 1, 26: furores; III, 3,117: amentia. 


92 Pentru sensul termenului foedus în limbajul juridic roman şi evoluția lui, vezi R. 
Paribeni, în Dizionario epigrafico, III, p. 172—176. 


93 Despre folosirea acestei câi de invazie, vezi mai sus, p. 17 cu nota 53. 
94 Agricola, 41, 1. 

De la Iordanes, aflăm în continuare : ,,Din cauza nenorocirii celor 
ai săi, Domitian a plecat cu toate forţele sale în Hlyricum si încredinţind 
conducerea aproape întregii armate comandantului Fuscus şi citorva 
bărbaţi aleşi, i-a obligat să treacă peste Dunăre pe un pod de corăbii legate 
între ele” 95, De la alt scriitor roman tirziu, Orosius 5%, aflăm doar : ,,Râz- 
boiul contra germanilor şi dacilor a fost dus de loctiitorii săi într-un mod 
atit de nenorocit pentru stat, precum si el la Roma decima senatul si 
poporul, iar la hotare armata, rău condusă, era distrusă de duşmani prin 
măceluri necontenite. Căci cît de mari au fost luptele lui Diurpaneus, regele 
dacilor, cu generalul Fuscus, şi cît de mari dezastrele romanilor, le-aș 
enumera într-o însirare lungă, dacă Cornelius Tacitus, care a tratat în mod 
organic şi cu foarte mare exactitate aceste evenimente istorice [...]” etc.; 
din păcate, partea respectivă a Istoriilor lui Tacitus s-a pierdut. Din bio- 
grafia împăratului Domitian %, scrisă de Suetonius, aflăm doar urmâtoa- 
rele despre războaiele purtate în timpul domniei acestuia : ,,A întreprins 
expediţii, fie de voie, fie de nevoie; de voie, împotriva chattilor; de 
nevoie, una împotriva sarmaților, deoarece au măcelărit o legiune împre- 
ună cu comandatul ei, și două împotriva dacilor : prima, după ce a fost 
înfrint consularul Oppius Sabinus, iar a doua după înfrîngerea lui Corne- 
lius Fuscus, comandantul cohortelor praetoriene, căruia îi îneredintase 
comanda supremă a războiului. Asuprra chattilor şi dacilor a obţinut un 
triumf, după un sir de lupte cu rezultat schimbător, iar împotriva sarma- 
tilor n-a adus decit o cunună de lauri lui Jupiter de pe Capitoliu”. Vădit 
inspirat din acest text este Eutropius °! : „El a întreprins patru expediţii : 
una împotriva sarmaților, cealaltă împotriva cattilor, iar două contra 
dacilor. Asupra dacilor si cattilor a serbat un dublu triumf; împotriva 
sarmaților a obţinut doar cununa de lauri. Totuşi a suferit multe înfrîn- 
geri în aceste războaie ; căci în Sarmatia o legiune a fost nimicită împreună 
cu comandantul ei,iar consularul Appius Sabinus % si prefectul pretoriului 
Cornelius Fuscus au fost ucişi de daci împreună cu marile lor armate”. 

Relatarea războiului, dar extrem de lacunară, o găsim în Istoria 
romană a lui Cassius Dio 1%, care începe astfel : „Cel mai însemnat război 
de atunci al romanilor a fost împotriva dacilor, asupra cărora, în vremea 
aceea, domnea Decebal”. În Excerpta Valesiana se arată că Duras — 
probabil identic cu Diurpaneus, menționat de Iordanes 1% — lăsase de 
bună voie domnia lui Decebal, deoarece era „foarte priceput la planurile 
de război si iscusit în înfăptuirea lor, ştiind să aleagă prilejul pentru a-l 
ataca pe dușman și a se retrage la timp. Dibaci în a întinde curse, era un 
bun luptător [...]'. Motivul abdicării lui Duras (Diurpaneus) poate fi 
virsta înaintată a regelui, cum se crede deobicei 102. Dar nu este exclus ca 
fostul rege să fi plătit cu tronul neinspirata rupere a relaţiilor cu Roma, 


85 Getica, 77. 
98 Adversus paganos, VII, 10, 3—4. 


9? Suetonius, Domitianus, VI, 1. 

98 Eutropius, Ab Urbe condita, VII, 23, 4. 

9 Este vorba în realitate de Oppius Sabinus; vezi mai sus, nota 89. 
100 Cassius Dio, LXVII, 6, 1—6. 

101 Vezi mai sus, p. 16 cu nota 45. 

102 [storia României, I, 1960, p. 295. 

care a determinat mutarea războiului pe pămîntul Daciei; că va fi fost 
aşa, pare să rezulte din faptul că, aflînd de apropierea armatei romane în 
frunte cu împăratul însuşi, Decebal a trimis soli făgăduind pace. 


Istoricul Cassius Dio ne relatează că Domitian a zăbovit o vreme într-un 


oraş (probabil Naissus, azi Nis)!99, dedîndu-se unei vieţi de petreceri 
şi desfrîu. „Trimiterea la război în locul său pe alți conducători de oști si 
de cele mai multe ori nu izbîndea”. În realitate, se pare că împăratul a luat 
o serie de măsuri urgente si destul de inspirate — cum s-a dovedit divi- 
zarea Moesiei, provincie prea întinsă şi prin urmare prea greu de apărat, 
în Superior (porţiunea dintre confluenţa rîurilor Tisa si Ciabrus cu Dunărea) 
şi Inferior (de la gura rîusorului Ciabrus pînă la vîrsarea Dunării în mare). 


Datorită unor surse epigrafice, aflăm numele primilor guvernatori ai 
celor două provincii. Guvernarea Moesiei Superioare a primit-o L. Funisu- 
lanus Vettonianus 104: fost consul (probabil în anul 78195), care mai 
guvernase Dalmatia 1% si Pannonia 97; în calitate de guvernator al Moe- 
siei Superioare 198, a fost decorat pentru participarea la războiul cu dacii 109. 
Guvernarea, Moesiei Inferioare a fost încredințată lui M. Cornelius Nigri- 
nus Ouriatius Maternus 119; el a fost decorat în două rînduri în războiul 
cu dacii, în 86 şi 88 1. 

Înainte de a urmări desfăşurarea evenimentelor, vom mai stărui asu- 
pra unui amănunt: în ce zonă a limesului moesic a avut loc expediţia 
dacilor din iarna anilor 85/86? Fără a cunoaşte exact situația apărării 
Moesiei, este destul de sigur că ea se baza pe citeva legiuni (I Italica la 
Novae, V Macedonica la Oeseus, VII Claudia la Viminacium, probabil 
si V Alaudae), precum si alte trupe auxiliare; cum se vedle, grosul tru- 
pelor era masat în faţa Olteniei si Banatului, menite a feri Moesia de un 
eventual atac al dacilor din munți. Punctul slab al apărării romane era la, 
Dunărea. de Jos — si credem că tocmai pe aici s-a produs invazia dacică, 
din 85/86 112, Îndrăznim să sugerăm că în aceste părţi şi-a pierdut viaţa 
consularul Oppius Sabinus, poate acolo unde ulterior se va ridica comple- 
xul de monumente comemorative de la Adamclisi ; dar despre acestea va 
mai fi vorba în altă parte. 

În urma unor lupte grele (vezi în acest sens Orosius), probabil în 
tot cursul anului 86, invadatorii au fost aruncaţi peste Dunăre; de la 
Eusebius 12 aflăm că în anul 86, Nasamones et Daci dimicantes adversum 
Romanos victi, „nasamonii (un neam african) şi dacii, care luptau împo- 


103 C. Patsch, Kampf, p. 6. 

104 Vezi nota 44. 

105 A, Degrassi, I fasti consolari delľ Impero Romano, Roma, 1952, p. 22. 

108 B, E. Thomasson, Laterculi praesidum, col. 91, nr. 26. 

107 Ibidem, col. 102, nr. 19. Îl mai menționează în fruntea acesteiprovincii diplomele 
CIL, XVI, 30 si 31, din anii 84 si 85. 

108 B, E. Thomasson, op. cit., col. 125, nr. 29. 

199 V, A. Maxfield, The Military Decorations of the Roman Army, Londra, 1981, p.148. 

110 G. Alfôldy — H. Halfmann, Chiron, 3, 1973, p. 344—345; AnnEp, 1973, 282. Cf. 
W. Eck, RE Suppl. XIV (1974), col. 107; H. Devijver, Prosopographia militiarum equestrium 
quae fuerunt ab Augusto ad Gallienum, I, Leuven, 1976, C 242 (vezi şi Supplementum, 1987, 
p. 1527—1528); P. Le Roux, în Tituli, 5, 1982, p. 457. 

11 V, A. Maxfield, op. cit, p. 138, 148, 151. 

112 Vezi în această privinţă şi textul de la nota 178. 

113 Chronicon, 190, 15 i. 

triva romanilor, au fost învinşi”. Apoi, mai aflăm de la Suetonius 14 si 
Cassius Dio 15, împăratul a încredințat comanda războiului lui Cornelius 
Fuscus Yê; Iordanes adaugă „şi cîtorva bărbaţi aleși”, fără a le aminti 
.numele; doi dintre aceștia trebuie să fi fost guvernatorii Moesiilor amintiţi 
mai înainte. 

Vâzìnd că oferta-i de pace este disprețuită, Decebal hotăreşte să 
facă faţă situaţiei cu trufie ; Cassius Dio relatează, în acest sens următoa- 
rele 117 ; „Cind a aflat de aceasta, Decebal i-a trimis din nou solie, în bătăie 
de joc, spunînd că va încheia pace dacă Domitian are să vrea ca fiecare 
roman să-i dea lui Decebal, anual, cite doi oboli. Iar dacă nu va primi 
această propunere, Decebal spunea că va duce mai departe războiul si că 
romanii vor avea de înfruntat mari nenorociri”. 

Dacă relatarea istoricului antic este reală, înseamnă că orgoliul 
roman a fost grav rănit : căci intempestivul Fuscus se aruncă fără precau- 
tie asupra dacilor. Ín primăvara anului 87, armata romană trece Dunărea 
pe un pod de vase — eventual cel identificat de D. Tudor, între Vadin 
si Orlea 118 —, urcînd apoi pe Olt în sus. S-ar putea, de asemenea, ca 
armata romană condusă de Fuscus să fi trecut Dunărea pe la Drobeta; 
aici, lingă Schela Cladovei, s-a identificat un mare castru cu val de pămînt 
(650 x 576m ; 31,44 ha) 19, care a servit fără îndoială pentru adăpostirea 
unei armate ce abia debarcase (acum ori în timpul campaniilor lui Traian). 
De aici, armata romană a putut înainta prin zona de dealuri subcarpatice 
ale Mehedinţilor, trecînd Motrul si atingind Jiul la Porceni (com. Bum- 
besti, jud. Gorj), unde se cunoaşte alt castru cu val de pămînt de dimensiuni 
apreciabile (234 x 156 m)!12%; apoi, în continuare, va fi intenționat să 
treacă munţii, prin pasul Vilcan, îndreptindu-se spre Sarmizegetusa regală. 

În aceste împrejurări grele pentru patria sa, Decebal își pune în 
valoare calităţile de strateg militar, aşa cum apar în caracterizarea ce 
i-o face Cassius Dio; retrïgîndu-se din calea invadatorului, îi pregătește 
o cursă. (se crede că regele a lăsat pe imprudentul general roman să se 
aventureze între munți) si îl atacă pe neaşteptate. „Atunci goții (geții, 
dacii), care n-au fost luaţi pe neaşteptate, au pus mîna pe arme şi chiar 
din prima ciocnire îi înving pe romani, iar comandantul Fuscus fiind ucis, 
jefuiesc bogăţiile din tabăra soldaţilor”, scrie Iordanes 12; apoi imediat 
în continuare : «Pentru dubindirea acestei victorii mari ei i-au numit pe 
conducătorii lor semizei, adică ,,anzi” si nu simpli oameni, ca si cum ar 


114 Suetonius, Domilianus, VI, 1. 

115 Cassius Dio, LXVII, 6,5. 

116 De rang senatorial, Cornelius Fuscus a părăsit de tînâr ordinul din care făcea parte, 
îmbrâtisînd cariera ecvestră, ale cărei prime trepte le-a parcurs probabil încă pe timpul 
domniei lui Nero. Adevărata lui carieră a fost determinată de susţinerea lui Galba, apoi 
a partidei flaviene în războiul civil din 68—69. Sub Domitian ajunge în înaltul post de 
praefeclus praetorio. — PIR *, C 1365; H.-G. Pflaum, Les carrières procur&loriennes équestres 


sous le Haul-Empire romain, I, Paris, 1960, p. 77—80, nr. 34. 
11? Cassius Dio, LXVII, 6,5. 


118 D, Tudor, Un pont romain ignoré dans la région du Bas-Banube, Latomus, 20, 
1961, 3, p. 501—509; idem, Podurile romane la Dunărea de Jos, Bucureşti, 1971, p. 17—31. 


19 D, Tudor, Oltenia romană, p. 300—301. 
12 G. C. Petolescu, in Oltenia. Studii și comunicări, II, Craiova, 1980, p. 106. 
121 Getica, 78. 

fi învins datorită norocului lor» 122. Din păcate, textul lui Cassius Dio” 
care prezenta desfășurarea războiului, este pierdut; dintr-un fragment 
din cartea LXVII se mai păstrează doar propoziția: „cei care erau în 
expediție cu Fuscus cerură să-i conducă; la luptă” 123. De la același istoric 
mai aflăm că, după înfringerea dacilor din 102, împăratul Traian ,,a ocupat 
munţii întâriti şi a găsit acolo armele, maşinile de război cucerite, precum 
şi steagul (cwueïov) luate de la Fuscus” 124 (este vorba de stindardul 
legiunii V Alaudae) 1%. 

Dezastrul lui Fuscus a produs o puternică impresie la Roma. Într-una. 
din satirele sale 128, Iuvenal scria despre Fuscus că își păstra mărun- 
taiele pentru vulturii din Dacia (gui culturibus sertabat viscera Dacis| 
Fuscus marmorea meditatus proelia villa ) ; într-o scolie la această satiră, 
se notează : „Fuscus, comandantul armatei lui Domitian, a murit în Dacia. 
(Poetul) îl blamează, deoarece acesta, trăind într-un lux nemâsurat, 
întreprindea acţiuni războinice doar în toiul plăcerilor” 127. 

Dar în anul următor, romanii reiau ofensiva. Comanda operaţiunilor 
o are de data aceasta Tettius Iulianus 1%, fost consul, un general prudent 
şi experimentat ; el era un veteran al războaielor de la Dunăre, cunoscînd 
bine ţara dacilor împotriva cărora era trimis. De aceea a ales, se pare, 
calea de înaintare prin Banat. Relatarea evenimentelor, din păcate prea 
concisă, o găsim iarăşi la Cassius Dio (excerptele lui Xiphilinus) 1% ; „În 
vremea războiului dacic s-au întîmplat următoareale evenimente demne de 
a fi pomenite. Iuliauus, rînduit de împărat cu conducerea războiului, 
printre alte măsuri, luă pe aceea de a-i obliga pe soldați să scrie pe scuturi 
numele lor si ale centurionilor, peniru a se deosebi mai lesne cei ce se 
vor arăta viteji de cei cu purtare mișelească. Si dînd lupta cu duşmanii 
la Tapae, măcelari pe mai mulţi dintre ei. Între dușmani se afla si Vezina, 


122 Ibidem: ,,...magnague politi per loca victoria iam proccrcs ses, quorum quasi for- 
tuna pincebant, non puros homines, sed semideos id est Ansis vocaverunt’; cuvintul Ansis 
corespunzind latinescului semidei trebuie să fie un vechi cuvint germanic (am văzut că Ior- 
danes considera pe goți identici cu geții; despre această eroare a istoriografiei romane tirzii, 
vezi mai sus, nota 90). 

123 Fontes, I, p. 685. 

124 Cassius Dio, LXVIII, 9,3. 

125 E. Ritterling, RE, XII (1925), col. 1277. 

126 Juvenalis, Satirae, IV, 111—112. 

122 Vezi Fontes, I, p. 504—509. 

128 General roman, cunoscut pentru activitatea sa militară la Dunărea de Jos. În 
iarna anilor 68/69, pe timpul domniei lui Otho, un atac al dacilor și sarmaților abătut asupra 
Moesiei era respins de legiunile III Gallica, VII Claudia si VIII Augusta. Comandantilor 
celor trei legiuni li s-au decernat la Roma insemnele consulare; intre aceștia era și Tettius 
Iulianus, legatul legiunii VII Claudia (Tacitus, Istorii, LXXIX). După proclamarea lui Ves- 
pasian ca impârat de către trupele din Orient, Aponius Saturninus, guvernatorul Moesiei, 
a incercat să-l suprime pe Tettius Iulianus, ,,din pricina unor dușmănii personale, pe care 
le acoperea acum cu lupta dintre cele două partide” (flavieni si vitelieni); refugiat dincolo 
de Munții Haemus, ,,el n-a mai luat parte la războiul civil, lungind cu felurite zăbave drumul 
pină la Vespasian si întîrziind sau grăbindu-se, după cum erau știrile de război” (Tacitus, 
Istorii, LXXXV). În dizgrație, din acest motiv, sub Vespasian, el se reabilitează abia pe 
timpul lui Domitian; in 84 este consul ordinarius, in 88 conduce expediţia impotriva dacilor, 
apoi devine guvernator al Moesiei Superioare. — PIR, T 102; A. Stein, Die Legalen von Moe- 
sien, Budapesta, 1940, p. 38 si urm.; Doina Benea, Din istoria militară a Moesiei Superior 
şi a Daciei. Legiunea a VIl-a Claudia si legiunea a IIII-a Flavia, Cluj-Napoca, 1983, p. 
a2—43, 111. 


129 Cassius Pio, LXVII, 10, 1—3. 


28 


https://biblioteca-digitala.ro 


care venea, ca demnitate, îndată după Decebal; pentru că nu putea scăpa 
cu fuga, el se trînti la pămint, ca si cum ar fi murit ; si astfel rămase nebă- 
gat în seamă, iar în timpul nopţii a fugit. Decebal se temu ca romanii 
victorioși să nu pornească spre capitala lui. De aceea tăie copacii din 
preajma lor [la o oarecare înălţime) şi puse arme pe trunchiui, pentru ca 
romanii să creadă că sînt soldaţi şi să se retragă înspâimîntati. Ceea ce 
s-a și întîmplat”. Locul bătăliei a fost identificat ipotetic de istoricii 
moderni cu Poarta de Fier a Tiansilvaniei 1°. 

Cam în acelaşi timp, împăratul a organizat o expediţie punitivă împo- 
triva cvazilor şi marcomanilor: „Domitian vru să să se răzbune pe cvazi 
şi marcomani, fiindcă nu-l ajutaseră împotriva dacilor. Veni în Pannonia 
ca să se lupte cu ei si ucise solii de pace, pe care îi trimiseseră pentru a 
doua oară * 1:1, Dar, relatează în continuare acelaşi istoric 132, „Învins si 
pus pe fugă de marcomani, Domitian a pornit grabnic o solie la Decebal, 
regele dacilor, îÎndemnîndu-l să încheie un tratat, pe care el «Domitian) îl 
refuzase mai înainte, deşi «regeley i-l ceruse adesea. Decebal primi pro- 
punerea, de pace (căci era la mare strîmtoare), dar nu a vrut să vină el 
însuşi să stea de vorbă cu Domitian, ci l-a trimis pe Diegis, împreună cu 
cîtiva bărbaţi, ca să-i predea armele si cîțiva prizonieri, sub cuvintul că 
i-ar avea numai pe aceștia. După sosirea acestuia, Domitian puse lui Die- 
gis o diademă pe cap — ca şi cum ar fi fost un adevărat învingător şi 
omul în stare să dea un rege dacilor —,iar soldaţilor le împărţi onoruri 
şi bani”. 

Carl Patsch 133 credea că marcomanii erau în relaţii clientelare cu 
romanii încă Gin anul 69; refuzul de a-l ajuta în războiul contra dacilor 
a determinat venirea împăratului în Pannonia. Ca și Decebal în 86, marco- 
manii au trimis soli, ale căror explicaţii se pare că nu l-au satisfăcut pe 
împărat. Repetarea ambasadei l-a înfuriat însă pe Domitian, care a ucis 
solii de pace. Dar unitatea romană trimisă peste Dunăre a fost înfrîntâ 
de marcomanii (Cassius Dio). 

Cassius Dio afirmă că Decebal a primit propunerea de pace „căci era 
la mare strîmtoare”, probabil în urma înfrîngerii de la Tapae si — după 
Patsch — datorită unor mișcări separatiste în Dacia 1%4. În realitate, 
Decebal a ştiut să iasă cu bine din înfrîngere. El a întîrziat în chip diplo- 
matic să încheie pacea, peniru a obține maximum de avantaje posibile ; 
cel puţin aşa reiese din afirmația poetului Statius !*5, cind se adresează 
lui Domitian : „Tu supui muntele care întîrzie să încheie un tratat după un 
război îndelungat”. Din același motiv, regele se eschivează să vină perso- 
nal să se întilnească cu împăratul, 


130 Tot la Tapae va da și Traian bătălia cu dacii în anul 101 (vezi mai departe, 
p. 63 ); itinerariul urmat de impărat (vezi fragmentul transmis de Priscianus din Dacica 
scrise de Traian: Fontcs, I, p. 484—485) arată că Tarae trebuie localizate în Banat, intre 
Aizis și Sarmizegetusa. 

131 Cassius Dio, LXVI, 7,1. 

132 Ibidem, 7, 2—3. 

133 Kampf, p. 33—34. 

134 Ibidem, p. 31. 

135 Statius, Silvae, I, 1, 80—81. 

Solia dacă este confirmată. si de o epigramă a lui Martial 18, în care 
ni se dezvăluie identitatea lui Diegis ca frate al lui Decebal!??: 


«Diegis, locuitor de pe ţărmul care acum ne aparține, 

A venit să te vadă, o Germanicus, tocmai de pe apele 
Istrului, 

care se află sub stăpînirea ta. Bucuros şi uimit cînd a văzut 

pe stăpinul lumii, 
se zice că ar fi spus celor ce-l însoțeau : 
„Soarta mea este mai bună decit a fratelui meu, fiindcă mie 
îmi este îngăduit 

să privesc atit de aproape pe zeul pe care îl cinsteste atît 

de departe”». 


Acelaşi poet face aluzie într-o altă epigramă 138 la ceremonia aşezării 
diademei pe capul lui Diegis (talis supplicibus tribuit diademata Dacis ), 
despre care vorbeşte Cassius Dio 179, 

Desigur, versurile citate sînt ale unui poet patriot, menit să conso- 
leze orgoliul roman rănit în urma unor înfrîngeri si a unei păci care pen- 
tru mulți romani trecea drept ruşinoasă. Dacă Diegis va fi rostit cu ade- 
vărat vorbele consemnate de poet — dar cu precizarea : „se zice că ar fi 
spus celor care-l însoțeau” ! —, ele pot fi cel mult luate ca o exprimare în 
termeni diplomatici din partea fratelui regelui, de la care va fi primit 
„instruețiuni” să obţină maximum de avantaje la care Decebal putea spera 
în urma înfringerii suferite. Şi, într-adevăr, pacea a fost avantajoasă, mai 
avantajoasă poate decit va fi sperat Decebal. Cassius Dio 140 ne informează 
:ă împăratul „cheltuise foarte mulţi bani pentru încheierea păcii, căci 
fără întîrziere dădu lui Decebal nu numai însemnate sume de bani, dar si 
meşteri pricepuți la felurite lucrări folositoare în timp de pace şi de război 
şi făgădui să-i dea mereu mai multe” 141. 

De la acelaşi istoric mai aflăm că împăratul a împărţit onoruri si 
bani ; ştirea este confirmată de o serie de descoperiri epigrafice. Astfel, 
în afară de guvernatorii celor două Moesii, menționați mai înainte, inscrip- 
ţiile mai amintesc : un tribun militar 142 si doi centurioni 1% ai legiunii V 
Macedonica, un centurion al legiunii II Adiutrix 14, un stegar al câlâre- 
tilor legiunii VII Claudia 15, un centurion al cohortei XIII urbana de la 


138 Martial, Epigrame, V, 3, 1—6. 
13? Accola iam nostrae Diegis, Germanice, ripae 
a famulis Histri qui tibi venit aquis, 
laetus et attonitus visu modo praeside mundi, 
ad fatus comites dicitur esse suos: 
„Sors mea quam fratris melior, cum tum prope fas est 
cernere, tam longe quem collit ille deum”. 
13 Epigrame, VI, 10,7: ,,asa-i cl (Domitian) cind dă diademe dacilor care îl roagă”. 
139 Cassius Dio, LXVII, 7, 3. 
140 Ibidem, 7, 4. 
141 Vezi încă ibidem, LXVIII, 6, 1. 
142 CIL, NII, 3167 (=ILS, 1016) (Nemausus). 
143 CIL, III, 7397 (Perinth), 12411 (Nedan). 
144 CIL, III, 10224 (= ILS, 9193) (Sirmium). 
145 Este vorba de Tiberius Claudius Maximus, vestitul captor al lui Decebal (vezi nota 
383). 

Cartagina 148, prefectul unei ale necunoscute si al unui steag (vexillum ) 
de pretorieni 147; fie si simpla lor enumerare ne încunoștinţează despre 
forţele militare angajate in războiul cu dacii. Dintre alte trupe, se presupune 
că a participat la lupte legiunea V Alaudae, care ar fi pierit în dezastrul 
lui Fuscus 148, 

„Ca un biruitor, trimise la Roma, între altele, niște asa-zisi soli ai 
lui Decebal şi o pretinsă scrisoare de-a acestuia, despre care se spune că 
ar fi plăsmuit-o el”, ne mai informează Cassius Dio 1%. De lapoetul Statius 150, 
pare să reiasă că Domitian a fost însoţit; în campanie de şeful biroului de 
corespondență (ab epistulis ), ceea. ce ar face plauzibilă afirmaţia lui Cassius 
Dio despre confecționarea acestui fals. Oricum, scrisoarea trebuie să fi 
existat (vezi astfel Martial 1.1 ; verba ducis Daci chartis mandata resignas, 
„„desfaci sigiliul de pe răvaşul conducătorului dac”), iar asa-zisii soli trebuie 
să fi fost daci autentici, poate nişte nobili disidenti filoromani 162, 

Asupra dacilor, Domitian a sărbătorit un triumf; despre acesta ne 
informează Statius 153 (magno gens est damnata triumpho, „neamul lor a 
fost condamnat să ne dea prilejul unui mare triumf”), Martial 1%, Sue- 
tonius 159, Cassius Dio 199 (,,Domitian își împodobi trimful cu multe lucruri 
ce nu fuseseră luate ca pradă. Aceste lucruri el le-a scos din mobilierul împă- 
rătesc. Căci el folosea totdeauna asemenea lucruri ca pradă de război 1%, 
ca unul care adusese împărăţia în stare de robie”), Pliniu cel Tînâr 158 („un 
împărat despre a cărui înfrîngere si fugă nu există altă dovadă mai sigură 
decit triumfurile pe care le serba”), Eusebius 15 (Domitianus de Dacis el 
Germanis triumphavit ), Euiropius 15 (vezi textul citat în legătură cu cam- 
paniile lui Domitian), Orosius 151 /Domitianus tamen pravissima elatus 
iactantia sub nomine superatorum hostium de extinctis legionibus trium- 
phavit, „totuşi Domitian, umflat de cea mai nebunească vanitate, sub 
pretextul înfrîngerii duşmanilor, triumfa pentru legiunile distruse” ; cf. 
Pliniu cel Tînăr). 

„Victoria dacică” a fost trîmbițată de o serie de lingușitori, „cea mai 
rea, specie de dușmani” (pessimum inimicorum genus, laudantes ), cum îi 
denumește Tacitus 1652. Dar impăratul nu şi-a luat niciodată titlul triumfal 


146 CIL, VIII, 1026: ILS, 2127. 

147 AnnÊp, 1972, 572; cf. Emilia Doruţiu-Boilă, StCl, 17, 1977, p. 89—100; Al. Suce- 
veanu, SCIVA, 30, 1979, 1, p. 47—61. 

148 Mai sus, nota 125. 

149 Cassius Dio, LXVII, 7, 3. 

150 Silvae, V, 1, 127—129. 

151 Epigrame, IX, 35, 5. 

152 Vezi nota 134. Într-o inscripţie din Britannia (CIL, VII, 811), apare un tribun al 
unei trupe de daci, colors I Aelia Dacorum, pe numele L. Funisulanus Vettonianus; el poate 
fi urmașul unui nobil dac, dăruit cu cetăţenie de omonimul guvernator al Moesiei Superioare, 
participant la războiul dacic al lui Domitian (vezi E. Groag, RE, VII (1912), col. 304— 305). 

153 Silvae, III, 3, 118. 

154 Epigrame, V, 19, 3; VI, 4, 2 si 10, 8. 

155 Suetonius, Domitianus, VI, 1. 

158 Cassius Dio, LXVII, 7, 4. 

157 Despre ,,prâzile'” (exuviae) luate de la daci, vezi si Statius, Silvae, I, 2, 181. 

158 Pliniu cel Tinăr, Panegyricus, 11, 4. 

139. Chronicon, 191, 9 b, anul 90. 

160 Eutropius, VII, 23, 4. 

161 Adversus paganos, VII, 10, 5. 

162 Agricola, 41, 1. 

de Dacicus, pe care din lingusire i-l acordă Martial 163 si Iuvenal 164, Statius 
vorbeşte de „dacii alungaţi din muntele care conspiră împotriva noastră” 
(coniurato deiectos vertice Dacos 1% ) şi de blindeţea împăratului „care lasă 
dacilor muntele lor” (quaeque suum Dacis donat clementia montem) 158. 
Dar Martial avea fără îndoială dreptate cînd indirect proclamă binefa- 
cerile păcii : „copilul dac să nu se teamă de armele împăratului” (non 
timeat Dacus Caesaris arma puer), 

În general, istoricii moderni privesc pacea din anul 89 ca o pace de 
compromis, necesară din cauza violenței luptelor si a epuizării reciproce 168. 


Greu de'spus dacă romanii erau atunci în stare de un nou efort militar pentru 


a-i îngenunchea pe daci; în orice caz, nu erau dispuși să-l facă. Este mai lo- 
gic a acceptacă Domitian nu a dorit să se îndepărteze de doctrina augustee a 
sprijinirii imperiului pe granițe naturale si deci să nu depăşească Dunărea 189, 
Pe de altă parte, Decebal era conştient că pentru tara sa, o amenințare per- 
manentă o reprezentau și neamurile din jur —precum sarmatii iazygi cuibă- 
riti în pusta pannonică ori fraţii lor roxolani care trăiau la răsărit de Dacia, ca 
şi unele semintii germanice din nord-vest,care rivneau la pămînturile dacilor. 
Ca rege aliat al Romei, cu sprijin financiar şi chiar militar roman, Decebal 
putea. face faţă mai uşor acestei primejdii. În spiritul tratatului (foedus ) se 
inscrie şi permisiunea dată ca o trupă romană, condusă de primipilul 
C. Vellius Rufus, să treacă prin regatul lui Decebal (per regnum Decebali 
regis Dacorum ) pentru o expediţie contra barbarilor de dincolo de Dacia, 170. 


Pacea a adus linişte şi în provinciile ce fuseseră afectate de năvala 
dacilor ; cel puţin aşa pare să reiasă dintr-o altă epigramă a lui Martial, 
epitaful” lui Cornelius Fuscus 17: 


„Fuscus, care a fost păzitorul unui personaj sfint, al zeului 
Marte îmbrăcat în togă, 

căruia i-a fost încredinţată tabăra comandantului suprem, 

odihneşte aici. Putem s-o spunem cu glas tare, Fortuna, 

lespedea, aceasta nu se mai teme de amenințările dușmanului. 

Dacul a primit pe grumazul său înfrînt un mare jug, 

iar umbra victorioasă stâpîneste pădurea înrobitâ”. 


Dar unde era mormîntul lui Cornelius Fuscus? 


163 Prefaţa cărţii a VIII-a a epigramelor. 

164 Sgtirae, VI, 205. 

185 Thebais, I, 1, 20; vezi si nota 67. 

166 Silpae, III, 3, 169. 

187 Epigrame, I, 22, 6. 

168 H, Daicoviciu, Portrele dacice, p. 131. Războiul durase trei ani; acesta este sensul 
afirmației lui Martial, cum că Domitian ,,de trei ori și-a scăldat calul asudat în zăpada ge- 
tică? (IX, 101, 18: sudantem Gelica ler nive lavit equum). 

18 Res gestae divi Augusti, V, 30: ,,am împins hotarele Illyricului pînă la malul flu- 
viului Dunărea” (vezi Fontes, Il, p. 268—271). 

170 ILS, 9200; AnnÉp, 1903, 368. 

171 Jlle sacri lateris custos Martisgue logati 

credita cui summi castra fuere ducis, 

hic situs est Fuscus. Licet hec, Fortuna, fateri: 
non timel hostilis iam lapis iste miras; 

grande iugum domita Dacus cervice recepit 

et famulum victrix possidet umbra neaus. 
(Martial, Epigrame, VI, 76, 1—6). 

Pe teritoriul com. Adamclisi (jud. Constanţa) se află, după cum se 
ştie, ruinele a trei monumente, care se leagă de războaiele purtate la sfîr- 
şitul secolului I — începutul secolului al II-lea e.n. contra dacilor. Oel 
mai cunoscut era Trofeul, ridicat de împăratul Traian ; la 80 m nord de 
acesta se află un tumul, iar lâ 250 m est de trofeu un altar funerar 172 
(vezi despre acestea, mai departe, p. 54-58, unde se dau o serie de detalii de 
ordin arheologic şi arhitectonic). 

Pentru moment ne reţine, pe scurt, atenţia altarul. Inscripţia de pe 
faţa, sa principală, aşa cum a fost reconstituită, păstrează cîteva litere din 
titulatura unui împărat si dedicatia în memoria preavitejilor bărbaţi care 
s-au jertfit luptind pentru patrie ; dedesubt urma numele unui comandant 
militar, din care s-a păstrat numai indicatia originii : [c]ol. [Po]mp. domicil. 
Neapol. Italiae, prae. . . 173. După C. Cichorius, personajulnecunoscutpoate 
fi identificat cu Cornelius Fuscus, prefectul pretoriului al împăratului 
Domitian 174, Contestată pînă în ziua de astăzi, ipoteza a cîştigat uu nou temei 
prin identificarea la Pompei a unei vile a gintei Cornelia 1%; această idee 
a fost întărită de J. Colin cu noi argumente 178, Toate pledează pentu iden- 
tificarea personajului anonim din inscripţia altarului de la Adamolisi 
cu Cornelius Fuscus. S-a remarcat că urmarea indicării originii de aceea a 
domiciliului este unică în epigrafie 177, fiind însă explicată prin faptul că 
oraşul Pompei fusese distrus de erupția Vezuviului în anul 79. 

Accepind această identificare, ne întrebăm în ce împrejurări s-a 
ridicat altarul tocmai în acest loc? După Cichorius, Fuscus si soldaţii săi 
ar fi căzut într-o bătălie desfășurată în această regiune a Moesiei Inferioare ; 
această părere a fost reluată, cu observaţii suplimentare, de Em. Condu- 
rachi!'8. Argumentele aduse vin însă în contradicţie cu izvoarele, îndeosebi 
cu Iuvenal, care afirmă că Fuscus a căzut în Dacia. 


În fond, s-ar putea admite că trupul lui Fuscus a fost adus pe pămînt 
roman de soldaţii care au scăpat teferi din dezastru, ori că a fost remis auto- 
rităţilor romane după pacea din anul 89. Dar de ce s-a ales locul de înmor- 
mîntare tocmai la Adamclisi? Sesizind această dificultate, H. Daicoviciu 
scria : ,,Dealtminteri, expresia hic situs'est Fuscus (, aici este aşezat Fuscus”, 
„aici odihneşte Fuscus”) sugerează mai degrabă un mormint la Roma decit 
în îndepărtata Moesie Inferioară” 179. 


172 Despre aceste monumente, vezi Gr. G. Tocilescu, Otto Benndorf, George Niemann, 
Monumentul de la Adamklissi. Tropaeum Traiani, Viena, 1895; recent: Mihai Sâmpetru, 
Tropaeum Traiani, II. Monumentele romane, București, 1984 (cu întreaga bibliografie ante- 
rioarâ). 

173 CIL, III, 14214. 

174 C. Cichorius, Die römischen Denkmäler in der Dobrudscha, eine Erklârungsversuch, 
1904, p. 37 urm. Teza lui Cichorius a fost respinsă de o serie de învâtati, precum A. v. 
Domaszewski, R. Syme, R. Vulpe, dar acceptată de alţii: E. Ritterling, W. Wagner, J. 
‘Colin, E. Dorutiu-Boilâ, I. Berciu, Em. Condurachi, N. Gostar; rezumatul discuţiilor: M. 
Sâmpetru, op. cil., p. 27 si urm. 

175 Matteo Della Corte, Case ed abilanli di Pompei*, Roma, 1954. 

176 J. Colin, Latomus, 15, 1956, 1, p. 57—82. 

177 Ibidem, p. 66, 79. 

178 Em. Condurachi, Cercetări istorice, Iaşi, II, 1971, p. 129—140, indeosebi p. 138—139: 
„De altminteri, cine studiază direcţia atacurilor dacice în tot cursul acestui secol, poate con- 
stata că ea s-a schimbat permanent, de la Dunărea de mijloc spre Dunărea de jos”. 


179 H, Daicoviciu, Portrete dacice, p. 123. 

După părerea noastră, impasul este determinat de faptul că istoricii 
care s-au ocupat de aceste monumente consideră că generalul anonim din 
capul listei eroilor de pe altar era cel îngropat în mausoleul situat la 
nord de Tropaeum 189, În realitate, mormîntul, fie si simbolic (mai exact : 
un cenotaf), al acelui general (Fuscus) era chiar altarul ; înseamnă că mauso- 
leul de pe locul actualului tumul a avut altă destinație. După mărimea sa 
(circa 36 m diametrul cercului marginal si peste 10 m diametrul cercului 
interior), rezultă că mausoleul adăpostea resturile pâmîntesti ale unei colec- 
tivitâti 181. Lucrurile se pot limpezi dacă presupunem că este vorba de 
soldaţii lui Oppius Sabinus, căzuţi poate în aceste părți în cursul atacului 
dacic din iarna anilor 85/86. După alungarea invadatorilor, romanii vor fi 
adunat pe cîmpul de la Adamclisi ce mai rămăsese din trupurile sfîrtecate 
de fiare si păsările de pradă și le-au dat un mormînt 182. Le venirea păcii, pe 
locul respectiv s-a ridicat probabil un mausoleu 183. De asemenea, pentru a 
cinsti memoria lui Fuscus şi a soldaților săi căzuţi dincolo de Dunăre, 
Domitian va fi ridicat în apropiere altarul-cenotaf ; chiar dacă Fuscus nu 
odihnea într-adevăr aici, cum scria Martial (hic situs est Puscus ; dar 
cîti cunoşteau adevărul sau îndrăzneau să cîrtească ?), aceasta era lespedea 
(lapis ) care nu trebuia să se mai teamă de amenințarea dacilor! Cum 
remarca Em. Condurachi 184, legăturile strînse ale lui Cornelius Fuscus cu 
dinastia Flaviilor, la a cărei ascensiune contribuise, îl obliga pe Domitian 
la un asemenea act de pietate. 


Cum se explică atunci prezența trofeului lui Traian în acest loc? 
Există destule temeiuri a crede că Traian a avut de înfruntat în iarna 
anilor 101/102 o invazie abătută asupra Moesiei Inferioare din partea dacilor 
şi sarmaților 185, Probabil că dacii şi aliaţii lor vor fi ales ca loc de invazie 
aceleaşi regiuni, ca pe vremea lui Domitian 1%. Pentru a comemora vic- 
toria contra invadatorilor şi a sublinia că injuria adusă în două rînduri 
(în 85/86 şi 101/102) poporului roman a fost răzbunată, împăratul Traian a 
dispus ridicarea marelui Tropaeum, pe care l-a dedicat lui Mars Ultor 187, 


180 C. Cichorius, op. cit, p. 37—38; R. Vulpe, Din istoria Dobrogei, II, p. 100. 


181 Pentru o propunere de reconstituire a mausoleului, vezi A. G. Poulter, în Studien 
zu den Militârgrenzen Roms, III. Vorträge des 13. Internationalen Limeskongresses, Aalen, 1983, 
Stuttgart, 1987, p. 524—525. 


182 Întocmai ca soldaţii lui Germanicus, care în anul 15 e.n. adună resturile pămintești 
ale soldaţilor romani căzuţi în dezastrul lui Varus (Tacitus, Annales, I, 61—62). 


163 Pentru situaţia arheologică, cu descoperirea unor resturi de incineratie, vezi M, 
Sâmpetru, op. cil, p. 175 (vezi şi p. 34 cu nota 44). 


184 Cercetări istorice, JI, 1971, p. 140. 


195 R. Vulpe, Din istoria Dobrogei, II, p. 86 și urm. (cu bibliografie); vezi mai de~ 
parte, p. 64. 
186 Vezi nota 316. 


187 C. Cichorius, op. cil., p. 29; cf. R. Vulpe, op. cit., p. 109: ,,Cichorius uitase că 
Mars Ullor, căruia Traian i-a dedicat trofeul, era în permanenţă divinitatea oficială a ar- 


matei si că epitetul său n-a avut valoare etimologică decit o singură dată, în anul 2 e.n., 
atunci cind Augustus a instituit cultul acestui zeu pentru a comemora ,,râzbunarea” impo- 
triva asasinilor lui Iulius Caesar''. De la Suetonius (Augustus, 21, 4) aflăm de regi care jură. 
în templul lui Mars Ultor (Maria Rosa Cimma, Reges amici el socii populi Romani, Roma, 
1976, p. 324). Vezi încă: I. A. Richmond, SCIV, 19, 1968, 1, p. 28 (,,Asa ne explicâm pe 
deplin valoarea dedicatiei câtre Mars Ultor. Sentimentul de implinire a răzbunării i-a 1n- 

Greu de spus care erau intenţiile viitoare ale lui Decebal si cum înte- 
legea el să folosească mijloacele puse la dispoziţie de imperiu. Probabil 
totuși că dorea să menţină pacea : dovadă că a respectat tratatul cu Domi- 
tian şi nu s-a dedat la acte de ostilitate contra Romei. Este clar însă căa 
încercat să obţină avantaje maxime din această situaţie şi să folosească, 
cît mai chibzuit subsidiile acordate de romani pentru întărirea capacităţii 
de apărarea a regatului său. 


REGELE DECOEBAL& 


Despre originea lui Decebal, izvoarele antice tac aproape cu desăvir- 
şire. Folosind totuși cu pătrundere unele ştiri, istoricii moderni au putut 
să-şi formeze o imagine asupra familiei regelui dac. 

Nu se cunoaşte ascendenta sa. În această privinţă, a fost invocat 
vasul de la Grădiștea Muncelului, conținînd în cartuşe separate stam- 
pilele DEOEBALVS şi PER SCORILO 199, C. Daicoviciu considera că dublul 
sigiliu conţine, în limba dacă, o referire la părintele regelui dac : ,,Dece- 
balus, fiul lui Scorilo” 1%; acest Scorilo ar fi identic cu Coryllus menţionat 
de Iordanes în lista dinastilor daci 1! si cu Scorylo, dur Dacorum mentio- 
nat de Frontinus 192, 


Acceptată o vreme fără rezerve notabile, această ipoteză a fost apoi pusă la îndoială 
de alţi istorici 19%, care consideră că ștampilele menţionate ar reprezenta o marcă de olar: 
''Decebalus prin Scorilo”; Decebal (identic eventual cu regele) ar fi fost proprietarul unui ate- 
lier in care s-a confecţionat vasul, iar Scorilo 14 meșterul ceramist. Noua ipoteză a fost însă 


demnat să aleagă locul monumentului aproape de mausoleu si dc altarul celor căzuți în 
iuptă, fortissimi viri a căror glorie era cinstită în fiecare an prin parăzi ceremoniale”); Em. 
Condurachi, loc. cit., p. 140 (,,Mai puţin clară este insă rațiunea construirii la Adamclisi 
a monumentului triumfal al lui Traian. Chiar dacă trebuie să luăm în consideraţie diver- 
siunea lui Decebal în Moesia la începutul celui de-al doilea război dacic, nu avem nici un 
izvor istoric care să precizeze în regiunea viitorului oraș Tropaeum Traiani darea unei astfel 
de lupte. În schimb însă, Ammianus Marcellinus si Iordanes amintesc clar o victorie a lui 
Traian împotriva dacilor în regiunea viitorului oraş Nicopolis ad Istrum. Dacă însă monu- 
mentul triumfal de la Adamclisi a fost ridicat alături de altarul funerar al lui Domitian, 
faptul putea avea o adincă semnificaţie: Traian sublinia prin acest monument închinat lui 
Mars Ultor răzbunarea înfringerii suferite cu două decenii mai înainte de pe urma inițiativei 
aceluiași adversar”). 

1% G. Brandis, RE, IV (1901), col. 2247—2252, s.v. Decebalus; I. I. Russu, în Tran- 
silvania, 72, 1941, p. 456—466; D. Tudor, Decebal, regele erou al dacilor, Bucuresti, 1964; 
H. Daicoviciu, Porfrete dacice, p. 108—180: L. Mârghitan, Decebal, Bucuresti, 1987; C. Preda, 
Dacia, N.S., 31, 1987, p. 5—10; C. C. Petolescu, Arhivele Olteniei (serie nouă), 6, 1989, 
p. 7—16. 

18 C. Daicoviciu, SCIV, 6, 1955, 1—2, p. 57, 201—202; stampilele sint reproduse 
în diferite lucrări, menţionate de I. I. Russu, IDR, 111/3, nr. 272 (cele mai importante). 

190 C. Daicoviciu, loc. cit., p. 203; idem, în Istoria României, I, p. 294: cuvintul per 
ar fi de origine dacică (înrudit cu latinescul puer) si se întilnește în unele nume traco-dacice. 

191 Getica, 73—74, 76—78. 

192 Strateg., I, 10, 4. 

193 K, Horedt, SCIV, 24, 1973, 1, p. 109—110; I. I. Russu, Anuarul Institutului de 
istorie si arheologie din Cluj-Napoca, 19, 1976, p. 44; idem, în Epigraphica. Travauz dédiés 
au VII* Congrès international d'€pigraphie grecque et latine, București, 1977, p. 43—45: AnnÊp, 
1977, 672. 

194 Amîndouâ numele par a fi fost destul de râspîndite în onomastica geto-dacâ; vezi 
notele 19 si 30. 

respinsă de H. Daicoviciu : « Interpretarea lui ,,per” ca o prepozitie latinească este greu de 
acceptat si din pricina lipsei uneianalogii convingătoare, și din pricina faptului căaceastă prepo- 
zitie cere cazul acuzativ, care nu poate lua forma ,,Scorilo”. Nici traducerea lui ,,per” prin 
„„pentru” nu este acceptabilă din aceleași motive gramaticale » 195, 

După părerea noastră, nu încape îndoială că ştampila de la Sarmizegetusa Regia este 
o inscripţie latinească. Nu știm cum va fi sunat desinenţa numelui regelui în limba dacă, 
dar Decebalus este fără doar şi poate o formă latinizată 19, De asemenea, argumentele de ordin 
gramatical invocate de H. Daicoviciu nu au în vedere numeroasele aberaţii ale latinei populare: 
de exemplu, în textele epigrafice din provinciile dunărene ale Imperiului roman, prepozitia 
per este deseori utilizată cu ablativul, uneori cu sensul ,,pentru''1%7. Alte observaţii ale auto- 
rului citat rămîn însă valabile: «Dacă voiau să imite obiceiul roman al indicării atelierului, 
ar fi fost normal ca olarii daci să imite una din formulele obișnuite romane si ștampilele ar fi 
sunat ,, Decebali officina” (,, Atelierul lui Decebalus”) sau, , Scorilo fecit” (,,Scorilo a făcut”) » 198, 
Într-adevăr, în caz că epigrafele citate ar reprezenta o marcă de olar, ar trebui ca asemenea 
stampile (continînd și alte nume) să apară si pe alte recipiente ceramice. Dar stampilarea 
produselor (tegule, vase etc.) în lumea romană avea scopul de a garanta calitatea mărfii, în 
condiţiile concurenţei dintre producători — ceea ce nu era cazul în Dacia. 

De altfel, forma vasului de la Grădiştea Muncelului arată că el nu era un obiect de uz 
curent, deci nu era destinat comercializării ; așa cum s-a observat încă de la descoperirea și 
publicarea sa, acest vas nu avea caracter utilitar, ci de cult 1°. După părerea noastră, acesta 
servea fie la îndeplinirea unui ritual legat de cultul morţilor, fie mai degrabă drept capac de 
urnă funerară 2%, 

Oricum, ștampilele citate se referă la casa regală dacică. Dar faptul că numele DECE- 
BALVS nu este însoţit de atributul REX %1 ar arăta că Decebal nu era incă rege; el s-a ingrijit 
poate de mormintul unei rude apropiate : tată (care nu era nici el rege), frate, fiu etc., încer- 
cind să-i eternizeze (după moda greco-romană) memoria prin aplicarea stîngace a celor 
două ștampile (ambele inverse, una răsturnată), semnificind deci: ,,Decebalus pentru Scorilo”. 


Aşadar, nu ştim aproape nimic despre originea regelui Decebal. 
În schimb, izvoarele antice ne dau cîteva informaţii despre unii membri ai 
familiei regale. 

Astfel, de la Cassius Dio aflăm că în faţa primejdiei romane iminente, 
regele Duras — poate deja bâtrîn — renunță la tron, cedînd domnia 
lui Decebal; se crede că Decebal ar fi nepotul fostului rege, dar această 
ipoteză se bazează la rîndu-i pe părerea că Decebal era fiul lui Scorilo, 
iar acesta fratele lui Duras (Dorpaneus). 

Dintr-o informaţie de la Martial, deja citată în paginile precedente, 
rezultă că Decebal avea un frate, pe Diegis, care este trimis ca ambasador 
la împăratul Domitian şi primeşte în numele regelui însemnele regale din 
mîna împăratului 22. 


195 H., Daicoviciu, Portrete dacice, p. 111. 

198 Pentru formele în care apare acest nume în epigrafia greacă și latină, vezi nota 30. 

197 H. Mihăescu, La langue latine dans le sud-est de l’Europe, Bucuresti-Paris, 1978, 
p. 248; întîlnim și utilizarea prepozitiei pro cu acuzativul: ibidem, p. 248—249. 

198 H, Daicoviciu, op. cil., p. 112. În sprijinul acestei păreri vine si inscripţia de la 
Ocniţa (jud. Vilcea): BACIAEYC OIAMAPKOC EÍOIEI, ,,regele Thiamarcos a făcut (vasul?)” 
(D. Berciu, Buridava dacică, 1981, p. 137—140). 

199 C. Daicoviciu, SCIV, 6, 1955, 1—2, p. 203; idem, în Istoria României, I, p. 329; 
H. Daicoviciu, Portrete dacice, p. 111. 

2% La începutul secolului trecut, în ruinele dacice de la Grădiștea Muncelului a mai 
fost descoperit un fragment ceramic cu ştampila PER SCORILO (IDR, III/3, 272). Pentru 
complexul arheologic în care au apărut fragmentele din 1954, vezi I. Glodariu — E. Iaro- 
slavschi — A. Rusu, op. cit., p. 94—96 (cu o încercare de reconstituire). 

21 Vezi vasul cu inscripţie de la Ocniţa (mai sus, nota 198), unde titlul regal este 
menţionat. 

204 H., Daicoviciu, Portrete dacice, p. 126, credea că Vezina (menţionat de Cassius. 
Dio, LXVII, 10, 2: „care venea, ca demnitate, îndată după Decebal”) era eventual frate 
al lul Decebal și prezumtiv moștenitor al tronului. Rangul înalt al acestui dregător, pro- 

De la Cassius Dio 22 mai aflăm că în cursul primului război dacic, 
Manius Laberius Maximus, guvernatorul Moesiei Inferioare, a capturat 
într-o cetate o sară a lui Decebal. Episodul a fost recunoscut de istoricii 
moderni într-o scenă de pe columnă, în care vedem cum, într-un port de 
la Dunăre, cîteva femei dace sînt conduse spre a fi îmbarcate pe o corabie ; 
la aceasta asistă însuşi împăratul Traian care schiteazâ un gest de curtoazie 
spre o captivă nobilă, care pare a fi chiar sora regelui dac 204, 

De asemenea, într-una din scenele finale ale Columnei (CXLVI), 
vedem cumun grup de soldaţi romani surprind într-o pădure un grup de daci ; 
fugarii maturi sînt ucişi, dar doi băieţi sint crutati si legaţi. Ei au fost 
consideraţi drept odrasle de neam regal, fiii sau nepoţii regelui Decebal 29, 


Alegerea lui Decebal ca urmaș al regelui Duras avea desigur în vedere. 
nu doar faptul că era succesor legal la tron, în puterea vîrstei, ci realele 
sale calităţi deopotrivă de comandant militar si de diplomat. Iată carac- 
terizarea ce i-o face Cassius Dio : „foarte priceput la planurile de război şi 
iscusit în înfăptuirea lor, ştiind să aleagă prilejul pentru a-l ataca pe dus- 
man şi a se retrage la timp. Dibaci în a întinde curse, era un bun luptător 
şi se pricepea să folosească izbînda, dar si să iasă cu bine dintr-o înfrîn- 
gere. Din această pricină, multă vreme a fost un duşman de temut pentru 
romani ” 206, 

Oaracterizarea extrem de concisă, dar prinzînd trăsăturile esențiale 
ale portretului moral al lui Decebal, ne dispensează de a insista asupra cali- 
tâtilor sale de strateg militar si diplomat. Ele reies de altfel destul de clar 
din relatarea conflictului militar cu imperiul condus de Domitian si din 
aranjamentele păcii din ànul 89. 


Dintre toți regii geto-daci, Decebal este singurul al cărui chip a fost 
reprodus de arta plastică antică 207. 


babil mai în vîrstâ şi cu multă experiență (,,vicerege”), nu implică decăderea lui Diegis— 
probabil mai tînâr — din calitatea sa de ,,prinf de coroană”; este posibil ca el să fi fost 
deja asociat la tron, așa explicîndu-se faptul că primeşte din mina impăratului (im locul fra- 
telui său) diadema regală. 

203 Cassius Dio, LXVIII, 9, 4. 

204 R. Vulpe, Capturarea surorii lui Decebal, Sargetia, 4, 1966, p. 75—94. 

205 În Historia Augusta (T yr. trig. 10, 8) se afirmă că Regalianus se trăgea din regele 
Decebal: fuit Regalianus, quod negari non potest, vir in re militari semper probatus et Gallieno 
iam ante suspectus, quod dignus videretur imperio, gentis Daciae, Decibali ipsius, ut fertur, 
adfinis (,,a fost Regalianus, ceea ce nu se poate nega, un bărbat priceput în treburile mi- 
litare si suspect lui Gallienus încă de mai înainte, deoarece se părea că era demn de domnie; 
se spune că era de neam din Dacia, fiind chiar rudă cu însuşi Decebal’). Despre acest per- 
sonaj, vezi I. I. Russu, Elementele traco-gelice în Imperiul Roman si in Byzantium (veacurile 
III— VIII), București, 1976, p. 34—35; idem, Daco-gejii în Imperiul Roman, p. 56. Pentru 
guvernarea acestuia în provinciile de la Dunăre, în jurul anului 260, vezi B. E. Thomasson, 
Laterculi praesidum, col. 108, nr. 56 (Pannonia Superior), col. 118, nr. 47 (Pannonia Inferior), 
col. 130, nr. 58 (Moesia Superior), col. 146, nr. 145 (Moesia Inferior). 

200 Cassius Dio, LXVII, 6, 1. Este surprinzător cum unele din aceste calități ale regelui 
dac se regăsesc în portretul lui Stefan cel Mare, pe care i-l schiteazâ cronicarul Grigore 
Ureche, Ietopisețul Țării Moldovei (ed. C. C. Giurescu, Craiova, 1934), p. 61: ,,Amintrelea 
era om întreg la fire, nelenes si lucrul său îl știa a-l acoperi, și unde nu gindeai acolo îl aflai. 
La lucruri de războaie meşter, unde era nevoie însuși se vira, ca văzindu-l ai săi să nu 
îndărăpteze, şi pentru aceea rar război de nu biruia, si unde-l biruia alţii, nu pierdea nâ- 
dejdea, că stiindu-se căzut jos, se ridica deasupra biruitorilor”. 

20 Vezi H. Daicoviciu, Portrete dacice, p. 108 si urm. 

Cum este si firesc, atenţia istoricilor s-a îndreptat în primul rînd spre 
Columna lui Traian. Episoadele succesive ale acestei naratiuni în imagini 
sculptate reproduc de 60 de ori chipul cuceritorului; era firesc deci ca 
acest De bello Dacico în piatră să redea cel puţin de citeva ori şi chipul 
marelui adversar al Romei. Qercetătorii Columnei s-au oprit asupra a opt 
scene, în care poate fi identificat cu destulă certitudine regele Decebal 28. 


Scenu XXIV : lupta de la Tapae ; în spatele liniei de bătaie, printre 
arbori, se zărește profilul unui pileat dac, care urmăreşte cu înfrigurare 
bătălia. Tensiunea lăuntrică ce se citeşte pe fața acestuia arată că este 
vorba de un personaj de seamă, identificat cu Decebal de cei mai mulţi 
exegeti ai Columnei. 


Scena LXXV : capitularea dacilor la sfîrsitul primului război, în 
vara anului 102. Împăratul Traian, pe tron, primeşte solia de pileaţi si 
comati care, aruncînd armele, îngenunchiază înaintea împăratului. Un 
impunător nobil dac încheie şirul; dar, spre deosebire de ceilalţi, el stă în 
picioare, în atitudine demnă, exprimînd cererea de pace prin întinderea 
braţelor : este fără îndoială regele Decebal. Reprezentarea regelui pe 
Columnă contrazice afirmaţia lui Cassius Dio, cum că Decebal „merse la 
Traian, căzu la pămînt spre a i se închina si azvirli armele” 29; drep- 
tatea trebuie să fie de partea acestui monument contemporan, autentic. 


Scena XCIII : al doilea război; în faţa unei cetăţi, dacii încearcă o 
ieşire contra dușmanului. Se disting patru pileaţi, dintre care unul singur 
nu poartă scut, ci doar o spadă neobişnuit de lungă si lată ; ceilalți au pri- 
virea întoarsă spre el, ca pentru a primi un ordin. În mulțimea dacilor, 
plină de mișcare si emoție, figura centrală — Decebal, fără îndoială — 
apare calmă, impunătoare, exprimînd autoritate si hotârîre. 


Scena CXXXV : spre sfirşitul celui de-al doilea război ; într-un episod 
secundar, daci asaltînd un castru roman. În marginea din dreapta, înca- 
drati de copaci, un grup de trei pileati daci urmăresc cu îngrijorare lupta. 
Cel din centru, privind încordat, a fost identificat cu Decebal. 


Scena CXX XI X : într-o pădure, un grup de daci ascultă alocutiunea 
unei căpetenii. Acesta are capul descoperit ca și ceilalţi. Deteriorarea scenei 
nu permite a distinge trăsăturile personajului. Ipotetic, el a fost identificat 
cu Decebal. Scena vrea poate să arate pe rege încercînd să iasă din încer- 
cuire, probabil travestit, pentru a nu atrage special atenţia romanilor. 


Scena CXLIV : grup de călăreţi daci, urmăriţi de cavaleria romană ; 
cel din centru, cu figura tratată mai ingrijit, a fost identificat cu Decebal. 


Scena CXLV : regele, rămas singur, este înconjurat de cavaleristii 
romani. Căzut la tulpina unui stejar, sprijinit în genunchiul stîng si trâgînd 
cu mîna-i stingă de pulpana mantiei spre a-și descoperi pieptul, Decebal 
îşi înfige pumnalul în git. Chipul regelui nu a fost tratat cu precizie de 
portret, totuși privirea lui arată sfidare la adresa dușmanului care poate 
încearcă să-i promită viaţa. 


28 Em. Panaitescu, Jl ritratto di Decebalo, Ephemeris Dacoromana, I, 1924, p. 387 
și urm.; R. Vulpe, Despre portretul lui Decebal, Apulum, 13, 1975, p. 71 şi urm. 


20) Cassius Dio, LXVIII, 9, 6. 

Scena OXLVIII: în interiorul unui castru roman — probabil la 
Ranisstorum —, împâratul rosteste o alocutiune, iar pe o tipsie sînt prezen- 
tate soldaţilor capul cu pileus si mîna regelui. Scena este mutilată. 

Cele opt scene prezentate pe scurt sînt singurele de pe Columnă în 
care chipul regelui poate fi identificat cu probabilitate. După cum au 
subliniat însă diferiţi autori şi se poate vedea chiar din urmărirea imaginilor 
fotografice ce însoțesc expunerea noastră, cele opt chipuri diferă mult 
între ele; de altfel, numai unele au fost iratate mai expresiv si individual, 
contrastînd cu identitatea celor cîteva zeci de reprezentări ale îÎmpâratulni 
Traian. „Explicaţia este una singură : în timp ce figura împăratului roman 
le era tuturor sculptorilor monumentului familiară, portretul regelui dac 
le rămăsese total necunoscut. Pentru a-l reda, recurgeau la imaginaţie, 
fiecare închipuindu-şi-l în alt fel. Chiar trăsăturile de aparenţă individuală, 
pe care cei mai înzestrați dintre ei i le atribuiau, nu reprezentau decît 
rezultatul unor procedee convenționale aplicate în raport cu psihologia 
personajului dedusă din semnificaţia respectivului episod al naraţiunii” 210, 

După părerea lui Emil Panaitescu, Traian a fost însoţit în Dacia 
de o echipă de pictori şi sculptori, care ar fi imortalizat diferite aspecte ale 
campaniilor dacice. Scepticismul manifestat în această privință de 
R. Vulpe nu este pe deplin justificat. Astfel, la Pliniu cel Tînâr citim în 
Panegiric, cînd își închipuie viitorul triumf al lui Traian 21: ,,Mi se pare 
că văd tablourile pline de isprăvile groaznice ale barbarilor...”. Cel 
puţin Apolodor a luat parte la războaie, făcînd parte din statul major al 
împăratului, şi fără îndoială că lui i-a venit gîndul să împodobească fusul 
Columnei cu imagini din războaiele dacice. Romanii au avut prilejul să 
vadă direct chipul lui Decebal măcar o singură dată, cu ocazia capitulării 
dacilor după primul război. Dar încheierea marelui nostru istoric rămîne 
valabilă ca o judecată de ansamblu în legătură cu portretul regelui : „În 
consecinţă, deşi figurarea lui Decebal pe Columnă este în afara oricărui 
dubiu, nici unul din chipurile sale «e acolo nu poate fi considerat ca repre- 
zentînd un portret autentic. Într-o asemenea situaţie, nu ne rămine decît 
să ne mulțumim măcar cu una din cele şapte imagini care pretind a înlocui 
acel portret (căci a opta, capul mutilat, nu intră în discuţie) si să ne 
îndreptăm preferința spre cea mai expresivă şi cea mai impresicnantă 
dintre ele, fără îndoială cea din scena XXIV de la Tapae, acordîndu-i 
totuşi cel mult o valoare simbolică. E motivul pentru care si este în general 
reprodusă, în mai toate tratatele din vremea noastră, ca cea mai verosi- 
milă dintre reprezentările chipului lui Decebal. Desigur, şi această figură 
rezultă din multă imaginaţie, dar este imaginaţia unui contemporan, care 
va fi putut reţine, cel puţin din auzite, dacă nu din proprie impresie, unele 
trăsături caracteristice ale portretului regal” 212. 

În afară de reprezentările de pe Columnă, regelui dac i-au fost atribuite 
două din busturile de nobili daci care împcdobeau odinioară Forul lui 
Traian. 

Unul a fost descoperit în anul 1822 si se păstrează acum în Muzeul 
Vaticanului. Bustul si gîtul sînt restaurate pe trei sferturi ; înălțimea este 


ao R, Vulpe, loc. cit., p. 76. 
311 Panegyricus, 17, 2. 
d: R. Vulpe, loc. cit., p. 77—78. 

de 1,05 m (capul măsoară 0,60 m). Personajul poartă barbă scurtă, mustâti, 
iar părul, de asemenea scurt, este acoperit de o bonetă moale de lină cu 
motul aplecat înainte. Faţa este severă, cu pomeţii ușor ieşiţi, arcadele 
mari şi arcuite, gura mare şi puternică. Această reprezentare a fost apro- 
piată de Em. Panaitescu de cea de pe Columnă, din scena bătăliei de la 
Tapae 212, 

Celălalt bust, de dimensiuni ceva mai mari, a fost descoperit în 1855 
în Forul lui Traian si a făcut parte la început din colecția Campana din 
Roma ; acum se păstrează în Muzeul Ermitaj din Leningrad. Bustul este 
acoperit de o mantie prinsă de umărul drept cu o fibulă rotundă. Chipul 
personajului apare impunător — cu privirea înainte, mustăţi si barbă cu 
şuviţele ceva mai lungi, iar pe cap cunoscutul pileus 24. 

După părerea lui Radu Vulpe, cele două busturi ar reprezenta doar 
nobili daci captivi 25; un argument important adus de acest istoric ar fi 
că portretul din Muzeul Vaticanului provine din decapitarea unei statui de 
nobil captiv #6, Într-adevăr, în timp ce bustul din Muzeul Ermitaj pri- 
veşte drept înainte, cel de la Vatican pare a avea privirea lăsată în jos, 
întocmai ca la statuile de nobili captivi. Poate de aceea H. Daicoviciu 
înclină a considera bustul din Muzeul Ermitaj drept un portret mai pro- 
babil al lui Decebal 217, 

Astfel, cele mai autentice reprezentări sculpturale ale regelui Decebal 
rămîn cele de pe Columnă. Alte reprezentări : pe monumentul funerar al 
lui Ti. Claudius Maximus de la Grammeni sau pe vasele gallice de terra 
sigillata 21" sînt reprezentări convenţionale, lipsite de detalii şi deci de valoa- 
re pentru reconstituirea portretului fizic al lui Decebal. 


' SOCIETATEA DACĂ PE TIMPUL LUI DECEBAL 


De la Burebista. la Decebal, regatul geto-dac a parcurs un lung drum, 
ale cărui etape reflectă evoluția societății omeneşti în întreg spațiul car- 
pato-dunărean. Fără îndoială, acest mers ascendent a avut la bază un pro- 
gres net în domeniul activității productive, care a stimulat în proporții 
fără precedent schimbul de valori materiale si spirituale în interior, dar 
îndeosebi în afară, cu lumea greco-romană. Acest fenomen răzbate din 
numeroasele descoperiri arheologice, care îmbogățesc continuu harta Daciei. 

Progresele materiale au influențat fără îndoială si evoluţia socială, dar 
acest aspect este mai greu sesizabil arheologic. Probabil totuşi că în acest 
domeniu lumea geto-dacă se arată a fiinfinit mai conservatoare, de aceea 
vom face uneori apel şi la izvoare mai vechi. 


213 Em. Panaitescu, op. cil., p. 406 şi urm. Vezi și A. Decei, în Magazin istoric, VIII, 
1974, 6 (87), p. 2—8. 

214 A. I. Vostschinina, TonoBa ,BapBapos” na coGpatraa OpMHTâ:Ka, În TpyAH 
aETHVUHOroO oTgêma M. OpMHTaxa, Leningrad, 1946, p. 203, pl. I. 

215 Vezi si râspunsul lui A. Decei, Sargetia, 14, 1979, p. 69—91. 

218 Despre aceste statui şi busturi de daci, vezi I. I. Russu, Daco-gefii în Imperiul 
Roman, p. 65 si urm. 

2? H. Daicoviciu, Portrete dacice, p. 110. 

218 Vezi mai departe, p. 91 şi urm. 

Dacii erau un popor de oameni liberi, chiar dacâ siaicisocietatea 
cunoscuse de mai multă vreme o diferențiere de rang si avere. 


Izvoarele ne fac astfel cunoscută o nobilime, avîndu-si originea în 
aristocrația gentilică din secolele precedente. Cea mai importantă ştire 
o aflăm însă, la Iordanes 2, care s-a inspirat de la Dio Chrysostomos : 
Qui dicit primum 'Tarabostes eos, deinde vocatos Pilleatos hos, qui inter 
eos generosi eriabani, ex quibus eis et reges et sacerdotes ordinabantur, 
„Acesta (Dio spune că acei dintre ei, care erau de neam s-au numit la 
început tarabostes, iar apoi pileati ; dintre dînsii se alegeau regii si preoții”. 
Afirmația lui Dion ,,Gurâ-de-Aur” este deosebit de importantă pentru 
stabilirea sensului termenului desemnînd nobilimea, sugerînd si o evoluție 
în timp. Rezultă aşadar că termenul inițial şi autentic geto-dacic era cel de 
tarahostes ; el era fără îndoială un cuvînt compus, un tetrasilabon, elementul 
-bostes regăsindu-se în onomastica geto-dacă : Rubobostes, poate si Bure- 
bista 2%. Ei erau nobili de sînge, urmaşii acelei aristocrații gentilice, asemeni 
eupatrizilor în Attica străveche sau patricienilor la romani. Treptat, 
rîndurile acestor aristocrați „de neam” s-au rărit, locul luîndu-le tot mai 
mult o aristocrație de funcții si sabie, răsplătiți de rege cu semnul nobletei 
pentru „credincioasă slujbâ” ; ei nu erau poate toți tarabostes, dar purtau 
semnul distinctiv al aristocrației, pileus. Asa pare să rezulte din afirmația 
lui Iordanes cum că acei dintre geți care erau de neam s-au numit la ínce- 
put tarabostes, iar apoi pileati. Într-adevăr, celelalte texte care se referă 
la nobilimea geto-dacă folosesc numai acest ultim termen: Criton 22: 
(„geții purtători de pileus”, pilophoroi), Cassius Dio ??? (,, Decebal a trimis 
soli... peceimai buni dintre pileati”) şi Sex. Aurelius Victor 222 (despre 
Traian : „a extins stăpînirea romană dincolo de Dunăre, supunînd si 
transformînd într-o provincie pe dacii care purtau pileus”). 

Din rîndurile nobililor se recrutau preoții. Tot de la Iordanes aflăm 
că Deceneu „a ales dintre ei pe bărbații cei mai de seamă si mai înțelepti, 
pe care i-a învățat teologia, i-a sfătuit să cinstească anumite divinități 
şi sanctuare, făcindu-i preoți şi le-a dat numele de pileati” 22 ; organizarea 
sacerdotiului a mers mînă în mînă cu acțiunea de unificare a lumii geto- 
dace întreprinsă de regele Burebista. 

Din rîndul preoților şi nobililor îşi alegea regele sfatul. Vorbind de 
colaborarea regelui cu marele preot întru aducerea la deplină ascultare a 
supușilor, Strabo scria : „Obiceiul acesta a continuat pînă în zilele noastre, 
pentru că mereu se găsea cineva gata să-l sfătuiască pe rege — şi acelui 
om geții îi spuneau zeu” 225. Din acest sfat făceau parte fără îndoială prinții 
casei regale, precum si alţi nobili : astfel, CassiusgDio ne spune că Decebal 
a trimis pe Diegis, fratele său, cu cîțiva bărbaţi (desigur nobili), ca să îna- 
poieze lui Domitian armele şi cîţiva captivi 22% ; acelaşi autor vorbeşte des- 


219 Getica, 40. 

220 I, H. Crișan, Burebista și epoca sa, p. 43 (cu bibliografie). 
2 Vezi I. I. Russu, StCl, 14, 1972, p. 121—122, fragm. 3. 
222 Cassius Dio, LXVIII, 9, 1. 


23 Aurelius Victor, Caesares, XIII, 3. 

24 Getica, 71. 

235 Strabo, Geograiia, VII, 3, 5 (C. 297). 
22 Cassius Dio, LXVII, 7, 2—3. 

pre Vezina „care venea în locul al doilea după Decebal” 227, precum si 
despre Bicilis, „un sof de-al lui”, care ştia unde au fost ascunse comorile 
regale :% ; vezi şi Zonaras 2% (după Cassius Dio) : „dar unul dintre prietenii 
lui Decebal, avind si el cunoştinţă de tezaur, l-a arătat”. De asemenea, se 
citează o informaţie din lexiconul lui Suidas (atribuită lui Criton), în 
legătură cu un prizonier roman : „agitindu-se geții si cerînd să fie pedepsit, 
a biruit (părerea unuia) Duras, care propuse regelui ca acesta să fie ţinut 
sub pază” 220, 

Nobililor le erau încredințate diferite dregătorii, în special militare 
şi de administrare a teritoriului. Astfel, în Lexiconul lui Suidas, citim sub 
Bowriarg „cei care muncesc pămîntul cu boii” :, ṣi pe cînd unii erau puşi peste 
cei ce munceau pămîntul cu boii, alții — dintre cei din jurul regelui — 
erau rînduiti să se îngrijească de fortificaţii, spune Criton în Getica“ 231, 
S-a discutat dacă această situaţie înfăţişează aparatul administrativ 
permanent, ori unul adaptat stării speciale de război. Cum cea de-a doua 
situație a prevalat în decursul domniei lui Decebal (pregătirea pentru 
marea înclestare a durat de fapt în tot răstimpul de pace dintre 88—101), 
este firesc a vedea preocuparea regelui de a avea sub controlul său produc- 
tia agricolă a ţării si crearea stocurilor de provizii necesare garnizoanelor 
cetăților pentru a rezista asediului. 

Masa poporului dac o formau însă oamenii de rînd, liberi. Numele 
lor autentic este necunoscut, ori poate nici nu aveau un nume aparte, 
societatea geto-dacă nefiind conştientă de o împărțire în categorii sociale. 
Istoricul Cassius Dio le spune xouerar, ceea ce ar reprezenta echivalentul 
termenului latin comati, „cei cu coamă (plete)” ; Iordanes îi denumeşte 
capillati 222. 

Distincția exterioară între aceste categorii era se pare de vestimen- 
taţie. Iată ce scria Dio Chrysostomos : „Căci aici uneori se pot vedea oameni 
avind pe cap un fel de căciuli (rciXot), așa cum poartă unii traci numiți geti 
şi cum purtau înainte vreme lacedemonienii şi macedonenii [... ] 233. 
De asemenea, deosebirea între aceste categorii sociale nu era atît de netă, 
precum se afirmă uneori. Reamintim ce scrie despre ei Cassius Dio 22; 
„Decebal a trimis soli, chiar înainte de înfrîngere, nu dintre comati — ca 
mai înainte —, ci pe cei mai buni dintre pileaţi” ; iar într-o altă variantă 
a textului transmis : ,,Decebal a trimis soli lui Traian dintre pileati. Aceştia 
sînt la ei oamenii cei mai onorati. Trimisese comati mai înainte. Aceştia 
se bucură de mai puţină trecere la ei”. 

Rezultă de aici că pileaţii reprezentau o nobilime, deopotrivă de 
sînge şi arme, ea însăşi conținînd o anumită stratificare, dovadă că solia 
la care se referă autorul antic era formată din „cei mai buni dintre pileati”. 


wm Ibidem, 10, 2. 
22 Ibidem, LXVIII, 14, 5. 


2% Zonaras, X, 32. 
230 I, I. Russu, StCI, 14, 1972, p. 126, fragm. 15, atribuind această frază lui Criton, 


crede că prizonierul era generalul Longinus, despre care va fi vorba mai departe; indemnul 
la moderație ne amintește de episodul Dromichaites-Lysimachos relatat de Diodor din Sicilia 
(XXI, 12, 3). 

21 Vezi I. I. Russu, loc. cit., p. 122, fragm. 4. 

332 Getica, 72. 

233 Dio Chrysostomos, Discursuri, LXXII, 3. 

24 Cassius Dio, LXVIII, 9, 1. 

Probabil totuşi că nici comaţii nu erau oameni de disprețuit (vezi afirmaţia 
lui Cassius Dio, abia citată : „aceştia se bucură de mai puţină trecere la ei”), 
căci dintre ei sînt trimiși primii soli la Traian cu propuneri de pace. Ei nu 
purtau titlul de nobleţe si semnul distinctiv al pileatilor 295, dar erau oameni 
liberi, probabil ţărani trăind în obşti, muncitori ai pămintului şi care 
puneau mina pe arme la chemarea regelui lor 236. Ei sint asemănători 
mosnenilor si răzeşilor, care au făcut gloria militară a ţărilor române întru 
apărarea independenţei lor. 

S-a discutat mult şi în contradictoriu despre existenţa sclaviei la 
daci 237. Izvoarele nu ne lasă să conchidem că diferenţierea socială ar fi 
mers atît de adînc, încît să fi dus la pierderea libertăţii individuale de 
către unii membri ai comunităţii. Probabil că vor fi existat si robi, şi încă 
de multă vreme, apartinînd regelui si familiei regale, utilizaţi ca scribi 
sau în serviciul de curte; vor fi avut sclavi şi unii nobili, dar puţini la 
număr. Probabil însă că toţi erau străini de neam, ajunşi în Dacia ca 
pradă de război sau prin cine ştie ce împrejurări în aceste părţi 238. În 
acest sens, avem o ştire de la Pliniu cel Tînâr : ,,Stâpîne, ostașul Apuleius, 
care este în postul de la Nicomedia, mi-a sc ris că un anume Callidromus, 
fiind reţinut cu forţa de către brutarii Maximus şi Dionysius, cărora le 
închiriase munca sa, s-a refugiat la statuia ta si, după ce a fost dus în 
faţa autorităţilor, a arătat că a fost cîndva sclavul lui Laberius Maximus 
că a fost luat prizonier în Moesia de către Susagus si ci a fost trimis în 
dar de către Decebal lui Pacorus, regele partilor, că a fost mai mulţi ani 
în slujba acestuia, de unde mai tirziu a fugit şi că a ajuns în Nicomedia. 


25 G. Brandis (RE, 1V, 1901, col. 1955) si G. Kazarow (Beiträge zur Kulturgeschicht 
der Thraker, Sarajevo, 1916, p. 16), transcriua cest termen xep wal, însemnînd prin urmare 
„săteni, țărani”; vezi încă N. Gostar — V. Lica, Societatea geto-dacică, p. 104 (cu discuţia 
problemei). După părerea noastră, termenul capillati este aplicat abuziv la geto-daci: astfel, 
Iordanes spune că Deceneu a dat ordin ca „restul poporului să se numească capillati, nume 
pe care goții îl amintesc pină astăzi în cintecele lor, deoarece i-au dat o mare considerație”. 
Or, în secolul al VI-lea, cind scria Iordanes, geto-dacii erau deplin romanizați, nu mai existau 
ca ethnos aparte; goții însă persistau ca grupare etnică chiar la sudul Dunării, din rindul 
lor trăgindu-se însuşi Iordanes (ceea ce explică si afirmaţia cum că numele de capillati era 
amintit pînâ în vremea sa de goți în cîntecele lor). Vezi şi R. Vulpe, Studia thracologica, 
p. 65, care arată că Iordanes a făcut probabil o confuzie între termenul capillati şi un altul 
vechi germanic, necunoscut. De altfel, termenul ,,pletoşii”” (cum ar suna în traducere capillati ) 
nu se potrivește deloc pentru daci, care apar pe columnă şi printre busturile de la Roma cu 
părul retezat scurt, ci mai degrabă pentru conaţionalii goți ai lui Iordanes. 

286 I. H. Crișan, op. cit., p. 176—198, a emis părerea că sub termenul de comati nu 
trebuie înţeles poporul de rînd — ci o categorie privilegiată (vezi în acest sens şi M. Petrescu- 
Dimboviţa, Scurtă istorie a Daciei preromane, Iași, 1978, p. 150). Problema este cit de departe 
poate fi dusă această ipoteză; mai logic este a admite că în rindul acestei țărănimi era o 
diferenţiere — dar nu atit de ordin social, cit de atribuții și sarcini (în primul rind militare). 
Astfel, cei care locuiau în zona cetăților aveau desigur o serie de obligaţii militare (precum 
plâiesii de mai tirziu), dar se bucurau desigur si de unele privilegii. 

237 În această privinţă, vezi observaţiile lui C. Daicoviciu, ìn Istoria României, 1, p. 
281 ; cf. D. M. Pippidi, În legătură cu sclavajul la daci, în Contribuţii la istoria veche a României?, 
p. 519—523. 

238 Vezi N. Gostar — V. Lica, op. cit., p. 116: ,, ... sintem de părere că, cel puțin 
în vremea statului dac, Dacia nu a mai furnizat sclavi lumii greco-romane decit, în cca mai 
mare parte, sub forma captivilor făcuţi de armatele romane expeditionare la Dunăre". 
Pentru captivi străini la daci, ibidem, p. 117—118. 

El a fost adus în faţa mea si după ce mi-a istorisit acelaşi lucru, am soco- 
tit că trebuie să-l trimit la tine” 239, 


În legătură cu caracterul societăţii geto-dace stă cel al caracterului 
statului dac. Dar în locul caracterizării acestuia drept stat incipient scla- 
vagist, este preferabilă, din motive asupra cărora ne-am oprit destul de 
pe larg mai sus, cea de regat geto-dac — mai generală —, punînd accent 
în special pe rolul acestuia în organizarea vieţii sociale interne şi pe apă- 
rarea teritoriului faţă de primejdiile externe. 


În special acestei a doua meniri îi sînt subordonate construcția a 
numeroase cetăţi şi complicata arhitectură militară dacă 2%. În această 
privinţă, complexul de cetăţi si așezări din Munţii Orăştiei reprezintă cea 
mai înaltă expresie a culturii materiale geto-dace din secolele I î.e.n. — 
I e.n. Ele acoperă o suprafaţă de circa 150 km? si apar grupate, în genere, 
în jurul Apei Grădiştii, prin care se face legătura spre nord cu valea Mure- 
şului. Asemenea cetăţi se aflau la Costeşti—Cetăţuie, Costești —Blidaru, 
Vìrful lui Hulpe ; accesul dinspre miază-zi, prin pasul Vilcan, era controlat 
de fortificația de pe Piatra Cetăţii (com. Bănița), iar dinspre sud-vest, 
de pe valea Streiului, de cetatea de la Piatra Rosie si Valul (,„Troianul”) 
de la sud de aceasta. Aceste cetăţi erau situate pe înălțimi care domină, 
ţinuturile dimprejur. Scopul lor era apărarea accesului spre Sarmizegetusa 
Regia, centrul politic şi cultural-religios cel mai de seamă al regatului 


Capitala Daciei era situată pe locul denumit astăzi Grădiștea Munce- 
lului (1 500 m altitudine); fortificația de aici este cea mai mare dintre 
cetățile dacice cunoscute. Incinta urmează configuraţia terenului, închi- 
zînd o suprafaţă de circa 3 ha; are forma unui hexagon neregulat, care 
urcă şi coboară pe cîteva terase. Zidul este gros de 3,20 m. Fortificația 
avea două porţi spre care se făcea accesul printr-un drum pavat. Cerce- 
tările au pus se pare în lumină distrugerea cetăţii după primul război 
dacic, precum si refacerea cetăţii. La circa 100 m de poarta de răsărit a 
cetăţii se află incinta sacră. Pe alte terase s-au constatat urme de locuire 
civilă. 

În afară de complexul din Munţii Orăştiei, alte cetăţi s-au construit 
în diferite puncte de importanţă strategică ale regatului dac. Una din 
acestea era cea. de la Căpilna, pe valea Sebeșului, al cărei rol, se afirmă, 
era acela de a proteja flancul drept (de est) al complexului de cetăţi mentio- 


nat mai sus. Mai spre nord de viitorul Apulum roman, la Piatra Craivii, 
pe masivul stînoos, s-a construit altă cetate cu incintă patrulateră. 


239 Epistulae, 74, 1. Vezi D. Tudor, Peregrinările sclavului Callidromus, în Studii si 
articole de istorie, 1956, p. 19—30. 

240 Din bibliografia referitoare la acest subiect, citâm : H. Daicoviciu, Dacia de la Bure- 
bista la cucerirea romană, p. 127—149 (vezi idem, Les fortifications daces des Monts d'Orăștie 
et leur signification historigue, în Actes du II“ Congres international de Thracologie, București, 
1980, p. 71—75); I. H. Crişan, Burebista și epoca sa*, p. 290—382; I. Glodariu, Arhitectura 
dacilor, Cluj—Napoca, 1983, p. 49—121 (recenzie : N. Conovici, Monica Mărgineanu — Cârstoiu, 
în Thraco-Dacica, 6, 1985, p. 205—213); D. Antonescu, Introducere în arhitectura dacilor, Bucu- 
ești, 1984, p. 97—174; Al. Vulpe — M. Zahariade, Geto-dacii în istoria militară a lumii antice, 
București, 1987, p. 48—57 ; cărţi de popularizare : M. Macrea— Oct. Floca—N. Lupu— I. Berciu, 
Celăţi dacice din sudul Transilvaniei, București, 1966; N. Gostar, Cetăți dacice din Mol- 
dova, București, 1969; I. Glodariu — E. Iaroslavschi — A. Russu, op. cil. (nota 42). 

Zidurile de incintă de la Costeşti, Piatra Rosie, Blidaru, Bănița 
(zidul B), Gr ădistea de Munte, Căpilna si Piatra Craivii sînt considerate 
<a fiind tipul clasic al „zidului dacic” (murus Dacicus). 

Cetăți cu ziduri de piatră au fost identificate si mai departe : spre 
răsărit, la Sărăţel— Covasna, iar la sud de munţi la Polovragi (jud. Gorj) 
si Cetăţeni (jud. Argeş). 

În afară de fortificațiile cu ziduri de piatră, se cunosc, din perioada 
Burebista — Decebal, numeroase cetăţui şi aşezări întărite numai cu val 
de pămînt şi palisadă. Un caz special este cel al cetăţii de la Tilișca (jud. 
Sibiu), înconjurată de un val (cu pantele câptusite cu piatră de stincă) si 
prevăzulă cu o „terasă de luptă” si două turnuri (avînd partea inferioară 
consiruită în opus quadratum). 

Puternicul sistem defensiv al regatului dacic este considerat pe 
bună dreptate fără pereche în arhitectura ,,barbarâ” a epocii : cetăţi cu 
bastione si turnuri, din piatră ecarisată şi cărămidă, situate pe înălțimi 
greu accesibile 241. Construcţii de tot felul, din cărămidă sau lemn, cisterne 
şi conducte de apă, ateliere mestesugâresti etc. dovedesc că unele din 
aceste cetăţi erau si centre de producţie — alături de caracterul de cetăţi 
de refugiu pe care îl păstrează cele mai multe dintre ele. De obicei, viaţa 
civilă se desfășoară în afara zidurilor, cum este îndeosebi cazul la Sarmi- 
zegelusa, unde cetatea militară şi o mare așezare civilă sint vecine, dar 
distincte. Cercetările au arătat cum aici s-a dezvoltat o viaţă tinzînd spre 
un caracter urban. Cetățile erau păzite de războinici conduși de un fel 
de prefecţi, după Dio Chrysostomos ; în felul acesta, se accentuează si 
diferența între populaţia aflată în așezările civile din văi si tarabosiele 
numit dregător si comandant al cetăţii situate pe înltime. 

Ìn afară de aceste fortificaţii, lumea geto-dacă a cunoscut şi așezări 
întărite, centre de viaţă civilă protejate de anumite elemente deiensive ; 
ele se întîlnesc în special în lumea extracarpaticâ, cum sînt cele de la 
Popești pe Argeş, Poiana pe Siret sau cea de la Barbosi de la Galaţi. 

Cetățile si aşezările întărite sînt staţiunile arheologice cele mai bine 
cunoscute din săpături. Cercetările în aşezările deschise, civile, sînt mai 
puţine la număr și mai neconcludente. In orice caz, cel puţin în zona 
Munţilor Orăştiei se cunosc pînă acum peste o sută de așezări dacice; 
autorii cercetărilor au încercat, chiar ìn acest stadiu, să facă o distincţie, 
încă anevoioasă, între aglomeratii de tip rural si cele oppidane (de tip 
tirg). Cele dintii, aflate deobicei la șes, erau destul de compacte ; uncori, 
pe inâltime (cum era la Costeşti) se afla cetatea, care servea de acropulă, 
iar in vale aşezarea civilă. Existau si citeva aşezări de munte mai mari, 
cu locuințe numeroase, avind un caracter oppidan: la Sarmizegetusa, 
Feţele Albe sau Faţa Cetei. Locuirea se desfășura pe terase, unele amena- 
jate artificial, cîteodată (ca la Feţele Albe) sprijinite de ziduri în opus 
quadratum pentru a le feri de alunecarea la vale. Chiar si astfel, ele dădeau 
impresia de locuri întărite, confirmînd, alături de cetăţile de piatră, impre- 
sia autorului antic despre munţii întăriţi ai dacilor 22, 


241 Numai romanii, cu tehnica poliorcetâ și mașinile lor de asediu, puteau cuceri aseme- 
nea fortificații. 
242 Vezi Statius, Silvae, I, 1, 80: , muntele care intirzie să incheie un tratat”. 

Sistemul defensiv, ale cărui elemente au fost prezentate rezumativ 
în paginile de mai sus, reprezenta doar nucleul militar si politic al regatului 
dac (regnum Decebal ). Este greu de spus cit de întinsă a fost autoritatea, 
lui Decebal şi dacă el a refăcut într-adevăr unitatea lumii geto-dace des- 
trămată după moartea lui Burebista. În această privinţă, se poate urma 
o remarcă a lui C. Daicoviciu, după care provincia Dacia, creată în 106, 
este tocmai regatul lui Decebal. Acesta va fi cuprins în primul rind Tran- 
silvania, dar şi Banatul şi cel puţin nord-vestul Olteniei: doar acestea 
erau regiunile prin care dacii trec în cîteva rînduri atacînd provincia Moe- 
sia. Știm iarăşi că, în anul 105, în schimbul eliberării lui Longinus, Decebal 
pretindea lui Traian, între altele, „să-i cedeze ţara pînă la Istru)' 242, cu 
alte cuvinte să-i restituie teritoriul ocupat în urma primului război dacic 
(Banatul şi Oltenia). Nu este exclus ca de poruncile lui Decebal să 
mai fi ascultat cel puţin o parte a populaţiei din ţinuturile dintre 
Carpaţi si Siret, unde s-au descoperit o serie de cetăţi — precum cea de la 
Bitca Doamnei, în apropierea căreia romanii aveau să construiască un 
castru în locul numit Troian 24 (dovadă că în avîntul lor cuceritor, romanii 
au ajuns pînă în acele părţi). În schimb, alte teritorii, precum Muntenia 
(cel puţin cîmpia) și sudul Moldovei, scăpau probabil de sub autoritatea 
regelui dac (fiind, poate, de mai multă vreme, sub influenţa militară şi 
politică romană). Precum se vede, regatul lui Decebal trebuie să fi fost 
mai redus din punct de vedere teritorial decit cel al regelui Burebista 
unifieatorul. În schimb, era mai echilibrat din punct de vedere geografic, 
avînd o coeziune internă infinit mai mare ; tendinţele centrifuge par a 
a fi fost nule, iar defecţiunile—trădările unor nobili — presupuse, dar nu 
dovedite. Si din punct de vedere militar, statul dac reprezenta o forță deo- 
sebitâ, bazată pe puternicul sistem defensiv, dar şi pe valoarea combativă 
a războinicilor daci — marea lor masă ţărani luaţi de la coarnele plugului, 
hotârîti deci să apere cu preţul vieţii pămîntul si libertatea lor. 


343 Cassius Dio, LXVIII, 12. 2. 
24 N. Gostar, Apulum, 5, 1964, p. 144; idem, Cetăți dacice, p. 38; idem, Anuarul Ins- 
titutului de istoric și arheologie ,,A. D. Xenopol!” din Iași, 1980, p. 3. 

RĂZBOAIELE DACICE ALE LUI TRAIAN 


CAUZELE RĂZBOAIELOR DINTRE DACI SI ROMANI 


Studierea cauzelor acestor războaie ar părea superfluă, avind în. 
vedere conflictul perpetuu, de secole, dintre romani si populaţiile transda 
nubiene. Totuşi, nici una din confruntările anterioare nu a avut amploarea 
celor două războaie dacice ale lui Traian şi nu a avut scopul — sau un scop 
atit de clar definit — precum acela al lui Traian : de a transforma Dacia 
în provincie romană 25. 

Încercînd a deslusi cauzele acestor războaie, este drept a da mai 
întîi cuvîntul celor vechi ; din păcate, cunoaștem numai opinia cuceritori- 
lor, chiar şi aceasta din două surse depăşind în timp un secol între ele. 

Astfel, referindu-se la lipsa de bârbâtie a lui Domitian, Pliniu cel 
Tinăr afirmă despre daci 246 ; „Prin urmare, au prins curaj, au scuturat 
jugul și nu se mai luptau cu noi pentru libertata lor, ci pentru supunerea 
noastră şi nu mai încheiau nici măcar un armistițiu decît pe picior de egali- 
tate şi ca să primească ei condiţiile noastre, trebuia mai întîi ca noi să le 
primim pe ale lor”. Desigur, autorul roman exagerează mult cînd afirmă 
că dacii luptau cu romanii cu intenţia de a-i supune. Pe de altă parte, nu 
s-ar putea afirma că Dacia lui Decebal ar fi stat în calea politicii de expan- 
siune a Romei, fie şi pentru faptul că după ce romanii atinseseră linia 
Dunări sub împăratul Augustus, nu o depăşiseră niciodată pină acum cu 
intenția de a face noi anexiuni teritoriale. 

Faptul că Decebal, diplomat abil, stiuse să întoarcă sorții izbinzii 
în favoarea sa si să utilizeze ajutoarele romane în scopul întăririi stăpinirii 
sale, nemultumeau pe Traian : „Deoarece, dacă un rege barbar a ajuns 
pină într-acolo cu nerusinarea şi nebunia sa, încît să merite minia si indig- 
narea ta [...)', scrie Pliniu cel Tînâr 247, Mai moderat si mai lucid, Cassius 
Dio scrie despre Traian : ,,Cugeta la cele săvirșite de aceştia şi era copleșit 


245 Aminianus Marcellinus, XXIV, 3, 9, consemnează astfel intenţia fermă a lui Traian 
de a transforma Dacia în provincie : Sic in provinciarum speciem redactam videam Daciam, sic 
pontibus Histrum et Euphratem superem (,,asa să văd eu supusă Dacia în rindul provinciilor, 
aşa să trec peste poduri Istrul şi Eufratul”). 

M6 Panegyricus, 11, 4. 

247 Ibidem, 16, 5. 

cînd se gîndea la, sumele de bani pe care trebuiau să le plătească în fiecare 
an. Vedea apoi că puterea şi îngîmfarea dacilor sporesc necontenit”? 248, 

Rezultă din aceste texte că principala cauză de îngrijorare era creş- 
terea puterii dacilor 249. Imperiul avea experiența gravă a prezenţei unui 
vecin puternic la graniţele sale orientale : regatul partic, care amenința 
continuu posesiunile romane din Orient. Două regate puternice în coastele 
imperiului reprezentau o amenințare permanentă si mai ales de perspec- 
tivă ; deşi n-o spun, contemporanii erau conștienți de acest dublu pericol, 
cît se poate de real: dovadă că Decebal a încercat, cum se va vedea, să intre 
în relaţii cu regele partilor pentru o cooperare militară antiromană. Dovadă 
iarăşi că, după Dacia, Traian a hotărît să lichideze si regatul partic, 
duşmanul cel mai de seamă al Romei după Cartagina. 

Celălalt motiv invocat de istoricul antic — sumele de bani anuale 
plătite ca subsidii — nu poate fi apreciat cu justeţe, dată fiind imposibili- 
tatea de a evalua cuantumul acestora. Se poate crede că, pe ansamblu, 
plata acestor subsidii către diferiți prinți barbari reprezenta o povară 
financiară apreciabilă, de aceea nu o dată împărații romani au procedat 
la reducerea lor. Probabil că nu este doar o figură de stil afirmaţia lui 
Iordanes că dacii desfăcuseră alianța, fiindcă le era teamă de avaritia 
lui Domitian =. Foarte probabil că Traian însuși a procedat la o scădere a 
stipendiilor către unii barbari, căci la venirea pe tron, viitorul împărat 
Hadrian trebuie să țină seama de nemulțumirea regelui roxolanilor, care 
se plîngea de micşorarea stipendiilor (gwi de imminutis stipendiis quaere- 
batur)**!. Probabil că tăierea subsidiilor producea reacţia celor afectaţi, 
cum procedează dacii lui Dorpaneus, sau roxolanii de care aminteam 
mai sus. 

Fără îndoială, acestea reprezentau motive serioase, iar ele au atirnat 
mult în cumpănă în propaganda imperială în jurul problemei dacice. 
După cum credem că este clar, atît Augustus, cît si, mai recent, Domitian 
şi-au dat seama de dificultatea cuceririi, dar mai ales a menţinerii unei noi 
provincii; se ştie doar că Hadrian, abia urcat pe tron, era hotărit s-o 
abandoneze. Se pare că însuşi împăratul Traian a ezitat în luarea unei 
decizii, cu atît mai mult cu cît a avut de înfruntat şi opoziţia senatului. 

Motivele expuse de autorii antici erau, chiar şi numai ele, suficiente 
pentru a justifica războiul. Dar anexarea Daciei avea în vedere într-o 
măsură la fel de însemnată — dacă nu chiar mai mare — prada de război 
şi exploatarea bogățiilor Daciei. Aceasta era si o justificare pentru riscul 
campaniei, menită să atenueze opoziţia celor ce îndemnau la prudenţă. 
Era vorba de tezaurul dacic și de aurul munţilor (exagerate probabil cu 
intenţie), de alte bogății ale subsolului, dar,totodată, de veniturile în 
perspectivă ale exploatării intensive a resurselor agricole și animaliere 
ale viitoarei provincii. 


24 Cassius Dio, LXVIII, 6, 1. 

249 Într-adevăr, oricind se putea repeta situaţia din anul 85, la care se referă Tacituss 
Agricola, 41, 1 (vezi mai sus, p. 24 cu nota 94). 

250 Getica, 76. În legătură cu acest pasaj, vezi: J. lose, Roms Klientel— Randstaaten 
am Rhein und an der Donau. Beilrăge zu ihrer Geschichte und rechtlichen Stellung im 1. und 2. 
Jahrhundert n. Chr., Breslau, 1934, p. 125; R. Vulpe, Din istoria Dobrogei, Il, p. 62. 


31 Historia Augusta, Hadrianus, 6,6; cf. J. Kiose, op. cit., p. 128—129. 

Într-o măsură, a tras în cumpănă si personalitatea împăratului : 
militar înăscut, unul din cei mai de seamă comandanţi de oști pe care 
i-a dat Roma. Cel puţin în cazul expediției contra partilor, este limpede 
că Traian dorea să imite pe Alexandru cel Mare, cuceritorul Orientului. 

În ce-l priveşte pe Decebal, el și-a dat seama, desigur, de schimbarea 
de orientare în politica romană odată cu venirea la tron a lui Traian.. 
Probabil că el a folosit la maximum resursele băneşti şi materiale puse la 
dispoziţie de Domitian pentru a întări forţa de apărare a regatului său. 
Nu avem însă nici un motiv să credem că el a provocat în vreun fel pe: 
romani, afară doar prin faptul că „puterea şi îngîmfarea dacilor sporesc 
necontenit”? %2. El a respectat fără îndoială „în litera lui” pactul eu 
Domitian. Chiar cînd Traian îi taie subsidiile, nu se produce o reacţie din 
partea lui Decebal, cel puţin izvoarele antice nu ne lasă să înţelegem 
aceasta. Este limpede că actul de agresiune a fost comis de Traian. 


PERSONALITATEA LUI TRAIAN 


Marcus Ulpius Traianus% s-a născut la 18 septembrie 53 e.n., în 
oraşul Italica din Baetica (Spania). El a fost primul împărat din afara 
Italiei urcat pe tronul Imperiului roman. 

Tatăl viitorului împărat, purtînd acelaşi nume, a guvernat pe tim- 
pul lui Nero Baetica. A servit sub ordinele lui Vespasian în Siria, în 69 a 
devenit consul, iar peste zece ani a primit guvernarea Siriei. Ascensiumea. 
tatălui a netezit drumul carierei fiului. 

Viitorul împărat a făcut o carieră militară strălucită și temeinică. 
A servit zece ani în calitate de tribun militar, mai întîi în Siria, apoi în 
armata Germaniei. În primii ani ai domniei lui Domitian, îşi începe cursus 
honorum la Roma ; după pretură, primeşte comanda legiunii VII Gemina 
din Hispania, urmată de guvernarea aceleiași provincii. După consulat, 
a fost numit guvernator al provinciei Germania Superior ; acolo a primit 
vestea adoptiunii sale de către împăratul Nerva (anul 97). 

Oficial, s-a numit Imperator Caesar Nerva Traianus Augustus 
(98—117 e.n.). El a respectat sistemul politic al pricipatului instituit 
de către Augustus, bazat pe diviziunea puterii între principe și senat. 
A avut un respect profund pentru înaltul corp legiuitor al imperiului — 
ceea ce i-a adus din partea acestuia titlul de Optimus Princeps, iar în 
uzajul curent a intrat urarea felicior Augusto, melior Traiano (,,S& fii mai 
fericit decit Augustus si mai bun decit Traian”), adresată fiecărui împărat 
la urcarea pe tron. 

Cu el se deschide un secol de progres, indiscutabil cel mai prosper 
din istoria imperiului. La Roma, a inițiat opere edilitare de seamă care-i 
poartă numele (forul, Basilica Ulpia, Columna); dar urmele activităţii 


252 Cassius Dio, LXVIII, 6, 1. 

23 Despre impăratul Traian și epoca sa, a se vedea: R. Paribeni, Optimus Princeps. 
Saggio sulla storia e sui tempi dell'imperatore Traiano, I—II, Messina, 1926; R. Hanslik, 
RE Suppl. X (1965), col. 1032—1102, s.v. M. Ulpius Traianus ; D. Tudor, Traianus, București, 
1966 (vezi idem, Figuri de împărați romani, București, 1974, p. 5—56); E. Cizek, Epoca lui 
Traian, București, 1980. 

sale constructive apar pretutindeni în imperiu, fiind eonsemnrte de un 
mare număr de inscripții. Pe plan economic și social a fost iniţiatorul 
unei serii de reforme, care au redresat statul roman. 

Miìitar de carieră, Traian a fost unul din marii căpitani ai lumii 
antice. În 97 a primit titlul de Germanicus, iar în urma înfrîngerii dacilor 
şi partilor, pe cele de Dacicus (102) şi Parthicus (116). A fost deosebit de 
popular în rîndul soldaţilor, pe care i-a tratat cu atenţie şi consideraţie. 
Pr ntr-o etimologie populară, fără îndoială legată de legenda troiană despre 
originea poporului roman, numele său apare în numeroase inscripţii 
de pe teritoriul întregului Imperiu roman în forma Troianus %.Sub numele 
de Troian, el a rămas pină în evul mediu în tradiția popoarelor din sud- 
estul Europei, iar numele-i este legat de o serie de toponime din aceste 
părţi. 

Traian a murit la 10 august 117, la Selinus (Traianopolis) din Cilicia, 
pe cind se întorcea din expediţia orientală. 


IZVOARELE ISTORICE PRIVITOARE 
LA RĂZBOAIELE DACICE 


Cunoaşterea istoriei celor două războaie dacice ale lui Traian pre- 
zintă numeroase lacune ; sursele — atit cele scrise, cît şi cele arheologice 
— sînt de valoare inegală. 

Izvoarele narative 25. Despre războaiele dacice s-a scris destul de 
mult în antichitate, dar o soartă vitregă a făcut ca aceste izvoare să se 
piardă în întregime sau în cea mai mare parte. 

Prima scriere, ca însemnătate istorică, trebuie să fi fost Dacicele 
(Dacica) împăratului Traian ; dar istoria acestor războaie, scrisă în mai 
multe cărți, nu ni s-a păstrat, cu excepţia unui fragment exiguu citat de 
gramatieul Priscianus (din secolul al VI-lea). 

O altă scriere este cea a lui Criton, medic militar care l-a însoţit 
pe Traian în Dacia; el a prezentat evenimentele într-o scriere în limba 
greacă, intitulată Getika (,,Geticele”); din opera sa au mai rămas doar 
cîteva fragmente citate de alți autori mai tirzii. 

Din statul major al împăratului a făcut parte şi gromaticul roman 
Balbus ; cu acest prilej, el a efectuat diverse măsurători şi a condus diverse 
lucrări de construcţie. După terminarea războiului a scris o lucrare de 
topografie sau geometrie Ad Celsum Expositio et ratio omnium formarum 
(Expunerea şi teoria figurilor geometrice, dedicate lui Celsus), din care 
citeva fragmente au ajuns pină la noi. 

Appianus (s-a născut la Alexandria pe la 100 şi a murit după anul 
161) a compus o Istorie romană în limba greacă în 24 de cărţi; ultimele 
două, tratînd tocmai despre războaiele lui Traian ìn Dacia si Arabia, s-au 
pierdut. 

Flavius Arrianus (a trăit aproximativ între 95—175 e.n.) a fost un 
personaj foarte important, ocupind o serie de funcţii militare şi civile, 


254 Vezi nota noastră, Troianus in epigrafia latină, Thraco— Dacica, IV, 1983, p. 143—145. 

235 C. Daicoviciu, în Istoria României, I, 1960, p. 301— 302; I. I. Russu, Getica lui Stati- 
dius Crito, StCl, 14, 1972, p. 111—120 (in prima Parte, p. 111—114, sint prezentate izvoarele 
istorice ale epocii lui Traian). Textele sint reproduse, însoțite de traduceri, în Fontes, I; pentru 
biografiile unora din scriitorii citați, a se consulta dicţionarul de Scriitori greci si latini (coord. 
N. I. Barbu si Adelina Piatkowski), București, 1978. 

între altele aceea de guvernator al Cappadociei în anul 136. A lăsat mai: 
multe scrieri istorice, militare și filozofice, dar tocmai cea despre răz- 
boaiele dacice s-a pierdut. 

Poetul P. Annius Florus (L. Annaeus Florus) (a trăit pe vremea. 
împăraţilor Traian si Hadrian) a cîntat în versuri triumful lui Traian con- 
tra dacilor, dar opera s-a pierdut. Intenţia altui poet, Caninius Rufus — 
consemnată de Pliniu cel Tinăr —, de a descrie în versuri războiul dacic, 
nu s-a realizat 2%. Pliniu cel Tînâr însuși a rostit un panegiric spre lauda 
împăratului, în septembrie 100, foarte important pentru cunoașterea. 
ideologiei epocii lui Traian ; dar nu conţine mai nimic despre problema 
ce ne interesează. 

Din păcate, iarăşi, intenţia lui Tacitus de a scrie istoria domniilor 
lui Nerva si Traian a rămas neîmplinitâ. 

Astfel, cea mai importantă sursă rămîne Istoria romană (80 de cărţi) 
în limba greacă a lui Cassius Dio 57. Dar tocmai cărțile LXVII--LXVIII, 
tratînd războaiele lui Domitian și Traian, s-au pierdut ; unele fragmente 


au ajuns pină la noi numai în niște excerpte bizantine tirzii, uneori incoe- 

rente (Xiphilinus din secolul al XI-lea şi Zonaras din secolul al XII-lea). 
De asemenea, partea de inceput a istoriilor lui Ammianus Marcel- 

linus (secolul al IV-lea), continuind opera lui Tacitus, s-a pierdut. 


Izvoarele epigrafice 59. Inscripţiile reprezintă o categorie de izvoare 
deosebit de importantă pentru cunoaşterea istoriei războaielor dacice. 
Ele completează si uneori suplinesc datele izvoarelor narative. Cele mai 
multe fac referire la ofiţeri şi generali romani participanţi la lupte si la 
unităţile militare pe care le conduceau. O parte din descoperiri provin de 
pe teritoriul viitoarei provincii romane, dar cele mai multe s-au descoperit 
în afara teritoriului acesteia. 


Izvoarele arheologice. Din această categorie, trebuie menţionate 
mai întii două monumente de mare faimă : Columna lui Traian si Monu- 
mentul triumfal de la Adamclisi. Prin depănarea evenimentelor de pe 
frizeleinspirate de războaiele lui Traian, ele se apropie mult de izvoarele 
narative. 


258. Epistulae, VIII, 4, 1:,,Foarte bine faci că te Pregâtesti să scrii despre războiul dacic. 
Căci ce subiect poate fi mai actual, mai bogat. mai vast, în sfirșit mai plin de poezie și mai: 
de domeniul legendelor, deși este vorba de lucruri foarte adevărate? Vei cînta riuri noi, fluvii 
conduse peste cîmpii, noi poduri aruncate peste fluvii, tabere așezate pe coastele abrupte ale 
munților, un rege alungat din reședința sa, izgonit chiar din viaţă, fără ca să [i pierdut nicio- 
dată nădejdea; pe lingă acestea, două triumfuri, din care unul a fost cel dintii impotriva unui 
neam neinvins, iar celălalt cel din urmă”. 

257 Vezi Scriitori greci si latini, p. 43—45. În românește, opera lui Cassius Dio a apărut 
sub titlul Istoria romană, 3 vol. (București, 1973, 1977 si 1984), traducere și note de Adelina 
Piatkowski (studiu introductiv de Gh. Ştefan). 

258 A se vedea seria Inscripțiile Daciei romane (IDR, I, II, III/1—4) din culegerea naţio- 
nală de inscripții; pentru cele externe, se poate deocamdată consulta culegerea lui A. Dobó, 
Inscriptiones extra fines Pannoniae Daciaegue repertae ad res earundem provinciarum pertinentes 4, 
Budapest—Amsterdam, 1975. În 1989, autorul acestei cărți a predat Editurii Academiei un: 
volum conținind Inscripfiile grecești și latine externe privitoare la istoria Daciei. 

Columna lui Traian 9, monument ridicat la Roma, în forul lui 
Traian, a fost inaugurată la 12 mai 113 fiind, ca şi forul care o adăpostea, 
opera celebrului arhitect Apollodor din Damasc 2%. 

Înălţimea, coloanei, fără statuie, este de 39,83 m. Deasupra unui 
soclu paralelipipedic cu latura de 5,48 m şi înălțimea de 5,37 m şi urci 
plinte în formă de cunună de laur înaltă de 1,68 m, se ridică fusul coloa- 
nei, înalt de 26,62 m, format din 18 tamburi (dintre care 17 împodobiţi 
cu reliefuri) din marmură de Carrara, un capitel doric de 1,48 m şi o bază 
cilindrică avînd rol de suport al statuii împăratului de 4,66 m. Baza 
(plinta), fusul şi capitelul măsoară împreună 29,78 m, ceea ce echivalează 
cu 100 picioare romane; de aceea, ea a fost denumită şi columna cente- 
naria. Diametrul la bază este de 3,83 m, scăzind uşor pînă la vîrf, unde 
măsoară 3,66 m ; dimpotrivă, lăţimea panglicii de reliefuri creşte treptat, 
dinspre bază în sus, de la 0,89 la 1,25 m (şi o dată cu acestea înălțimea 
figurilor sculptate, pentru a putea fi observate de jos). Banda sculptată 
se întinde pe o lungime de 200 m şi reprezintă 124 de episoade din răz- 
boaiele dacice, în care apar circa 2 500 de figuri. Soclul este străpuns de o 
poartă care dă într-un vestibul, de unde porneşte o scară interioară în 
spirală (luminată de 43 de ferăstruici) ducînd spre virful Columnei. În 
vîrful acesteia se afla statuia împăratului. Se poate însă ca, initial, să fi 
fost doar imaginea unei acvile, aşa cum apare pe o monedă din anii 103—111. 

Deasupra porţii se vede inscripţia susţinută de două Victorii : Sena- 
tus populusque Romanus|Imp(eratori ) Caesari Divi Nervae f(ilio) Nervae| 
Traiano Aug(usto) Germ(anico) Dacico pontif(ici)Jmazimo trib(unicia J 
pot(estate) XVII, imp(eratori) VI, co(n)s(uli) VI, p(atri) p(atriae )| 
ad declarandum quantae aliitudinis|mons et locus tantis operibus sit eges- 
tus ; în traducere: „Senatul și poporul roman (au ridicat acest moment) 
împăratului Caesar Nerva Traianus Augustus, fiul lui Nerva cel trecut 
între zei, învingătorul germanilor, învingătorul dacilor, mare pontif, înves- 
tit pentru a 17-a oară cu puterea de tribun, avînd şase salutatii imperiale, 
consul pentru a şasea oară, părinte al patriei, pentru a arăta cît de înalţi 
erau muntele și locul săpat cu eforturi atit de mari”. Din inscripţie ar rezulta 
că ridicarea Columnei a avut doar intenţia de a păstra în memoria genera- 


259 Bibliografie: W. Froehner, J.a Colonne Trajane, Paris, 1865; J. H. Pollen, A Des- 
cription of the Traian Column, I.ondra, 1874; S. Reinach, La Colonne Trajane au Musêe de 
Saint-Germain, Paris, 1886; C. Cichorius, Die Reliefs der Trajanssăule, Berlin— Leipzig, 
1896—1900 (2 vol. text + 2 vol. planse); T. Antonescu, Columna Traiană studiată din punct 
de vedere arheologic, geografic si artistic, Iaşi, 1910; K. Lehmann—Hartleben, Die Tra janssêu- 
le, Berlin—l.eipzig, 1926; I. Romanelli, La Colonna Traiana, Roma, 1912; C. Daicoviciu 
— H. Daicoviciu, Columna lui Traian, București, 1966; R. Vulpe, Columna lui Traian, monu- 
ment al etnogenezei românilor, București, 1988 (postiaţă de Lucia Marinescu). Pentru o infor- 
mare generală asupra acestui monument, a se vedea: L. Rochetti, ìn Enciclopedia dell'arle 
antica, II, 1959, p. 756—760; H. Daicoviciu, in Dicționar de istorie veche a României (sub red. 
lui 1). M. Pippidi), București, 1976, p. 179—180. 

260 Născut la Damascus (Siria), activ indeosebi pe timpul domniei lui Traian, al cărui 
arhitect oficial a fost — atit pentru construcţii civile, cit si militare ; unul din cei mai mari 
artiști ai epocii imperiale romane. L-a insoţit pe Traian in războaiele dacice ca inginer militar. 
Pe timpul lui Hadrian, a intrat in conflict cu acesta, fiind mai intii exilat, apoi ucis din ordin 
împărătesc (pe la 125 e.n.). Portretul său pare a fi identificat printr-un bust provenind de la 
Roma (păstrat in gliptoteca din Miinchen), avind numele săpat cu litere grecești. El poate fi 
recunoscut pe Columnă, intr-un grup care ni-l prezintă pe Traian sacrificind aproape de podul 
de peste Dunăre (scena XCIX). — R. Bianchi Bandinelli, ìn Enciclipedia dell'arte antica, I, 
1958, p. 477—480 ; D. Tudor, Podurile romane la Dunărea de Jos, 1971, p. 53—102. 

tiilor eforturile mari ?*! făcute pentru a se săpa şaua ce lega Quirinalul de 
Capitoliu. Aceasta l-a determinat pe învățatul Giuseppe Lugli să dea cre- 
zare întru totul textului inscripţiei şi să afirme deci că săparea fişiei de 
reliefuri este ulterioară, după ce Apollodor şi-ar fi dat seama de monoto- 
nia unei atit de mari suprafeţe cilindrice goale. Dacă se admite însă să 
reliefurile coloanei reprezentau o ilustrare a Comentariilor lui Traian despre 
războiul dacic, este mai probabil că ideea realizării acestor reliefuri este 
concomitentă cu proiectul de ridicare a Columnei. 


Columna lui Traian este o creaţie originală a artei romane de la 
începutul secolului al II-lea ; ea reprezintă culmea atinsă de relieful istoric 
roman. O trăsătură caracteristică a scenelor sculptate este realismul și 
forţa dramatică ce se degajă din derularea spiralei. Deşi menită să sublinieze 
vitejia armatei romane si glorificarea lui Traian, scenele istorice sînt toto- 
dată străbătute, după cum sublinia un specialist de seamă în istoria artei 
antice (R. Bianchi Bandinelli), de un incontestabil respect față de dacii 
şi regele lor surprinşi într-o eroică disperare ; ele vădesc astfel o nobleţe 
şi un umanism care cinstesc creaţia artiștilor și aruncă a nouă lumină 
asupra celui care într-adevăr a fost Optimus Princeps. 


Columna prezintă însă interes în special ca izvor istoric, mai ales 
că izvoarele literare referitoare la războaiele dacice s-au pierdut, după 
cum am mai arătat, în cea mai mare parte 262. Interpretarea reliefurilor 
columnei a captivat pe numeroşi învăţaţi preocupaţi de a reconstitui 
desfăşurarea războaielor dintre daci si romani si nu şi-a epuizat forţa de 
atracţie nici pînă în ziua de azi. Aceasta pune problema valorii istorice 
a columnei, in această privință părerile fiind împărțite : pentru unii 
(C. Cichorius, S. Reinach), reliefurile ar reprezenta o cronică fidelă a 
evenimentelor ; pentru alții (K. Lehmann-Hartleben, E. Strong, I. A. 
Richmond şi chiar R. Paribeni), Columna ar fi doar o reprezentare artis- 
tică, de sinteză, suferind numeroase exagerări şi deformări ale evenimen- 
telor istorice. O părere mai realistă este cea a lui Carl Patsch, care consi- 
dera reliefurile drept o reprezentare foarte expresivă a războaielor dacice, 
bine documentată din punct de vedere geografic, şi că evenimentele s-au 
desfăşurat, in linii generale, aşa cum sint reprezentate pe Columnă 265. 
În orice oaz, se impune permanent o confruntare a episoadelor relatate de 
această cronică în piatră cu ştirile furnizate de izvoarele literare, epigra- 
fice și arheologice — deşi, în multe privinţe, Columna ne dă informaţii 
unice, de neînlocuit prin alte surse. 

După moartea lui Traian, Columna a servit și ca mormînt al cuce- 
ritorului Daciei. Într-un ve estibul al acesteia, împăratul Hadrian a dispus 
să se amenajeze o cameră sepulcrală, în care a aşezat urna de aur cu 


261 Vezi si Cassius Dio, LXVIII, 16, 3. 

282 Pentru valoarea documentară a columnei, in afară de lucrările citate la nota 259, 
a se vedea: E. Petersen, Trajans dakische Kriege nach dem Săulenrelief erzählt (2 vol.), Leipzig, 
1899—1903; A. v. Domaszewski, Die Dakerkriege Trajans auf den Reliefs der Säule, Philologus, 
65, 1906, p. "321 și urm.; G. Lugli, Jl treplice significato : topografico, storico e funerario della 
Collona Traiana, in Analele Academiei Române. Memoriile secțiunii istorice, seria III, t. XXV, 
194:3; Werner Gaucr, Untersuchungen zur Trajanssäule (Monumenta Artis Romanae, XIII), 
Berlin, 1977 (non vidi). | 

23 Rezumatul discuţiilor: C. Daicoviciu — H. Daicoviciu, op. cit., p. 15—16; R. Vulpe, 
op. cil., p. 12—14. 

cenusa lui Traian (dispârutâ în cursul evului mediu). Tot în mileniul întu- 
necat, în împrejurări necunoscute, a fost răsturnată statuia lui Traian ; 
prin 1587, papa Sixtus V a poruncit artistului Fontana să ridice în locul 
ei statuia apostolului Petru (sculptată de Gerolamo della Porta). 

Columna a devenit, în antichitate, model de inspiraţie: de exem- 
plu, pentru coloana istorică a lui Marcus Aurelius, care comemorează 
războaiele marcomanice, chiar dacă aceasta a doua este deosebită ca ma- 
nieră artistică de precedenta. 

Pentru Dacia, columna reprezintă o istorie în imagini a cuceririi 
ei şi transformării în provincie romană; de aceea este considerată, pe 
bună dreptate, un adevărat act de naştere al poporului român. 

Complexul de monumente de la Adamclisi %4. Pe teritoriul comunei 
Adamclisi (jud. Constanţa) se află ruinele a trei monumente, puse de 
majoritatea istoricilor în legătură cu războaiele purtate contra dacilor. 
Cel mai cunoscut este trofeul, ridicat, aşa cum rezultă din inscripţia inau- 
gurală, în anul 109%: 

Ma/rti] UUor[i] 
Im[p(eraior) Caes]ar divi 
Nervafe f(ilius )] N/e]Jrra 
[ Tra/ianus [Aug(usius ) Germ(anicus )] 
5 /Daci[c)us plont(ifer )] ma/z(imus)] 
[trib(unicia ) potes)i(ate ) XIII 
[imp(erator) VI co(n)s(ul)) V p(ater) p(atriae), 
[devicto exerc Jitu [Dacorum] 
[et sociorum eor Jum 


HRN EE A a 


2% Vezi bibliografia citată la nota 172 ; adaugă : F. B. Florescu, Monumentul de la Adam- 
clissi, Tropaeum Traiani, 2 ediţii, Bucureşti, 1959 si 1961 (versiunea germană : Das Siegesdenk- 
mal von Adamklissi, Tropaeum Traiani, Bucuresti— Bonn, 1965); V. Barbu, Monumentul de le 
Adamclissi, Bucureşti, 1965. 

265 CIL, III, 14214. Rindurile 9—10 ale inscripţiei au putut fi reconstituite prin analogie 
cu altă inscripție, descoperită în cetate — unde a fost utilizată ca material de construcție, în 
turnul sudic al porţii de est (Emilia Doruţiu— Boilă, StCl, 7, 1965, p. 209—214; eadem, StC!, 
25, 1987, p. 45 — 60; N. Gostar, Latomus, 28, 1969, 1, p. 120 — 125; D. Ciurea — N. Gostar, 
Arheologia Moldovei, 6, 1969, p. 114—121): 

[er Ste pia că eu Y .po jnt. [max., trib.) 
[pot ...imp ...] co[s...p.p.] 
[devicto exerc Jitu D [acorum ] 
[et Sarmata Jrum ... 


P. Nicorescu, Emilia Dorutiu—Boilâ și N. Gostar au considerat că trofeul avea initial două 
inscripţii identice, dispuse simetric pe două feţe opuse ale etajului superior al bazei trofeului. 
Recent, E. Doruţiu— Boilă și-a modificat părerea, înclinînd a crede că acest nou fragment pro- 
vine de la o inscripție fixată pe turnul rectangular (nucleul) care susținea baza cu trofeul; 
de aici concluzia că turnul central era initial vizibil, fiind îmbrăcat în tamburul de mortar abia 
pe timpul lui Constantin cel Mare, cînd s-ar fi așezat și piesele sculpturale (metopele) și s-ar fi 
gravat inscripţia (cu numele lui Traian, primul dedicant) de pe baza hexagonală a trofeului. 
După cum se vede o ipoteză se sprijină pe altă ipoteză tot atit de îndoielnică. Mai normal ni 
se pare a admite că această a doua inscripție, descoperită în cetate, a fost așezată pe alt monu- 
ment, poate chiar la poarta cetăţii întemeiate de Traian. 

266 În penultimul rind păstrat, Tocilescu propunea literele SV : în realitate, pe piatră, 
se păstrează (cum se vede din desenul publicat de Tocilescu) o hastă oblică provenind de la VW 
și cele două haste oblice interioare ale lui M. 

„Lui Marte Răzbunătorul. Împăratul Caesar Nerva Traianus Augus- 
tus Germanicus Dacicus, fiul lui Nerva cel trecut între zei, mare preot, 
învestit cu cea de-a XIII-a putere tribuniciană, avînd cea de-a VI-a sa- 
lutatie imperială, avînd cinci consulate, părinte al patriei, fiind înfrîntâ 
armata dacilor [şi a aliaților lor?]...”. 

Aşadar, acest monument, situat pe o colină ce domină dealurile din 
sudul Dobrogei, avea scopul să comemoreze luptele grele pe care romanii 
le-au dus în aceste părți împotriva dacilor şi aliaţilor lor. Dar, după cum 
se ştie, metopele nu reprezintă scene de luptă continuie, nu urmează deci 
o anume naraţiune; în felul acesta, este imposibil a reconstitui ordinea 
în care sculpturile erau ordonate de jur împrejurul monumentului. 

Nucleul trofeului îl formează un „turn” rectangular, înalt de 
12,42 m, construit din blocuri regulate de piatră %7. De-jur-împrejurul 
acestuia, s-a construit un postament de piatră, cu diametrul depăşind 
40 m, avînd marginea terminată în trepte; pe acesta se sprijinea tambu- 
rul de mortar (vizibil în zilele noastre), în care erau fixate (la o oarecare 
înălţime, pentru a fi vizibile) cele 54 de metope (s-au păstrat pînâ la noi 
48). Turnul menţionat continua în sus în formă cilindrică, pînâ la înăl- 
ţimea de aproape 16 m, pentru a permite construirea acoperişului în 
formă de trunchi de con. Marginea acoperişului era sprijinită de un para- 
pet crenelat; pe merloanele acestuia s-au sculptat diferite reprezentări 
de prizonieri barbari. În partea superioară, deasupra acoperișului, turnul 
lua aspect hexagonal în plan, cu două etaje, înalte de încă 10,64 m; dea- 
supra era aşezat trofeul, avind cam aceeaşi înălțime. S-a calculat că în 
total monumentul era înalt de circa 37 m (M. Sâmpetru) sau chiar 39 m 
(A. Furtwängler). 

Studiul acestui monument a suscitat numeroase şi interminabile 
discuţii, cu privire la data construirii şi semnificația sa istorică. Gr.- 
Tocilescu — care a efectuat săpături de mare amploare, dezvelind mo- 
numentul (1882—1884, 1890) şi făcînd săpături în cetatea învecinată 
numită în mod semnificativ Tropaeum Traiani — considera că monu- 
mentul triumfal comemorează luptele lui Traian pe teritoriul Dobrogei ; 
aceeaşi părere au împărtăşit-o O. Benndorf, G. Niemann, Fr. Studniczka, 
E. Petersen, S. Reinach, T. Antonescu, V. Pârvan, R. Paribeni, P. Ni- 
corescu, R. Vulpe şi F. B. Florescu. Cu totul singulară a rămas opinia lui 
A. Furtwăngler, care leagă monumentul de victoria lui M. Licinius 
Crassus contra bastarnilor şi dacilor în anul 29 î.e.n. După alți învăţaţi, 
precum C. Cichorius si S. Ferri, trofeul a fost construit de Traian; dar 
stingăcia realizării metopelor şi sculpturilor ar indica o artă decadentâ, 
de aceea aceşti învăţaţi erau de părere că monumentul a fost refăcut şi 
completat cu sculpturile decorative în secolul al IV-lea, sub Constantin 
cel Mare sau Valens. În realitate, această apreciere drastică era făcută 


267 Părerea că turnul central ar fi fost initial vizibil (susținută mai intii de W, Janecke 
in 1919, apoi de S. Ferri in 1933 și de alţii după ei; vezi nota 265) este combătută cu argu- 
mente convingătoare de M. Sâmpetru (vezi articolele: Trofeul lui Traian de la Adamclisi 
pe monede ale orașului Tomis, SCIV, 30, 1979, 3, p. 367—375; În legătură cu Trofeul lui Traian, 
SCIVA, 38, 1987, 2, p. 126—141). 

prin comparatie cu Columna ridicatâ la Roma, iar nu cu seulptura pro- 
vincială ; se uita astfel, şi se uită încă şi astăzi de cei care încearcă să 
aducă noi argumente în favoarea tezei lui Cichorius, că trofeul repre- 
zintă un monument tipic de artă provincială. 

Pînă în prezent, teza tradiţională, apârînd unitatea de construcţie 
şi de concepţie a monumentului, nu a putut fi contestată cu argumente 
demne de luat în seamă nici de Cichorius, nici de adepţii mai noi fascinaţi 
de ,originalitatea)” acestei teorii. 

Altarul se află la circa 250 m est de trofeu. A fost cercetat de Gr. 
Tocilescu în 1895—1896 şi de M. Sâmpetru în 1968 si 1977 298, 

Înainte de a se face săpături, la suprafaţa terenului se ridica o mo- 
vilă, cu un diametru de circa 20 m şi înaltă de 2,50 m. Cercetările au ară- 
tat că movila ascundea resturile unei construcţii de formă patrată, cu 
latura (la baza treptelor) de aproape 16 m (fațadele cu inscripţie: 
12,42 m). Monumentul a fost distrus probabil încă din antichitate; au 
mai rămas din el doar baza şi citeva trepte de pe laturile de nord şi est. 

Altarul a fost construit din blocuri mari de piatră legate cu mortar 
(opus quadratum ) ; grosimea fundaţiei era de 3,54 m. Spaţiul patrulater 
interior a fost umplut de la început cu pâmînt şi bolovani de carieră. Să- 
păturile au scos la lumină o mare cantitate de fragmente de ţigle, care 
au căzut probabil de la învelitoarea edificiului. Se presupune că fațadele 
monumentului depășeau înălțimea de 10 m. 

Pe latura de est s-au descoperit mai multe fragmente dintr-o in- 
scripţie monumentală căzută de pe faţada altarului, dedicată de un îm- 
părat necunoscut ; se păstrează doar două litere din titulatura imperială, 
[1]mp(erator ), iar pe alt bloc /iriJb(unicia ) pot(estate ). Pe alte patru 
blocuri alăturate, se mai păstrează o parte din dedicație, întregită astfel : 
[in honorem et] memoriam fortis[simorum virorum) | [qui pugnantes] 
pro rep(ublica) morte occubuferuntJ. În fruntea listei acestor preaviteji 
bărbați care au murit pentru patrie era trecut numele unui general roman, 
din păcate pierdut, apoi urma indicatia originii şi a rangului său : .../do- 
mo] Pomp(eis) domicil(io) Neapol(is) Italiae, pra... Pe trei din blo- 
curile menționate se păstrează, înscrise pe coloane, numele unor soldați 
urmate de indicatia originii %9. Probabil tot de pe fața altarului provine 
încă un bloc cu inscripție (reconstituit din 18 fragmente), conținînd nu- 
mele altor soldați cu indicarea originii 2%, precum si alt fragment cu nu- 
mele unor gradati ai unei legiuni 271. 

Pe latura de nord a fost descoperit alt bloc cu inscripție, continînd 
numele unor soldați din trupele auxiliare; se păstrează numai numele 
unei unități, cohors II Batavorum 272. 

Alte trei fragmente au fost descoperite în cetate, utilizate ca ma- 
terial de construcție la „basilica de marmură” 273, 


288 Despre acest monument, M. Sâmpetru, Tropaeum Traiani, II, p. 32—33 (cu indi- 
carea surselor bibliografice), 145—160. 

26 CIL, III, 14214; Gr. Tocilescu, Fouilles et recherches archêologigues en Roumanie, 
Bucureşti, 1903, p. 65 si urm. 

290 Emilia Dorutiu, Dacia, N. S., 5, 1961, p. 346— 347, fig. 4. 

271 Ibidem, fig. 8. 

272 CIL, III, 14214; E. Doruțiu, loc. cit., p. 346 si fig. 3. 

2733 E, Dorutiu, loc. cit., p. 347, fig. 5 (legionari), p. 348 si fig. 6 (fragment dintr-o listă 
de soldați auxiliari), fig. 8 (fragment conțintnd o listă de subofiteri). 

În 1968, cu ocazia degajării terenului din jurul altarului, s-au des- 
coperit, în pămîntul scos din săpăturile lui Tocilescu, încă trei fragmente 
mici de inscripţii (nesemnificative) 274. 

La 80 m nord de trofeu se află un tumul 2%. Primele cercetări sis- 
tematice au fost efectuate de Gr. Tocilescu, în 1895—1896 ; date noi, pri- 
vind îndeosebi stratigrafia tumulului, au adus săpăturile efectuate în 
1971 —1972, 1975 şi 1977 de M. Sâmpetru. O serie de gropi (una în formă 
de pilnie, în centrul movilei, efectuată probabil încă în antichitatea tîr- 
zie), constatate în 1895 în cursul cercetărilor, au distrus interiorul mormin- 
tului, îngreunînd observaţiile arheologilor. 

Cu prilejul săpăturilor au fost identificate în interiorul movilei 
patru ziduri inelare concentrice de piatră, cel exterior avind diametrul 
de circa 36 m. Spaţiul din cuprinsul inelului central era plin cu piatră 
brută de diferite dimensiuni si pămînt ; sâpîndu-se mai jos (în 1895), s-a 
dat aici de o groapă circulară cu diametrul de 1,20 m şi adîncâ de 1,30m. 
Aceasta era străpunsă de altă groapă, de formă dreptunghiulară (1,00 x 
0,50 m), adincă de 1 m şi pătrunzind în pămîntul viu de la baza movi- 
lei; pe fundul acestei gropi s-au descoperit citeva oase mari, ce păreau a fi 
de bovine. 

În mantaua secundară a tumulului (în afara inelului de piatră nr. 3 
şi îndeosebi a celui marginal), s-au constatat resturile unor materiale de 
construcţie, despre care se crede că au fost aduse de la altar. Între acestea 
se află citeva fragmente de piese arhitectonice, considerate a fi piese re- 
butate 78., Dar două dintre acestea ne rețin în mod deosebit atenţia: 
după forma lor, ele provin de la o balustradă crenelată, amintind de ba- 
lustrada cu merloane a trofeului. Aceasta sugerează ideea că tumulul 
actual ascunde ruina unui mausoleu 277; cele două piese arhitectonice 
(descoperite în mantaua tumulului, dincolo de cercul exterior) au alune- 
cat după ruinarea mausoleului. 


Îndeosebi cercetările recente au permis concluzia că groapa circu- 
lară (din inelul central), în apropierea căreia s-au descoperit unele resturi 
de incineraţie, reprezintă mormîntul propriu-zis, peste care probabil s-a 
ridicat apoi mausoleul ; acest mormînt a fost distrus de groapa dreptun- 
ghiulară efectuată de profanatori. Ulterior (secolele V—VI), tumulul a 
fost străpuns de două morminte barbare de înhumaţie. 


Învăţaţii care s-au ocupat de aceste monumente au adus o serie 
de argumente de ordin arheologic, care sugerează ridicarea acestora într-o 
anumită succesiune. Astfel, O. Benndorf 2: arăta că piatra care a servit 
la construcţia altarului şi a trofeului provine din aceeaşi carieră (de la 
Deleni); dar în timp ce la construcţia altarului s-a folosit calcarul cochi- 
lifer (Muschelkalk ) din stratul superior, la trofeu s-a folosit roca din 
stratul următor, mai frumoasă, semănînd cu marmura. Cum observa însă 


274 M. Sâmpetru, op. cit., p. 152—153. 

215 Ibidem, p. 161 — 187, cu bibliografia anterioară si expunerea rezultatelor cer- 
cetârilor mai vechi si proprii de la tumul. 

218. Jbidem. p. 178 si fig. 127, 130 (1—2), 131 (1—2). 

27? A, G. Poulter a intuit întrucìtva această problemă, cind propune o reconstituire a 
'mausoleului intr-o manieră asemănătoare trofeului (vezi nota 181). 

218 O. Benndorf, Neues über Adamklissi, ìn Oest. Jahreshefte, 6, 1903, p. 254—255 (citat 
după J. Colin, vezi notele 176 si 279). 

cu dreptate J. Colin, anterioritatea cronologică incontestabilă a altarului 
faţă de trofeu nu poate fi numărată în ani 2%. M. Sâmpetru arată însă că 
piatra folosită la altar este calcar numulitic 28. Acelaşi cercetător observă 
că piatra de construcţie a altarului este diferită de aceea de la trofeu, dar 
identică cu cea de la mausoleu (tumul); totodată, există o serie de deo- 
sebiri în tehnica de construcţie (de exemplu, liantul) şi sub raport deco- 
rativ-stilistic între altar şi mausoleu (tumul) pe de o parte şi trofeu pe de 
alta %1 (autorul citat crede că întreg complexul comemorativ datează 
din timpul lui Traian : altarul şi tumulul ar fi fost ridicate după 102, iar 
trofeul în 109 282). 

S-a discutat mult şi cu privire la raportul cronologic dintre cele trei 
monumente. M. Sâmpetru observă că prelungirea axului E—V al alta- 
rului (a cărui fațadă privea spre est) trece chiar prin centrul mausoleului ; 
de asemenea, distanța dintre altar şi centrul trofeului este egală cu dis- 
tanta dintre altar şi centrul mausoleului — ceea ce îi sugerează autorului 
citat ideea interesantă a unui „triunghi comemorativ” (latura de 127,50 m, 
unind centrele trofeului şi mausoleului, formează baza unui triunghi 
isoscel). M. Sâmpetru găseşte în această observație încă un argument 
privind unitatea de concepţie a acestui complex comemorativ şi implicit 
contemporaneitatea lor 289, 

S-a observat însă că altarul priveşte spre răsărit, ceea ce se opune 
ideii de concepţie unică în realizarea acestui complex monumental 284, 
De asemenea, faptul că numai altarul şi mausoleul sînt situate pe un ax 
(E—V) arată că trofeul — care iese în afara acestuia — a fost adăugat 
ulterior. De altfel, majoritatea cercetătorilor acestor monumente (inclu- 
siv M. Sâmpetru, autorul celei mai recente contribuţii), consideră că al- 
tarul şi mausoleul (tumulul de azi) datează mai devreme decit trofeul ; 
noi ne-am raliat părerii că ele datează din timpul lui Domitian 25. Traian 
avea să adauge trofeul, înâltînd aici un adevărat complex comemorativ ; 
dispus la baza „triunghiului comemorativ”, el era apropiat probabil şi ca 
realizare arhitectonică de mausoleu (vezi în acest sens forma circulară şi 
diametrele apropiate ; balustrada crenelată poate să fi fost adăugată chiar 
în timpul lui Traian). Prin aceasta se exclude şi ideea aberantă că iniţial 
nucleul trofeului era vizibil, tamburul de mortar şi metopele fiind adâu- 
gate ulterior. 


Un loc important în studiul războaielor dacice îl deţin cercetările 
arheologice de teren. În special cercetarea cetăților din Munţii Orăştiei 
au adus elemente extrem de importante privitoare la cucerirea și distru- 
gerea în cursul primului război dacic a mai multor cetăţi, refacerile în 
grabă din preajma celui de-al doilea război și distrugerea lor definitivă 
din ordinul cuceritorului. 


279 J. Colin, Latomus, 15, 1956, 1, p. 68. 

280 M. Sâmpetru, op. cil., p. 176—177. 

281 Jbidem, p. 184—185. 

282 Jpidem. 

263 Ibidem, p. 19. 

24 E. Dorutiu— Boilă, Dacia, N. S., 5, 1961, p. 361, observă astfel cu dreptate că altarul 
priveşte spre răsărit — deci este opus trofeului, care se află la 250 m spre vest. 

285 Vezi mai sus, p. 33 şi urm. 

De asemenea, s-au cercetat un numâr de castre romane (cele mai 
multe cu val de pămînt) din acest răstimp, trăgindu-se o serie de conclu- 
zii cu privire la împrejurările construirii lor si la trupele care au staționat 
în ele. Cercetările arheologice de teren au contribuit astfel în mod subs- 
tantial la îmbogățirea cunoștințelor noastre despre desfăşurarea, acestei 
înclestâri pe viaţă şi pe moarte. 


RĂZBOIUL DIN ANII 101—1022% 


La 25 martie 101, împăratul Traian pornea din Roma 2% şi se îndrepta 
spre Moesia. Superioară, care reprezintă baza de pornire a operaţiunilor 
militare. 

Pregătirile fuseseră minutioase şi duraseră aproape trei ani. Pentru 
a facilita concentrarea efectivelor şi legăturile cu Pannonia, împăratul 
a întreprins două; lucrări de artă de mare importanţă. Pe malul drept al 
Dunării, în defileul Cazanelor, a pus să se taie un drum în stîncâ (anul 
100) ; acţiunea, este consemnată de o inscripţie ajunsă pînă la noi : Imp (era- 
tor) Caesar divi Nervae f(ilius) Nerva Traianus Aug(ustus) Germ(ami- 
cus) pontif(ex) maximus trib(unicia) pot(estate) III pater patriae 
co(n)s(ul) III montibus excisi/s] anco[ni]bus sublatis via[m] f[e- 
cii] 285. De asemenea, pentru a uşura legăturile pe Dunăre, împiedicate 
de cataractele de la Porțile de Fier, a pus să se sape un canal de-a lungul 
maluiui drept, între actualele localități Sip și Carataš (R. S. F. Iugoslavia) ; 
această acțiune este consemnată de o altă inscripție din anul 101, desco- 
perită cu mai bine de trei decenii în urmă : Imp (erator ) Caesar divi Nervae 
f(ilius ) Nerva Traianus Aug(ustus ) Germ (anicus ) pontif (ex ) max(imus ) 
trib(unicia ) pot(estate) V p(ater) p(atriae) co(n)s(ul) IIII ob pericu- 
lum cataractarum derivato flumine tutam Danuri navigationem fecit?®. 


288 Prezentări ale războaielor pentru cucerirea Daciei se găsesc în mai multe lucrări 
de sinteză, precum: C. Daicoviciu, în Istoria României, I, 1960, p. 305—315; M. Macrea, 
Viața in Dacia romană, Bucureşti, 1969, p. 22—26; H. Daicoviciu, Dacia de la Burebista la 
cucerirea romană, 1972, p. 321—335; D. Tudor, Oltenia romană $, 1978, p. 30—34, precum si 
în lucrările de popularizare evocind personalitatea regelui Decebal (citate la nota 188). Cele 
mai importante sinteze rămin cele semnate de C. Patsch, Der Kampf um den Donauraum unter 
Domitian und Trajan (Beiträge zur Völkerkunde von Südosteuropa, V/2), Wien—Leipzig, 
1937 si K. Strobel, Untersuchungen zu den Dakerkriegen Trajans (Antiguitas, 1, 33), Bonn, 1984. 

287 CIL, VI, 2074 (—ILS, 5035) : vota (rugi) pronunțate de colegiul preoţesc al fraţilor 
Arvali [pro salute et redit]u et victoria imp (eratoris ) Caesaris Nervae Traiani Aug (usti ) Germ- 
(anici) (,,pentru sănătatea si întoarcerea şi victoria împăratului Caesar Nerva Traianus 
Augustus, învingătorul germanilor”. Cf. R. Paribeni, Optimus Princeps, p. 221; R. Hanslik, 
RE Suppl. X (1965), col. 1062; K. Strobel, op. cit., p. 162. 

288 CIL, III, 8267 (= 1699 = ILS, 5863). Traducerea: ,,Împâratul Caesar Nerva Tra- 
ianus Augustus Germanicus, fiul divinului Nerva, mare preot, avind puterea de tribun pentru 
a patra oară, fiind consul pentru a treia oară, a făcut drumul, după ce a tăiat munții si au fost 
fixate console”. 

289 AnnÊp, 1973, 475; Anna și Jaro Šašel, Inscriptiones Latinae quae in Iugoslavia inter 
annos MCMLX et MCMLXX repertae el editae sunt, Ljubljana, 1978, nr. 468. Traducere: 
„,„Împăratul Caesar Nerva Traianus Augustus Germanicus, fiul divinului Nerva, mare preot, 
avind puterea de tribun pentru a cincea oară, părinte al patrici, consul pentru a patra oară, 
din cauza pericolului cataractelor, fiind derivat fluviul, a făcut sigură navigația pe Dunăre”. 

În vederea războiului fuseseră concentrate în provinciile vecine 
numeroase trupe. Armata romană era formată din cele patru legiuni ale 
Pannoniei (I şi II Adiutrix, XIII si XIV Gemina), două ale Moesiei Supe- 
rioare (IV Flavia si VII Claudia), trei ale Moesiei Inferioare (I Italica, 
V Macedonica şi XI Claudia) şi alte cîteva aduse de la Rin ; în total 13—14 
legiuni, numărînd peste 70 000 de oameni. Se adaugă un mare număr de 
unităţi auxiliare din armata regulată : alae (unităţi de cavalerie) şi cohor- 
tes (unităţi de infanterie), dar şi formaţiuni etnice speciale, recrutate din 
rindul diferitelor popoare (mauri, palmireni, asturi etc.). Operațiunile de 
debarcare erau sprijinite de flota dunăreană, classis Flavia Moesica. Se 
apreciază că forţa de invazie se ridica la circa 150 000 de oameni 2%. 


Unităţile militare erau puse sub comanda unor generali şi ofiţeri 
capabili şi încercaţi, ale căror nume sînt amintite de numeroase inscripţii 
consemnînd distinctiile primite pentru actele de bravură pe cîmpul de 
luptă. Printre aceștia se număra si viitorul împărat Hadrian — pe atunci 
legat al legiunii I Minervia — , Iulius Sabinus, D. Terentius Scaurianus 
şi C. Iulius Quadratus Bassus, viitori guvernatori ai Daciei, și alţii. Statul 
major al împăratului era format dintr-o serie de generali valoroşi, precum 
Licinius Sura, mai apoi Hadrian, ca şi o serie de tehnicieni precum gro- 
maicii Balbus si Celsus. 


Armata dacilor trebuie să fi fost si ea apreciabilă ca forţă, fără să se- 
ridice însă numeric la valoarea celei romane. De altfel, este un principiu 
al purtării războaielor, ca o armată în expediţie să fie dublă sau chiar 
triplă faţă de aceea a adversarului. Se poate aprecia deci că ea nu trecea 
de 50 000 de oameni. Probabil totuşi că nu toţi bărbaţii în stare să poarte 
armele au fost chemaţi la luptă. Purtarea războiului era privilegiul unei 
anumite categorii sociale, iar comatii nu reprezentau probabil chiar po- 
porul de jos. Cum rezultă de pe Columnă, armata lui Decebal era formată 
dintr-o cavalerie luptînd cu arcuri si o pedestrime înarmată cu palose 
curbe (siccae), săbii drepte sau curbe (falces) %!, iar ca stindard aveau 
vestitul balaur — draco. Încrederea mare a regelui era, alături de bărbăţia 
ostașilor săi, în seria. de cetăţi și fortificaţii din jurul capitalei și de mai 
departe, în munţii si codrii întunecoși si în zeii Daciei care nu-i părăsiseră. 
pînă atunci niciodată. 

Atmosfera de efervescenţă din tabăra dacilor se poate reconstitui 
recitind relatarea lui Dio Chrysostomos, care fusese în Dacia în anul 98 : 
„ +..am ajuns la nişte oameni întreprinzători, care nu aveau răgazul să 
asculte cuvîntâri, ci erau agitati şi tulburati ca nişte cai de cursă la potou, 


290 Vezi N. Gostar, L'armêe-romaine dans les guerres daces de Trajan (101— 102, 105— 
— 106 ), Dacia, N. S., 23, 1979, p. 115—122 (apreciază efectivele romane aruncate în luptă la 
circa 80 000 de oameni). 

21 Sabia curbă reprezintă semnul distinctiv al dacilor pe monumentele sculpturale: 
romane (vezi lespezile cu inscripţii ale cohortei J Ulpia Dacorum milliaria de la Camboglanna, 
pe valul lui Hadrian, în Britannia : C. C. Petolescu, în Revista de istorie, 33, 1980, 6, p. 1058, 
fig. 2; I. I. Russu, Daco-gefii în Imperiul roman, p. 31—33), precum si pe monedele simboli- 
zind provincia Dacia. Aceste săbii erau probabil arme redutabile, așa cum reiese din afirmaţia 
istoricului Fronto (Principia historiae, II, p. 204): Traian ,,a plecat în război [este vorba de- 
războiul cu parții] cu soldaţi încercaţi, care dispretuiau pe parti, dușmanii noștri, şi nu se sin- 
chiseau de loviturile de săgeți ale acestora, după grozavele răni ce le-au fost pricinuite de săbi- 
ile încovoiate ale dacilor”. 

înainte de plecare, nerăbdători să treacă vremea, cai pe care rîvna si înfo- 
carea îi fac să lovească pămintul cu copitele. Acolo, la ei, puteai să vezi 
peste tot săbii, platoşe, lănci, toate locurile fiind pline de cai, arme şi 
oameni înarmaţi. În mijlocul atîtor oameni deosebiți, eu însumi mă înfă- 
țişam grozav de nepăsător, un spectator foarte paşnic al războiului, nepu- 
tincios la trup, înaintat în vîrstă, om care nu purta sceptrul de aur și nici 
panglicuţele sfinte ale vreunui zeu, care nu venise pe drumul unde-l mîna 
nevoia, în tabăra ostăşească, pentru a cere slobozirea fiicei sale, ci doritor 
dea vedea pe oameni luptind unii pentru stâpînire si putere, iar alţii pentru 
libertate si patrie” 292, 

Probabil că Decebal a încercat să coalizeze la cauza antiromană si 
unele neamuri vecine, ca bastarnii şi sarmafii, mai mult sau mai puţin 
conştienţi de iminenta pericolului roman. A căutat se pare să determine 
la o acţiune antiromană şi pe Pacorus II (78—110), regele partilor. Se pare 
că o ambasadă dacă a ajuns — înainte de cel de-al doilea război — pînâ 
la acesta, prilej cu care Decebal i-a trimis în dar pe sclavul Callidromus ; 
solii au străbătut lungul drum probabil pe la nordul Mării Negre, prin ţara 
sarmaților roxolani și alani — populaţii de neam iranian — care îi erau 
favorabili lui Decebal. 

Desfășurarea primului război. Armata romană a pătruns în Dacia 
pe un pod de vase, aşa cum se vede într-o scenă de pe Columna lui Traian. 
Trupele romane ies pe poarta unei cetăţi, probabil Viminacium (Kosto- 
la, R. S. F. Iugoslavia) și pâsesc pe pod (scena III); zeul Danubius, cu 
bustul ieşit din valuri, capul încununat cu trestie şi apa şiroindu-i din 
păr şi barbă, sprijină cu dreapta prin apă podul 23. Soldaţii sînt în ţinută 
militară ; săbiile (gladii ) le atîrnâ pe soldul drept, câstile le sint agâtate 
de umăr, iar în mina stingă poartă scutul prelung. Infanteristii sînt prece- 
dați de cinci purtători de stindarde. La celălalt capăt al podului, se văd 
soldaţii care au pus deja piciorul pe malul nordic al fluviului ; se disting 
doi trîmbitasi cu cornuri mari semicirculare, iar în continuare cîţiva călă- 
reţi înarmaţi cu lănci. Podul nu este reprezentat continuu (scena IV); 
se observă două segmente formate din grupuri de corăbii, legate probabil 
de piloni bătuţi în albia fluviului 24. Ajuns pe celălalt mal, Traian ţine 
sfat de război :îl vedem între doi ofiţeri, iar alţii stau în picioare mai în 
spate. Aceasta era deci coloana condusă de însuşi împăratul, care traver- 
sează Banatul spre Tibiscum ; itinerariul ne este cunoscut din unicul 
fragment păstrat (la gramaticul Priscian) din Dacicele lui Traian: inde 


2822 Dio Chrysostomus, Discursuri, XII, 19—20. 

293 Despre personificarea Dunării în izvoarele antice : Carmen Maria Petolescu, Thraco- 
Dacica, 6, 1985, p. 196—199 (= Lexicon Iconographicum Mythologiae Classicae, III/1, 1986, 
p. 343—344). Tzetzes (Chiliades, II, 62—63) scrie că ,,după ce sosi la Istru, Traian îi trecu ìndatâ 
pe romani dincolo, cu corăbiile, împotriva dacilor”; în realitate, romanii au trecut Dunărea pe 
pod de vase, așa cum arată columna. 

294 Reprezentarea ar putea sugera că podul se întrerupea la insula Ostrova din faţa 
orașului Viminacium, continuind apoi pe celălalt braţ pină la Lederata (Ramna); R. Vulpe 
(Columna, p. 25) respingea această eventualitate, deoarece segmentele podului sint redate în 
planuri diferite, iar între ele se vede apa Dunării curgind. Este posibil, iarăşi, ca al doilea seg- 
ment să reprezinte capătul de nord al podului, pe pămintul Daciei. 

Berzobim, deinde Aiei processimus („de acolo am înaintat spre Berzobis, 
iar apoi spre Aizis” ; cele două localităţi ou fost identificate cu Berzovia 
şi Fîrliug). 

Se crede că cele două segmente ale podului reprezintă două coloane 
ale armatei care a pătruns în Dacia 2%. Exegeţii moderni oi războaielor 
dacice sînt de acord că o a doua coloană a armatei romane a pătruns în 
Dacia pe la Dierna (Orşova), a înaintat pe valea Cernei și a Timișului, 
întilnindu-se cu prima coloană la Tibiscum (Jupa, lingă Caransebeș). 
Este posibil ca o a treia coloană să fi pătruns pela Drobeta, unde s-a iden- 
tificat un mare castru de pămint, la Schela Cladovei, iar de aici a trecut 
pe sub munţi pe la Câtune, Virţu si Porceni (Bumbesti) — traseu marcat 
de alte castre de pămînt 299—, urcînd prin pasul Vîlcan spre Sarmizege- 
tusa regală, 

Pătrunzind pe teritoriul Daciei, armata romană este preocupată 
mereu de consolidarea terenului ocupat, pentru siguranţa armatei de ocu- 
paţie ; se construiesc castre, drumuri şi poduri, așa cum reiese din scenele 
Columnei (X — XXIII). Iată ce scrie în această privinţă Balbus : 

„Dar după ce noi am pășit pe pămîntul duşmanilor, pe dată, Celsus, 
operaţiunile militare ale Cezarului nostru au început să solicite ştiinţa 
măsurătorilor. Pe o anumită porțiune determinată a drumului trebuiau 
trase două drepte regulate, cu ajutorul cărora să se înalțe masa uriașă a 
întăriturilor necesare pentru apărarea comunicaţiilor ; datorită invenţiei 
tale, folosirea instrumentului de măsurat a permis trasarea acestor linii 
pentru fiecare sector al liniilor în parte. Iar în ceea ce privește planul podu- 
rilor, chiar dacă duşmanul ar fi vrut să ne hărţuiască, noi puteam indica 
lăţimea cursurilor de apă de pe malul nostru. Știința divină a numerelor 
ne-a arătat cum să cunoaştem înălțimea munţilor care trebuiau apoi 
cuceriţi”? 297, 

Înaintarea armatei romane s-a petrecut fără incidente. Decebal 
s-a hotărit să-i aştepte pe romani într-un loc prielnic pentru a da bătălia. 

Un fragment din Istoria romană a lui Cassius Dio, rezumat de Xiphi- 
linus, prezintă o întîmplare petrecută în acest răstimp : „Cind Traian a 
pornit împotriva dacilor si se apropia de Tapae, locul unde barbarii îşi 
aveau tabăra, i se aduse o ciupercă mare, pe care era scris cu litere latine 
că atît ceilalți aliaţi, cît şi burii sfătuiesc pe Traian să se întoarcă şi să 
facă pace” 8, Exegetii columnei au încercat a identifica episodul relatat 
într-o scenă a acesteia (IX): un barbar deseult, îmbrăcat într-o cămaşă 
lungă care-i lasă dezgolit umărul drept, cade de pe un cal (sau asin?) 
înspăimintat la vederea lui Traian şi a doi însoțitori ai săi ; în mina stingă 
ridicată ţine un obiect rotund, iar în dreapta, cu care se reazimă de pămînt 
un fel de baston. Unii istorici identifică aici scena solului bur; obiectul 
rotund poate fi ciuperca mare amintită de Cassius Dio (sau un scut, iar 
„bastonul? din dreapta un sul pe care era scris ?) 299, 


295 Este părerea lui Cichorius, acceptată si de R. Vulpe, loc cit. ; vezi si nota precedentă, 

298 Vezi nota 120. 

2? Vezi Gromalici veteres (ed. C. Lachmann, I, 1848), p. 92. Cf. , muntii întăriți” la Cas- 
sius Dio (LXVIII, 9, 3) şi Statius (Silvae, I, 1, 80); pentru ,,muntii întâriti cu ziduri”, vezi 
Istoria României, I, 1960, p. 305. 

2988 Cassius Dio, LXVIII, 8, 1. 

299 Pentru interpretarea acestei scene, vezi R. Vulpe, Les Bures alliés de Decebale 
-dans la première guerre dacigue de Trajan, StCì, 5, 1963, p. 223—247. 

Se pare că Traian a respins eu duritate ullimatumul 3% şi a conti- 
nuat înaintarea. Bătălia s-a dat tot la Tapae (scena XXIV) — probabil 
la Poarta de Fier a Transilvaniei — , ca şi aceea cu Tettius Iulianus. Rezu- 
matul lui Xiphilinus redă astfel această înclestare: „Dar Traian dădu 
lupta cu ei, își văzu răniţi pe mulţi dintre ai săi şi ucise mulţi dușmani. 
Deoarece îi lipseau bandajele, se zice că nu şi-a cruțat nici propriile vest- 
minte, ci le-a tăiat fişii. Apoi a poruncit să se ridice un altar soldaţilor 
căzuţi în luptă si să li se aducă în fiecare an jertfă pentru morţi”? 991, Lup- 
tele au fost erîncene; scena: de pe columnă arată pe însuşi Jupiter, favo- 
rabil romanilor, aruneînd fulgerele sale contra dacilor ! Traian este salutat 
de soldaţi cu titlul de imperator (a doua salutatie)992. 


În faţa copleşitoarei forțe expeditionare romane, Decebal se hotă- 
răşte să se retragă spre cuibul de vulturi din munţi şi să reziste în cetăţile 
cu ziduri de piatră. Citeva așezări şi cetăţi cad în mina romanilor (scenele 
XXV, XXVI, XXIX). 

Derularea firească a filmului columnei arată petrecindu-se citeva 
evenimente mai deosebite. Ele sînt relatate şi de principalul izvor al acestui 
război (Cassius Dio); dar, fără prezentarea lor în succesiune cronologică 
din jurnalul Columnei, am fi îndemnați, datorită stării în care a ajuns la 
noi cartea LXVIII a Istoriei romane, a aşeza unele episoade abia la sfîr- 
şitul războiului, în 102. 

Astfel, în scena XXV, pe zidul unei cetăţi dacice, printre creneluri, 
se zăresc un sir de pari în care sint fixate cranii umane ; lingă ele, un vezil- 
lum roman. Sint probabil capetele prizonierilor romani, prinși în timpul 
dezastrului lui Fuscus, precum și stindardul pierdut de acesta împreună 
cu armele şi maşinile de război 303. 


Într-o altă scenă (XXVII), îl vedem pe Traian într-un castru, în 
picioare, vorbind unor soldaţi ; în afara castrului se văd,chipurile cîtorva 
barbari, despre care R. Vulpe credea că reprezintă o solie a burilor si 
sarmaților 34. Atenţia cu care împăratul tratează pe proprii militari 


(alocutiune ori darea unor ordine) contrastează cu desconsideratia ară- 
tată ambasadei barbare ; era o metodă psihologică, menită să arate solilor 
că nu le ascultă nici cererile, nici eventualele lor ameninţări 905, 
Deosebit de interesantă este scena XXVIII, reprezentind o solie 
dacică; vedem cinci comati adresîndu-se împăratului, cei din faţă eu 
mîinile întinse în semn de rugăminte. Evenimentul este consemnat si 


300 Observaţia ne este sugerată de poziția nefirească a mesagerului în scena de pe co- 
lumnă : căzut pe spate (speriat), iar nu în atitudine de prosternare în faţa împăratului. 

301 Ridicarea altarului ar fi, între altele, o dovadă că regiunea în care s-a dat bătălia 
era considerată anexată de romani (vezi Fontes, I, p. 687. nota 115). După R. Vulpe (Dion Cassius 
el la campagne de Trajan en M€sie Inférieure, StCl, 6, 1964, p. 211— 223), relatarea din paragraful 
LXVIII, 8,2 din Istoria romană a lui Cassius Dio (de fapt, rezumatul lui Xiphilinus) se referă 
la luptele din Dobrogea de lingă Adamclisi, unde s-a ridicat binecunoscutul altar. 

302 R. Hanslik, RE Suppl. X (1965), col. 1056. 

303 Prin pacea cu Domitian, Decebal restituise numai o parte din arme și prizonieri 
(vezi informaţiile din opera lui Cassius Dio la care trimit notele 124 si 132). 

304 R. Vulpe, Columna, p. 62—64. 

305 Scena aduce aminte de cpisodul narat de istoricul bizantin Petrus Patricius, în 
legătură cu solia carpilor la Tullius Menophilus, guvernatorul Moesiei Inferioare (vezi Fontes, 
II, p. 489). 


63 


https://biblioteca-digitala.ro 


de Cassius Dio 394, Nu ştim dacă era vorba de solicitarea sinceră a unui 
armistițiu ori pur și simplu dorinţa de a cîştiga timp. Tot acum s-a petrecut 
un alt eveniment, relatat de scena XXX. Împăratul este reprezentat asis- 
tind la deportarea unei femei nobile dace, cu prunc la sîn, care se îndreaptă 
spre o corabie, probabil pe Dunăre : alte femei ridicindu-şi copii în braţe 
schițează poate un gest de adio. Scena a fost pusă de exegeţii Columnei în 
legătură cu binecunoscutul pasaj din opera lui Cassius Dio, din care aflăm 
că „Maximus prinsese în acest timp pe sora aceluia [a lui Decebal] si 
cucerise un loc întărit”? 37. Generalul menţionat de istoricul antic era Labe- 
rius Maximus, guvernatorul Moesiei Inferioare 2%, care pătrunsese în 
Transilvania, poate prin pasul Rucăr-Bran. Cetatea cucerită ar fi fost, 
după C. Daicoviciu, cea de la Costeşti 3%, unde Traian va fi recuperat 
armele si insignele pierdute de Fuscus în 87; după H. Daicoviciu, ar fi 
vorba eventual de Tilisca 310, 


Între timp, evenimentele luau o întorsătură nouă. Se pare că solia 
prin care „ceilalţi aliaţi, cît și burii sfătuiesc pe Traian să se întoarcă si 
să facă pace” nu fusese numai un insolent ultimatum. Într-adevăr, mai 
multe scene de pe columnâ (XXXI — XLIV) arată lupte în altă parte, 
probabil în răsărit. În iarna anilor 101 — 102, se vede că Decebala încer- 
cat să schimbe soarta războiului, organizind o diversiune 3! : invazia daci- 
lor aliaţi cu sarmatii roxolani şi probabil burii germanici asupra Dobrogei ; 
se reeditau : atacul din timpul lui Diurpaneus din iarna anilor 85 — 86, 
cele din iarna anilor 68 — 69 din partea roxolanilor ori nenumăratele 
atacuri ale sarmaților de care aminteşte Ovidiu. Trecerea Dunării înghe- 
tate nu a fost lipsită de primejdii : vedem cum ghiata se rupe sub greutatea 
cailor si călăreţilor, care luptă cu valurile si sloiurile (scena XXXI). Dar 
pedestraşii, probabil mai uşori, reuşesc să treacă fluviul cu bine; vedem 
cum doi tarabostes (unul purtind draco ) şi cavaleria roxolană, în armuri 
de solzi, se apropie de zidurile unei fortificaţii romane pe care o asediază 
(scena XXXII). Altă scenă arată pe daci, sub ziduri, aruncind săgeți 
asupra apărătorilor ; cîțiva încearcă să spargă zidul cu un berbec. Cum s-a 
subliniat de cei ce au avut meritul să se ocupe de Columnă, scena este 
simbolică, reprodueînd de fapt atacul asupra garnizoanelor romane din 
castrele de la Dunăre. 


Atacul”a, luat] prin surprindere garnizoanele romane; invadatorii 
se umplu de prăzi. Probabil dacii si aliaţii lor au profitat de faptul că 
apărarea Moesiei Inferioare fusese slăbită, trupele ei fiind solicitate în 
războiul pentru cucerirea Daciei. 


308 Cassius Dio, LXVIII, 9,1: ,,Decebal a trimis soli, chiar înainte de înfringere, nu 
dintre comafi —'ca mai înainte (sublinierea noastră) —, ci pe cei mai buni dintre pileati”. 

307 Cassius Dio, LXVIII, 9,4; vezi mai sus, p. 37 şi nota 204. 

308 B. E. Thomasson, Laterculi praesidum, col. 131, nr. 66. 

809 Jstoria României, I, 1960, p. 307. 

310 H, Daicoviciu, Dacia de la Burebista la Decebal, p. 326. Acelaşi autor, în Portrete 
dacice, p. 159, respinge identificarea scenei XXX de pe columnă cu episodul narat de Cassius 
Dio (nota 307). 

311 Că iniţiatorul acestei acţiuni a fost Decebal, reiese clar din inscripția de pe monu- 
mentul triumfal de la Adamclisi — indiferent dacă întregirea r. 8—9 ale acesteia este [depicto 
ererc]itu D[acorum et Rhozolano]rum ori {devicto exerc]itu D[ecebali regis Dacolrum (vezi nota 
265). 

Totuşi, atacul nu a avut amploarea si importanţa pe care i-au acor- 
dat-o unii istorici moderni : dea nimici forțele romane rămase în garnizoa- 
nele de la Dunăre si, executînd o operaţiune de învăluire, demnă de marii 
strategi ai antichităţii, să pună în primejdie liniile de comunicaţii ale lui 
Traian 212. În ce ne priveşte, ne vom mulțumi cu relatarea evenimentelor, 
atit cit ne permite urmărirea scenelor de pe columnă. Vedem astfel cum 
Traian însuşi se îmbarcă pe o corabie, plutind pe Dunăre în jos (scenele 
XXXIII — XXXV). Se pare că trupele romane au fost transportate cu 
vasele flotei moesice 313. Probabil însă că Traian nu a dislocat forte însem- 
nate de pe teatrul de război, pentru a nu primejdui situaţia de pe frontul 
principal; ca dovadă, la lupta care se dă participă numai auxiliari 314, 
După ce înfrîng pe câlâretii roxolani (poate într-o luptă separată ?), tru- 
pele romane (se disting auxiliarii germani înarmaţi cu măciucă şi avînd 
bustul nud) atacă pe daci. Lupta este cumplită si durează pînă la căderea 
nopţii sugerată de Nox personificată care-și desfășoară vălul asupra cîm- 
pului de luptă (scena XXXVII). Mai în dreapta,lingă un copac (simbolizînd 
desigur o pădure) se văd citiva daci asistind pare-se la bătălie, dintre care 
un farabostes după cusma sa ; poate comandantul armatei de invazie a daci- 
lor. Atacaţi de pretutindeni, dacii sint invinsi; în partea de jos a unei 
scene (XXXVIII) se zâreste un taraboste dac, înfigîndu-si pumnalul în 
piept pentru a nu cădea viu în miinile învingătorilor 915, 

R. Vulpe socotea că bătălia s-a dat pe locul unde împâratul Traian 
va întemeia „Oraşul Victoriei”! 316 ; pentru a-l distinge de altele omonime, 
din imperiu, el a purtat numele de Nicopolis-ad-Istrum. Cu multă drep- 
tate, același istoric identifică locul bătăliei relatate de alte două scene 
(XL — XLI) cu platoul de la Adamclisi 317, 

După victorie, Traian este salutat pentru a treia oară imperator, 
Cum s-a remarcat recent, la această biruintâ se referă o monedă de aur 
(aureus), avind pe avers capul împăratului cu legenda Imp(erator ) 
Caes(ar) Nerva Traian(us) Aug(ustus) Germ(anicus); pe revers, 
un personaj apasă cu piciorul pe genunchiul unui om căzut pe spate, iar 
deasupra capului acestuia se vede un trofeu 218, Între demnit5tile împăra- 
tului este înscris cel de-al patrulea consulat (cu care a fost învestit la 1 
ianuarie 101) ; faptul că impăratul nu poartă încă titlul Dacicus, primit către 


312 R. Vulpe, op. cit. (nota 301); idem, Din istoria Dobrogei, II, p. 86. 

313 S-ar putea ca la momentul debarcării pe pămintul Mocsici Inferioare să se refere 
următoarea frază din Getica lui Criton, transmisă de Lexiconul lui Suidas: „incă pe cind tra- 
versau și abia apucind să debarce, (dacii) ii atacau” (vezi I. I. Russu, StCl, 14, 1972, p- 
122, fragm. 4). 

311 R, Vulpe, Columna, p. 81—82, 84. 

315 În altă ordine de idei, M. P. Speidel, The Suicide of Decebalus on the Tropaeum of 

Adamclisi, in Revue archâologique, 1971, 1, p. 74—78, considera că o scenă de pe monument 
ar reprezenta chiar sinuciderea lui Decebal; in realitate, este vorba de lupta dintre un soldat 
roman și un dac — cum a trebuit a recunoaște ìnsusi Speidel: Mitteilungen des Deutschen 
Archacologischen Instituts, Rômische Abteilung, 78, 1971, nota 19. 
i 316 R, Vulpe, Columna, p. 84—86. Această identificare este intărită de mărturiile a două 
„zvoare : Ammianus Marcellinus, XXXI, 5, 16 (,,orasul Nicopolis, care a fost intemeiat de Tra- 
lan, in amintirea victoriei sale impotriva dacilor”) si Iordanes, Gelica, 101 (,,această cetate a 
zidit-o Traian după infringerea sarmaților și a numit-o Cetatea Victoriei”). 

317 R. Vulpe, Columna, p. 88—96. 

318 RIC, 11, 70—71. Cf. Carmen Maria Petolescu, Primul râzboi dacic al lui Traian reflec- 
fat in emisiunile monetare, Thraco-Dacica, X, 1989, p. 225—228. 

sfirşitul lui 102, arată că alegoria de pe reversul monedei simbolizează 
nu victoria finală asupra lui Decebal, ci mai degrabă biruinţa din iarna 
anilor 101/102 contra coaliţiei antiromane abătute asupra Moesiei Infe- 
rioare ; în această privinţă, apariţia trofeului în cîmpul monedei ni se pare 
semnificativă. De altfel, cum se va vedea, reprezentarea Daciei învinse 
este allfel redată pe monede. 

Se pare că dezastrul atacatorilor nu a fost chiar total, aşa cum lasă 
să se înţeleagă Columna. Dintr-o scrisoare a lui Pliniu cel Tinăr către impâ- 
ratul Traian 31%, aflăm că un anume Callidromus a fost luat prizonier în 
Moesia de către Susagus ; evenimentul s-a petrecut în acest timp şi nu mai 
înainte, deoarece Callidromus era un sclav al lui Laberius Maximus, legat 
imperial al Moesiei Inferioare în anii 101—102. Susagus era probabil o 
căpetenie sarmată, numele fiindu-i prea cunoscut împăratului pentru ca 
Plinius să-i mai menţioneze rangul ; de la Susagus, Callidromus a trecut læ 
Decebal, care l-a trimis mai apoi în dar lui Pacorus al II-lea, regele par- 
tilor. Se pare deci că o parte din atacatori s-au întors cu bine la locurile lor, 
încărcaţi cu prăzi. 

Cum spuneam, istoria lui Cassius Dio (mai bine zis rezumatele păs- 
trate) nu face nici o menţiune pe marginea acestor evenimente. Aflăm nu- 
mai de iniţierea unor tratative de pace ; avansurile — lasă să se înțeleagă 
istoricul antic — vin din partea lui Decebal (vezi în acest sens scena 
LII) 32. 

„Decebal a trimis soli, chiar înainte de înfrîngere, nu dintre comati 
— ca mai înainte—, ci pe cei mai buni dintre pileati. Aceştia azvirliră 
armele, se aruncară la pămînt şi stăruiră pe lingă Traian îndeosebi să 
încuviințeze lui Decebal să vină în fața lui şi să stea de vorbă, deoarece 
este gata să îndeplinească toate cele cerute; iar dacă nu, cel puţin să 
trimită Traian pe cineva care să se înţeleagă cu el. Au fost trimişi Sura şi 
Claudius Livianus, prefectul pretoriului. Dar nu s-a realizat nimic, deoa- 
rece Decebal nu a cutezat să se ìntîlneascâ cu aceștia, ci a trimis şi atunci 
pe alţii”! 321, 

Esuînd tratativele, luptele se reiau (scenele LV—LXXII). „Traian 
— ni se spune în continuare — a ocupat munţii întâriti şi a găsit acolo 
armele, mașinile de război cucerite [de la romani ], precum si steagul luat 
de la Fuscus” 222. Din excerptele lui Xiphilinus la Dio Cassius mai aflăm 
că armata romană ,,a început să urce pe munţi, oeupînd cu mari primejdii 
colină după colină şi se apropia de capitala dacilor. Lusius i-a atacat din 
altă parte ; el ucise mulţi dușmani şi prinse de vii un nmâr şi maimare'” 
(vezi scena LXIV) 33, 


319 Vezi nota 239. 

320 Cassius Dio, LXVIII, 9, 1—3. La Petrus Patricius (vezi Fontes, I, p. 689), acest text 
este reprodus astfel : ,,Decebal a trimis soli lui Traian dintre pileați. Aceștia sînt la ei oamenii 
cei mai onoraţi. Trimisese comati mai înainte; aceștia se bucură de mai puţină trecere la ei. 
Venind aceștia [pileatii], la Traian, aruncară la pămînt armele, își legară miinile în felul capti- 
vilor şi l-au rugat pe împărat să stea de vorbă cu Decebal”, 

321 După I. I. Russu, la acest moment s-ar referi un pasaj extras dintr-un autor antic 
(Criton sau Cassius Dio), transmis tot de Suidas : ,,de vreme ce nu s-a prezentat nici un mesager 
pentru Lucius, a tratat cu el Decebal!” (Lucius ar fi Licinius Sura : StCl, 14, 1972, p. 124, nr. 10); 
pasajul este însă echivoc, cum a subliniat și autorul citat, putind să se refere și la alt episod. 

322 Cassius Dio, LXVIII, 9, 3. 

323 Ibidem, LXVIII, 8, 3. Despre Lucius Quietus, vezi PIR?, L 439. 

Din relatarea istoricului antic rezultă că dacii s-au apărat cu înver- 
sunare, fiind totuşi pînă la urmă copleșiți de armata romană, mai nume- 
roasă şi dotată cu o tehnică militară adecvată pentru asedierea şi cuceri- 
rea cetăților. Cum se vede, Traian a dat ordin lui Lusius Quietus, care 
pătrunsese în fruntea trupelor sale de mauri, probabil prin pasul Vîlcan, 
să execute o operaţiune de învăluire dinspre sud şi sud-est ; aceasta rezultă 
şi din prezența castrelor de pămînt de la Vîrful lui Pătru, Comărnicel si 
Jigoru 34, Romanii se aflau în fața Sarmizegetusei, cum rezultă si din 
săpăturile de la Feţele Albe 325. „Pentru 2ceste motive, dar mai ales pentru 
că Maximus prinsese în acest timp pe sor? aceluia și cucerise un loc întărit, 
Decebal era gata să primească orice condiţii ce i s-ar fi impus””, continuă 
Cassius Dio 36 evenimentul se petrecuse, se pare, încă din toamna anului 
precedent. La motivele consemnate de autorul antic se poate adăuga încă 
unul : defecţiunea unor nobili daci ; o scenă de pe columnă (LXVI) arată 
pe Traian în faţa unui castru, primind închinarea a doi pileati. 

„Decebal era gata să primească orice condiţii ce i s-ar fi impus, 
nu fiindcă ar fi avut de gînd să le respecte, ci ca să mai prindă putere, 
după pierderile suferite atunci”? 27. De la Xiphilinius aflăm că ,,Decebal 
a trimis 20 de soli dintre cei mai buni pileaţi si se rugă de împărat, prin 
mijlocirea lor”. Solia, formată din tarabostes (au capul acoperit) si comafi, 
se infâtiseazâ lui Traian în faţa zidurilor unui castru, aşa cum rezuită de 
pe Columnâ (scena LXXV); soldaţii romani, ținind cu mindrie înălțate 
stindardele, asistă la umilirea învinsilor. Doi nobili ingenunchiază în 
faţa impăratului (nu credem că primul ar fi Decebal), în timp ce altul, 
in aceeaşi poziţie, încearcă să-i cuprindă genunchii. Doi daci au miinile 
la spate, probabil legate simbolic în felul captivilor 2%. Trimisii au zvir- 
lit scuturile la pïamìnt. În continuare, vedem un grup de daci ingenunchiafi, 
Regele pare a fi cel reprezentat ultimul într-o altă scenă, din planul al 
doilea, unde vedem alți daci — nobili şi comaţi — cu braţele întinse în 
serun de rugă, dar avind steagurile (două stindarde de stofă şi doi ,,bala- 
uri”? dacici) ridicate; scena ar vrea să sublinieze că întreaga Dacie cere 
pace. Columna nu pare deci să confirme următoarea frază din excerptele 
istoriei lui Dio Cassius : „Merse la Traian, căzu la pămînt spre a i se închina 
şi azvirli armele”? 39, 

În urma victoriei, armata îl aclamă pe Traian pentru a patra oară 
im perator 330, 

Biruinta asupra dacilor este trîmbitatŵ prin emisiuni de piese de 
bronz 331 ; cele mai importante sint cele care datează către sfirşitul 
anului 102, cind Traian apare co(n)s(ul) IV des(ignatus) V şi poartă 


324 Vezi I. Glodariu, Itinerarii posibile ale cavaleriei maure în războaiele dacice, ìn In 
memoriam Constantini Daicoviciu, Cluj — Napoca, 1974, p. 151—164; cf. I. Ferenczi, O posibili- 
tate de inaintare a trupelor romane, cu ocazia celor două războaie daeice (101— 102, 105— 106) 
pină acum necunoscută, prin Carpaţii meridionali, Tibiscus, 5, 1978, p. 115—126. Despre castre, 
I. Glodariu — E. Iaroslavschi — A. Rusu, Cetăți și așezări dacice în Munţii Orăștiei, p. 168 
—173; I. Glodariu—V. Moga, Apulum 25, 1988, p. 171—180 (castrul de pe Vìrful lui Pătru). 

325 H., Daicoviciu, Dacia de la Burebista la Decebal, p. 326. 

326 Cassius Dio, LXVIII, 9, 4; vezi mai sus, p. 64 și notele 307—310. 

327 Cassius Dio, loc. cit. 

328 A se compara această scenă curelatarea lui Cassius Dio, LXVIII, 10, 1. 

329 Idem, LXVIII, 9, 6 (vezi nota 209). 

$30 Vezi nota 302. 

$31 Vezi studiul sintetic citat la nota 318. 

oficial titlul de Dacicus : Dac îngenunchiat oferă un scut lui Traian 332; 
Dacia (personificată) imploră pe zeiţa Roma care stă pe o cuirasă şi-i 
întinde mina (în prezenţa împăratului) 333. Nimic din „satisfacția brutală 
a biruitorului”?, de care vorbea C. Moisil 334, care trebuie aplicată, cum s-a 
văzut, altor evenimente : victoria contra invadatorilor din Dobrogea. 
Căci, în 102, Dacia afost doar învinsă, nu zdrobită; Traian, împăratul 
sobru, nu se putea face ridicol precum Domitian cu o victorie doar pe 
jumătate ! 

Din anul 103 (după indicaţia celui de-al cincelea consulat al împâ- 
ratului) datează o monedă de aur, reprezentind un dac în atitudine tristă, 
aşezat pe o grămadă de arme şi sprijinindu-si capul în mina stingă 335, 


DACIA ÎN PERIOADA INTERBELICĂ 


Condiţiile de pace impuse de Traian erau extrem de grele. Situaţia 
era diferită de aceea din anul 89; împăratul însuși era un personaj dur, 
calculat, decis să slăbească regatul dacic astfel încît să nu se mai poată 
ridica niciodată. De ce totuși Traian nu și-a pus acum în aplicare intenţia-i 
fermă şi veche de a transforma Dacia în provincie? 

După părerea noastră, o asemenea decizie ar fi comportat în acel 
moment primejdii prea mari. Transformarea Daciei în provincie ar fi 
riscat să dezlântuie o mișcare generală antiromană ; aceasta ar fi coalizat 
la cauza regelui partida filoromană, care va fi existat şi în Dacia ca pretu- 
tindeni (am văzut cum unii nobili daci vin să se închine lui Traian). Or, 
se pare că armata romană însăși suferise pierderi grele şi probabil că nu era 
încă în stare să facă faţă unei noi confruntări, pe viață şi pe moarte. 
Mai era faptul că Traian avea de înfruntat o anumită opoziţie a senatu- 
lui, care prefera pentru Dacia situaţia de regat clientelar ; senatul avea 
motive să creadă că, după înfringerea suferită, dacii nu vor mai avea cura- 
jul să se ridice, necum să reprezinte o primejdie pentru dominaţia romană 
în Peninsula Balcanică. 

Condiţiile păcii sint expuse astfel de Cassius Dio 3% : „să dea înapoi 
armele, maşinile de război şi pe constructorii acestor maşini, să predea 
pe dezertori, să distrugă întâriturile şi să se retragă din teritoriul cucerit, 
ba încă să-i socotească dușmani sau prieteni ai săi pe cei ai romanilor; 
să nu mai primească nici un fugar, nici să nu mai iz în slujba lui vreun 
ostaş din Imperiul roman (căci Decebal atrăgea la sine prin momeli pe 
foarte mulți oameni viteji)’. Autorul antic ţine iarăși să sublinieze: 
„De nevoie el primi aceste conditii”, 

Aşadar, Decebal trebuia să predea armele şi mașinile de război pe 
care le primise de l2 Domitian în calitatea sa de rege aliat al poporului 


332 Cohen, 174; RIC, 447; Strack, 348, pl. V. 

333 Cohen, 598; RIC, 448; vezi Strack, Anhang IV, p. 301, nr. 55. 

334 C. Moisil, Monedele împăratului Traian referitoare la războaiele cu dacii si la cucerirea 
Daciei (extras), București, 1929, p. 4. 

335 RIC, II, p. 249, nr. 78. 

336 Cassius Dio, LXVIII, 9, 5—6. 

roman, să trimită înapoi pe meșterii romani, precum şi pe dezertori 337, 
Cea mai gravă condiţie era să dărime zidurile cetăților. O scenă de pe 
Columnă (LXXVI) arată cîţiva daci care desprind eu tîrnâcoapele blo- 
curile unui zid fixat de stîncă. De altfel, săpăturile arheologice au pus în 
evidență urme de demantelare (si apoi de refacere, în preajma celui de-al 
doilea război) la cetăţile de la Piatra Rosie, Blidaru și Sarmizegetusa. 
Teama de reînvierea puterii dacilor determină pe Traian să interzică în 
mod expres primirea fugarilor, in special a ostaşilor romani (folosiţi 
probabil ca instructori militari, în schimbul unor recompense regesti). 

Mai erau si alte condiţii grele. Una dintre ele sună astfel: „să se 
retragă din teritoriul cucerit”, probabil teritoriul ocupat de romani în 
cursul operaţiunilor. Este vorba în primul rînd de Banat, cu trecătoarea 
Tapae, unde Traian „a poruncit să se ridice un altar soldaţilor căzuţi 
în luptă și să li se aducă în fiecare an jertfă pentru morţi”? 336, ceea ce, 
dacă altarul a fost ridicat pe locul bătăliei, ar indica ocuparea permanentă 
a acestor teritorii si după incheierea păcii. Fără indoială că era ocupată și 
Oltenia, cel puţin partea ei de vest, căci altfel nu s-arexplicaridicarea 
podului de la Drobeta în intervalul dintre cele două războaie. Vom vedea 
că Decebal va pretinde lui Traian într-un anumit moment „să-i cedeze 
ţara pînă la Istru’ 39, 

O altă condiţie era, am văzut, să fie aliat devotat al Romei : „să-i 
socotească dușmani sau prieteni ai săi pe cei ai romanilor”! ; cu alte cuvinte, 
i se lua dreptul l: o politică externă independentă. 

„După ce rindui acestea si lăsă oaste la Sarmizegetusa, punind 
străji si în restul ţării, el se intoarse în Italia”, glâsuiestemai departe isto- 
ricul antic 240. Așadar, au fost lăsate garnizoane în diferite locuri întărite 
(phrourai ), în castrele construite în cursul înaintării romane : în Banat 
şi Tara Hațegului, in Oltenia, Muntenia si sudul Moldovei, precum și 
în sud-estul Transilvaniei. 

Au existat în schimb discuţii cu privire la Sarmizegetusa, unde 
Cassius Dio serie că a fost lăsată o garnizoană romană. După C. Daicovi- 
ciu, aceasta nu putea fi cetatea de scaun a lui Decebal, ci viitoarea capi- 
tală romană a provinciei Dacia, confundată de autorul din secolul al 
III-lea atit de des citat cu reședința regilor daci 341. Nu a lipsit însă nici 
părerea că este vorba chiar de Sarmizegetusa regală. În acest sens, este 


337 Utilizarea mașinilor de război de către daci este remarcată într-o scenă de pe columna 
(LXVI), unde se văd doi comati minuind o catapultă. Despre dezertorii romani, vezi un pasaj 
(atribuit lui Cassius Dio) transmis de Suidas : ,,Soldatii dovediti (vinovaţi) de o fărădelege, 
pe cind se pregătesc să dezerteze la Decebal, sint pedepsiți cu moartea” (I. I. Russu, StCl, 14, 
1972, p. 125, fragm. 13). 

338 Cassius Dio, LXVIII, 8, 2. 

339 Jbidem, LXVIII, 12, 2. 

340 Jbidem, LXVIII, 9, 7. 

341 C, Daicoviciu, La Transylvanie dans l'antiquité, București, 1945, p. 86—87; idem, 
în Istoria României, I, p. 307. Vezi şi H. Daicoviciu, Dacia de la Burebista la cucerirea romană, 
p. 327—328 : ,,Aiunci cind același istoric vorbește despre oastea lăsată la Sarmizegetusa, el 
nu se referă la capitala dacică. Aceasta nu fusese ocupată, iar săpăturile arheologice n-au pus 
în cvidentâ prezența romană aici ìn anii 102—105. Dio Cassius nu știa nimic de Sarmizegetusa 
de pe Dealul Grădiştii : distrusă de romani la 106, ea căzuse de mult ìn ruină și uitare. Spunind 
Sarmizegetusa, istoricul roman se gindea la Sarmizegetusa romană din vremea lui, adică tocmai 
la orașul din Tara Hațegului. Firește că in 102 acest oraş nu exista incă; garnizoana romană 
fusese lăsată pe locul uncle se va ridica el peste cîțiva ani”. Vezi 5i Fontes, I, p. 691, nota 132. 

semnificativă prezenţa unor terme romane, ridicate la sud de incinia de 
pe terasa V 342; de asemenea, în cursul săpăturilor mai noi au apărut în 
zidul cetăţii citeva blocuri de construcție cu numele legiunilor II Adiu- 
trix Pia Fidelis, IIII Flavia felix (3 piese), un bloc cu inscripţia unei 
vexilatii (fracțiuni) a legiunii VI Ferrata, alături de altul cunoscut mai 
de mult cu reprezentarea capricornului (simbolul legiunii I Adiutrix) 343. 
Este deci probabil că forța de supraveghere romană a fost aşezată chiar 
în capitală, ale cărei ziduri au fost refăcute şi poate parţial rectificate 
pentru a se apropia de aspectul unui castru roman 944, 

Forţa de ocupaţie romană lăsată în Dacia trebuie să fi fost apreciabilă. 
Cum s-a văzut din prezenţa blocurilor cu inscripţie, ea includea fracțiuni 
din cîteva legiuni (dacă nu chiar legiunile cu întreg efectivul lor), precum 
şi numeroase unităţi auxiliare. N. Gostar remarca faptul că un număr im- 
portant de trupe (1 alâ si 12 cohorte), cunoscute în anul 100 într-o diplomă 
militară a provinciei Moesia, Superior 345, nu mai apar în diploma militară 
din 103 — 107 a aceleiaşi provincii 946. în schimb apar (este drept, mai 
tirziu) între trupele provinciei Dacia 34%. De aici, N. Gostar trăgea conclu- 
zia că aceste trupe erau deja dislocate pe teritoriul Daciei în intervalul 
dintre cele două războaie dacice ale lui Traian 348. Numele comandantului 
roman era Longinus; el nu era doar legatul unei legiuni 26, ci probabil 
chiar comandat al întregii armate de ocupaţie din Dacia, cu un titlu care 
ar putea suna astfel: legatus Augusti pro praetore exercitus legionarii et 
auxiliorum în Dacia tendentiwm(?), „legat imperial (comandant) al arma- 
tei din legiuni si trupe auxiliare aflate în Dacia”? ; el era un consular (fost 
consul) 25. Pentru acest motiv, a fost identificat cu Cn. Pinarius Aemi- 
lius Cicatricula Pompeius Longinus, consul în anul 90, fost legat al provin- 
ciilor Moesia Superior (între 93—95) şi Pannonia (96 — 98)351. 

Traian a scris senatului, cerîndu-i să întărească pacea. Solii daci au 
bătut drumul pînă la Roma, unde s-au înfățișat înaltului corp legiuitor 
al imperiului. ,,Ei puseră armele jos, îşi legară mîinile în felul prinsilor de 
război şi rostiră cîteva cuvinte de implorare. În felul acesta îi înduplecară 
la pace și-și luară înapoi armele”? 352, 


342 Vezi I. Glodariu — E. Iaroslavschi — A. Russu. op. cif., p. 133 și fig. 25. 

3433 IDR, III/3, nr. 268—271 (cu indicarea surselor bibliografice). 

34 Autorii contribuţiei citate la nota 342 cred însă că garnizoana romană s-a stabilit 
în capitala regală abia după infringerea definitivă a dacilor, ìn 106 (op. cit., p. 128—129). 

335 CIL, XVI, 46. 

348 CIL, XVI, 54. 

347 CIL, XVI, 57 si 163 (=IDR, I, 2—3) din anul 110. 

34 N. Gostar, Anuarul Institutului de istorie si arheologie ,,A. D. Xenopol” din Iași, 
13, 1976, p. 64—65. 

j 349 Cum ar rezulta din traducerea cuvintului o7oxsoztăos: Cassius Dio, LXVIII, 
12, 1. 

350 Vezi Fronto, De bello Parthico, II, p. 214:,, ... oare n-a fost prins in Dacia un bărbat 
de rang consular, sub comanda personală a strâmosului vostru Traian?” ; în legătură cu eveni- 
mentul la care izvorul face aluzie, vezi mai departe, p. 74. 

31 R. Syme, Danubian Papers, București, 1971, p. 185; vezi «i N. Gostar, loc. cit., p. 
63—69. 

352 Cassias Dio, LXVIII, 10, 1. 

Întors la Roma, Traian își sărbători triumful 2? si își luă titlul de 
Dacicus %4, organizìnd o serie de festivități (lupte de gladiatori în teatru 
şi reprezentații cu actori de pantomimâ). Emisiunile monetare îl reprezintă 
pe Traian în cvadrigă triumfală 3% ; pe un aureus din anul 103, împăratul 
Traian prezintă senatului un dac îngenunchiat 36. 


Fără îndoială că pentru ambii adversari, pacea însemna doar un 
armistițiu între două războaie. 

Cel puţin Traian considera aranjamentele păcii din 102 drept pro- 
vizorii. Intenţia lui fermă era de a transforma Dacia în provincie. Aşa se 
face că, în intervalul dintre cele două războaie, arhitectul Apollodor din 
Damasc construieşte un pod de piatră peste Dunăre %7, apărat la cele 
două capete, Drobeta si Pontes, de două castre puternice. Iată descrierea 
podului, așa cum ne-a rămas de la Cassius Dio 998 ; 

„Traian construi peste Istru un pod de piatră, pentru care nu știu cum 
să-l admir îndeajuns. Minunate sînt și celelalte construcţii ale lui Traian, 
dar acesta este mai presus de toate acelea. Stilpii, din piatră în patru 
muchii, sînt la număr de douăzeci ; înălţimea este de o sută cincizeci de 
picioare, în afară de temelie, iar lățimea de şaizeci. Ei se află, unul faţă 
de altul, la o distanță de o sută şaptezeci de picioare şi sînt uniţi printr-o 
boltă. Cum să nu ne mirăm de cheltuiala făcută pentru aceşti stilpi? 
Nu trebuie oare să ne uimească şi felul mestesugit în care a fost aşezat în 
mijlocul fluviului fiecare stilp, într-o apă plină de vîrtejuri, într-un pămînt 
nămolos, de vreme ce cursul apei nu putea fi abătut? Am arătat lăţimea 
fluviului, nu pentru că ar curge numai cu această lățime — căci pe parcurs 
se lăţeşte de două ori şi de trei ori pe atit — , ci pentru că acolo este locul 
cel mai îngust și cel mai potrivit pentru construirea unui pod. Cu cit 
spaţiul se îngustează mai mult aci — deoarece apa coboară dintr-o întin- 
dere largă, pentru a intra din nou în alta şi mai mare — cu atit se face mai 
năvalnică si mai adîncă. Încît si împrejurarea aceasta se adaugă la greu- 
tatea construirii podului. Concepţia măreaţă alui Traian se vădeşte şi din 
aceste lucrări. Astăzi însă podul nu foloseşte la nimic, căci nu mai există 
decit stilpii, iar pe deasupra lor nu se mai poate trece : ai zice că au fost 
făcuţi numai ca să facă dovada că firii omeneşti nimic nu-i este cu nepu- 
tinta. Traian se temea că, după ce îngheaţă Istrul, să nu se pornească 
război împotriva romanilor rămaşi dincolo şi construi acest pod, pentru ca 
transporturile să se facă cu ușurință peste el. Dimpotrivă, lui Hadrian 
i-a fost teamă că barbarii vor birui străjile acestuia și vor avea trecerea 
lesnicioasă spre Moesia; de aceea, distruse partea de deasupra”. 

Motivarea construirii podului : „Traian se temea ca, după ce în- 
gheaţă Istrul, să nu se pornească război împotriva romanilor rămaşi 
dincolo ...”), ar fi o indicație că această operă a început încă din anul 


353 A. Degrassi, Inscriptiones Italiae, XIII, 1, p. 157; vezi si Pliniu cel Tinăr, Scrisori, 
VIII, 4, 2. 

354 Cassius Dio, LXVIII, 10, 2. 

355 RIC, II, 48 și 72, Strack, 58 si 60, pl. I (cf. p. 109). 

356 RIC, II, 215, pl. VIII/145. 

35? Vezi D. Tudor, Podurile romane la Dunărea de Jos, București, 1971, p. 53—153; 
idem, Oltenia romanăt, p. 56—68. 

358 Cassius Dio, LXVIII, 13, 1—6. 

102, îndată după terminarea operaţiilor militare. Ideea încoltise în mintea 
împăratului cel puţin din iarna anilor 101/102, cînd înghețarea Dunării 
a înlesnit acţiunea de diversiune în Moesia Inferior a dacilor si aliaţilor 
lor. Aceasta subliniază iarăși intenţia lui Traian de a lega temeinic de 
imperiu teritoriile anexate şi, fără îndoială, de a transforma intregul 
regat al lui Decebal în provincie. 

Construirea podului este imortalizată prin baterea de către senatul 
roman a unei monede de bronz 3%. Podul este redat schematic, cu două 
turnuri dreptunghiulare la capete împodobite cu statui ; de un capăt al 
podului este legată o corabie. Tot cu acest prilej probabil s-a bătut si 
moneda cu reprezentarea zeului Danwvius 360, 

Decebal era fără îndoială conștient de intenţiile adversarului său ; 
de aceea se pregăteşte, deocamdată in taină, pentru revanșă. Cassius Dio 
rezumă, toate acestea, cînd expune motivele celui de-al doilea război 36. ; 
93 -.. Decebal în multe privințe nu respectă tratatul, ci îşi pregăteşte 
arme, primeste fugari, reface întăriturile, trimite soli la vecini și aduce 
pagube celor ce nu se înțelegeau cu el, iar iazigilor le-a smuls un ţinut ...”?. 

Din faptul că Decebal se înarmează cu înfrigurare, reiese că nu fusese 
îngenunchiat cu totul ; că avea încă la dispoziţie mijloace de a-și făuri arme 
şi locuri ferite pentru a primi pe dezertori, unde autorităţile militare 
romane nu puteau pătrunde să-i aresteze. Mai gravă încălcare — tocmai 
pentru că nu putea fi ascunsă si deci tăgăduită — era reconstruirea cetă- 
ților ; aceasta nu se putea face sub ochii romanilor, fără ca ei să intervină. 
Acuzatia conţinea probabil un sîmbure de adevăr, dar mai degrabă în 
sensul că Decebal nu executase întru totul ordinul de distrugere a fortifi- 
caţiilor ; cit despre lucrări de refacere sau reparaţii, ele s-au făcut în grabi, 
probabil abia după dezlântuirea răscoalei antiromane. Faptul că Longinus 
este convins să vină la Decebal, fiind capturat de viu, arată că el nu bănuia 
intenţiile regelui si nu avea nici motive deosebite de supărare contra lui. 
Acuzatia romană, consemnată de istoricul greco-roman din secolul al 
III-lea, era menită să justifice în fața contemporanilor, a istoriei si a zeilor 
că vinovat de război era Decebal ! 

În schimb, era reală fără indoială acuzaţia că Decebal înţelegea să 
ducă o politică externă independentă. Probabil că de acum datează solia 
sa la Pacorus al II-lea, regele partilor, căruia între alte daruri îi trimite 
pe sclavul Callidromus. Vecinii la care Decebal trimite soli puteau fi 
marcomanii şi cvazii de la nord-vest de Dacia, poate si carpii şi costobocii 
care locuiau in centrul şi nordul Moldovei, bastarnii din răsăritul Daciei 
şi sarmaţii roxolani aflați si mai spre răsărit, cu care mai cooperase în 
iarna 101/102. Nu pot fi numărați între aceşti aliaţi posibili sarmatii iazigi, 
cuibăriţi între Dunăre şi Tisa încă de la începutul secolului I e.n. Cassius 
Dio spune că Decebal „le-a smuls”? un ţinut ; din faptul că după aceea, deși 
îl revendicau, Traian nu li l-a restituit, rezultă că este vorba de un terito- 
riu care a fost ulterior înglobat imperiului. Acesta nu putea fi decit zona 


de cîmpie a Banatului, deci la vest şi nord de linia Lederata — Aizis — 


359 RIC, II, 569, pl. X/188. 
380 Ibidem, 100, pl. VIII/142. 
381 Cassius Dio, LXVIII, 10, 3. 

— Berzobis — Tibiseum, pînă la Mureș si poate dincolo de acesta. Aici 
sarmatii vor fi pătruns cu turmele lor, profitînd desituatiagreaa dacilor, 
poate încă în cursul războaielor cu Domitian. Aceasta constituia, se vede, 
o încălcare a obligaţiei pe care regele şi-o asumase „să-i socotească duş- 
mani sau prieteni ai săi pe cei ai romanilor''%2; or se pare că atunci 
romanii erau în relaţii bune cu iazigii, după pacea încheiată de Domitian 263 
(dar dimpotrivă cu cvazii si marcomanii : Decebal fusese obligat să permită 
trecerea spre ţinuturile acestora a corpului expediționar condus de C. 
Vellius Rufus ; vezi mai sus, p. 32). 


AL DOILEA RĂZBOI DACIC AL LUI TRAIAN 


Autorul antic lasă să se creadă că Traian se dedase liniștit cu totul 
treburilor obşteşti și vieţii de la Roma. ,,Dar cînd i s-a anunţat că Decebal 
în multe privinţe nu respectă tratatul ... "(urmează enumerarea acuza- 
tiilor care i se aduceau; vezi consemnarea lor, de către noi, în paginile 
anterioare) „senatul decretă că Decebal este din nou vrâjmas, iar Traian 
însuși, fără să lase conducerea altor generali, porni cu război împotriva 
aceluia”? 994, O monedă de bronz bătută acum arată cum Tibrul (perso- 
nificat) furios se aruncă asupra Daciei, doborînd-o la pămînt 365. 

Traian părăsea Romala 4 iunie 105, îmbarcîndu-se la Brundisium 966, 
îmbarcarea împăratului și a statului său major este redată de o scenă de 
pe columnă (LXXIX). Încă pe pămînt roman, înainte de a ajunge în Dacia, 
Traian va fi fost întîmpinat de o solie din partea regelui dac. „Întrucît 
mulţi daci trecuseră de partea lui Traian — şi încă din alte pricini—, 
Decebal ceru iarăși pace”! 367, Condiţiile carei le punea împăratul erau pro- 
babil inacceptabile ; textul păstrat din Istoria romană a lui Cassius Dio 
menționează numai : „Însă el nu înţelegea să depună armele şi să se pre- 
dea)” — ceea, ce este destul pentru a ne face să înțelegem că pretenţiile lui 
Traian echivalau cu o capitulare fără condiţii, erau deci inacceptabile ; 
de aceea, Decebal „îşi aduna — în văzul tuturor — trupe și chema în aju- 
tor pe vecini”. Regele dac adresează un apel patetic popoarelor vecine, 
chemîndu-le la alianţa antiromană : „Spunea că dacă-l vor părăsi pe 
dînsul, şi ei vor fi în primejdie ; că mai ușor și mai sigur își vor păstra liber- 
tatea, ajutîndu-l în luptă, înainte ca el să fi suferit vrco nenorocire. Însă 
privind nepăsători cum sînt nimiciţi dacii, mai pe urmă vor ajunge ei 
înşişi robi, căci vor rămîne fără aliaţi”: 368. Apelul a rămas probabil fără ecou. 
A contat desigurteama de represaliile romanilor, în caz că-l vor ajuta pe 


32 Idem, LXVIII, 9, 5. 

363 Cf. Suetonius, Domilianus, 6, 1; Statius, Silvae, III, 3, 171. 

3& Cassius Dio, LXVIII, 10, 4. Vezi si următorul pasaj transmis de Suidas, după Arria- 
nus sau Crito : ,,Încălcările din partea lui Decebal au mers atit de departe, încit a fost necesar 
a se pune capăt prin război insolentei lui”. 

365 RIC, II, 556, pl. X/180. 

368 Fasti Ostienses (ed. L. Vidman, Praga, 1982), p. 46. Vezi A. Degrassi, La via seguila 
da Traiano nel 105 per recarsi nella Dacia, in Rendiconti della Pontificia Accademia Romana di 
Archeologia, 22, 1946—1947, p. 167—173 (= Scritti vari di antichità, I, Roma, 1962, p. 567—581). 

367 Cassius Dio, LXVIII, 11, 1. 

368 Ibidem 11, 2. 

Decebal. Simţeau, totodată, că libertatea lor nu era direct și imediat ame- 
nințată, dar, fără îndoială, mai sperau că nimicirea lui Decebal le va ușura 
încercarea de a ocupa cel puțin o parte din pămînturile dace rîvnite (vezi 
scena C: aliaţii care părăsesc pe Decebal). 

Lacuna din textul lui Cassius Dio nune lasă să înțelegem la ce anume 
se referă istoricul antic cînd scrie: „Prin forţă Decebal n-a izbutit”); 
în continuare ne relatează însă următoarea încercare desperată a acesiuia : 
„Dar era cît pe-aci să-l ucidă pe Traian prin vicleșug, întinzîndu-i o cursă. 
Trimise în Moesia cîțiva dezertori, ca să încerce să-l omoare, întrucît se 
putea ajunge uşor la el. Atunci, din cauza nevoilor războiului, primea 
fáră excepţie pe oricine voia să-i vorbească. Oamenii aceia nu au putut 
însă să-și aducă la îndeplinire planul, fiindcă unul din ei a fost bănuit si 
prins. Supus la cazne, a dat în vileag întreaga urzeală”? 369, 

Toate acestea se petreceau cînd Traian nu trecuse încă Dunărea. 
Împăratul punea, probabil la punct pe teritoriul Moesiei Superior ultimele 
detalii ale expediției. S-ar putea însă ca adversarii să nu fi socotit total 
epuizate mijloacele diplomatice, ca dovadă că generalul Longinus este 
convins să aibă o întrevedere cu Decebal ; iată ce ne spune Cassius Dio: 
„Atunci Decebal chemă la dînsul pe Longinus, comandantul unei legiuni, 
a cărui dîrzenie o simţise în luptele purtate cu el, şi, după ce-l convinse să 
vină, sub cuvînt că va face cei se va porunci, îl prinse şi-l întrebă de față 
cu alții despre planurile lui Traian. Pentru că LLO A DR) nu voia sâ mârtu- 
risească nimic, îl ţinu sub pază, dar nelegat. Decebal trimise apoi un sol 
la Traian si ceru acestuia — în schimbul eliberării lui Longinus — să-i 
cedeze ţara pină la Istru și să-i plătească banii care i-a cheltuit cu războ- 
iul. (Traian) răspunse prin vorbe îndoielnice prin care voia să arate că 
nici nu-l preţuieşte prea mult pe Longinus, dar nici prea puţin ; că nici 
nu dorea să-lpiardă, dar nici să-l scape cu sacrificii mari. Decebal mai stă- 
tea în cumpănă, neștiind ce să facă. Dar între timp Longinus își făcu 
rost de otravă, cu ajutorul unui libert de-al său, şi făgădui lui Decebal că 
are să-l împace cu Traian, pentru ca regele să nu bănuiască de loc ce are în 
gînd şi să nui se pună o pază aspră; Longinus scrise o scrisoare plină de 
rugâminti și o dădu libertului s-o ducă lui Traian, spre a putea să rămînă 
nestinjenit. După ce libertul plecă, Longinus bău otravă în timpul nopţii 
şi muri. După această întimplare, Decebal ceru lui Traian pe libert şi 
făgădui să-i dea în schimb trupul lui Longinus și zece prizonieri. Şi trimise 
îndată un centurion prins împreună cu Longinus, spre a aduce la îndepli- 
nire cele cerute. Traian află de la acesta tot ce'se petrecuse cu Longinus. 
Dar nu-i trimise înapoi lui Decebal nici pe acela, şi nu-i dădu nici pe libert, 
socotind că viaţa libertului este mai de preţ pentru demnitatea imperiului 
decît înmormîntarea lui Longinus? 370, 

Indiferent de pretenţia lui Decebal — exagerată de istoricul antic 
— ca Traian să-i restituie teritoriul cucerit şi mai ales să plătească despă- 


869 Jbidem, 11, 3. 

310 Jbidem, 12, 1—5. De întìmplarea relatată se leagă poate un pasaj, transmis 
de Suidas (eventual după Criton : I. I. Russu, StCl, 14, 1972, p. 126, fragm. 15); vezi la noi, 
p. 42 cu nota 230. 


14 
https://biblioteca-digitala.ro 


Fig. 1. Columna lui Traian. Scena XXIV. Bătălia de la Tapae. 


Fig. 2. Columna lui Traian. Scena LXXV. Solia dacică la impăratul Traian. 

Fig. 3. Columna lui Traian. Scena LXXV (continuare). Solia dacică la împăratul Traian. 


Fig. 4. Columna lui Traian. Scena NGIII. Decebal pregătește un atac. 

. Columna lui Traian. Scenele CNNNIV—CNNNY. Atacul dacilor asupra unui castru 
român. 


Fig. 6. Columna lui Traian. Scena CAXNVIII. Transportarea tezaurului dacic. 

Fig. 7. Columna lui Traian. Scenele CNNNIN—CNL. Regele Decebal hotârìnd să iasă din încer- 
cuirea romană. 


Fig. 8. Columna lui Traian. Scena CXLIV. Regele Decebal urmărit de cavaleria romană. 

Fig. 10. Columna lui Traian. Scena CXLVII. Alocutiunea finală a impăratului Traian . 

Fig. 12. Busturi atribuite lui Decebal, păstrate în Muzeul Vatica- 
nului (1—2) și la Ermitaj, Leningrad (3—4). 

Fig. 13. Stela funerară a lui 
Ti. Claudius Maximus. 

Fig. 14. Fragmente de vas terra sigillata: 1 Blain (Franța); 2 La Graufesengue (Franța); 
3 Strasbourg (Franţa). 

Fig. 15. Vas fragmentar de tip lerra sigillata de la Li. Graufesengue (Franţa). 

Fig. 16. Monede romane (revers): 1 podul de la Drobeta, 2 Dac (ia) cap(la ). 


Fig. 17. Inscripţia de la Camboglanna (Britannia) a cohortei I Aelia Dacorum, 
https://biblioteca-digitala.ro 


gubiri de război 971, rezultă că Decebal încerca totuși cu disperare să men- 
ţină pacea ; aceasta reiese si din faptul că Longinus adoarme ușor bănuie- 
lile lui Decebal, promitînd să-l împace pe rege cu împăratul. Acum însă, 
ezuind toate tentativele, răminea să decidă numai calea armelor. 

Capturarea lui Longinus, urmată de sfîrsitul tragic al acestuia, 
au însemnat deschiderea ostilităţilor. Columna ni-i arată pe daci atacind 
primii (scenele XOIII — XCV) 32; era semnalul răscoalei antiromane, în 
speranța că dușmanul va fi aruncat peste Dunăre înainte ca Traian să 
treacă dincoace cu grosul trupelor sale. Probabil că abia acum se refac în 
grabă unele fortificatii, aşa cum au arătat cercetările arheologice : zidul 
Sarmizegeiusei (unde se folosesc blocuri cu inscripții şi însemne ale legiu- 
nilor romane, poate după nimicirea garnizoanei lăsate aici de Traian) ; 
construirea cetății nr. 2 de pe Blidaru ; construirea unei incinte noi, mai 
largi, la cetatea de la Piatra Roşie; refacerea elementelor defensive ale 
cetății de la Costeşti 373, 

Istoricul antic afirmă că unul din motivele pentru care Decebal 
ceruse pace încă de la începutul ostilităților era faptul că mulţi daci tre- 
cuseră de partea lui Traian. În mod constant, vina este aruncată pe nobi- 
limea care găsea mai uşoară calea trădării decit rezistența armată 274, 
Columna ne arată însă un grup de daci închinîndu-se lui Traian (scena 
XC): este vorba de comati, bărbaţi si copii, care întind mîinile în semn de 
rugă spre împărat. Scena se petrece foarte probabil la sud de Dunăre 3%; 
sînt oameni pașnici fugiţi de urgia războiului, care cer poate îngâduinta 
să li se permită revenirea la căminele lor. Probabil că împăratul le-a înde- 
plinit rugămintea — altfel, reprezentarea scenei nu şi-ar fi avut rostul, 

Abia după aceea Columna (XCVIII—XCIX) reprezintă podul de peste 
Dunăre construit de Apollodor din Damasc ; scena înfățișează pe Traian 
pe cale de a aduce o jertfă cu prilejul inaugurării podului. 


„Traian trecu Istrul pe acest pod și a purtat război mai mult cu 
chibzuială decît cu înfocare, biruindu-i pe daci după îndelungi si grele 
strâdanii. El însuși dădu multe dovezi de pricepere la comandă si de vite- 
jie, iar oștenii trecură împreună cu dînsul prin multe primejdii si dădură 
dovadă de vrednicie. Un călăreț greu lovit fu scos din luptă în nădejdea 
că va mai putea fi salvat. Dar simțind el că nu se va mai vindeca, se repezi 
din cort (căci rana nu-l istovise de tot) şi se întoarse la postul său, pră- 
busindu-se fără suflare, după ce săvirşi fapte măreţe”” 2%. Este tot ce ne-a 


371 Ultima pretenție, dacă nu cumva era o sfidare aruncată romanului (vezi solia către 
Domitian, cerînd ca ,,fiecare roman să-i dea lui Decebal, anual, cite doi oboli” ; Cassius Dio, 
LXVII, 6, 5), era poate mai degrabă o cerere ca împăratul să revină asupra plăţii subsidiilor. 

372 După H. Daicoviciu, Dacia de la Burebista la Decebal, p. 330, aceasta ar reprezenta o 
denaturare oficială a faptelor — din dorinţa lui Traian de a arunca vina războiului pe Decebal. 

373 I. Glodariu — E. Iaroslavschi — A. Rusu, op. cit., passim, 

324 Vezi nota 367. Cf. H. Daicoviciu, op, cit., p. 330 : „,Ceea ce era si mai grav, unele căpe- 
tenii dace, ademenite de aurul Romei sau inspăimintate de puterea armelor ei, trecuseră impre- 
ună cu oamenii lor de partea împăratului”. La o asemenea împrejurare poate să se refere un 
alt pasaj (eventual tot din Criton: I. I. Russu, StCl, 14, 1972, p. 127, fragm. 18), transmis de 
Suidas : „iar mulţi dintre geţi se deplasară (din locurile lor) şi trei mii reveniră (acasă); întil- 
nind pe comandanții (romani), se angajarâ să fie leali si să execute poruncile (lor)”. 

325 Dimpotrivă, R. Vulpe, Columna, p. 173, situează această scenă în Banat; vezi și 
explicaţia scenei XCI. 

376 Cassius Dio, LXVIII, 14, 1—2. 

rămas de la Cassius Dio despre acest război, de fapt ceea ce s-a păstrat 
în excerptele lui Xiphilinus ; relatarea istoricului antic trebuie să fi fost 
însă destul de amplă, dacă a ţinut să relateze chiar şi un episod mărunt 
precum acela despre eroismul călăreţului roman. 

Războiul a fost se pare destul de greu resimţit şi de romani. Istoricul 
antic ne spune că Traian ,a purtat război mai mult cu chibzuială decit 
cu  înfocare”; împăratul a gindit bine fiecare acţiune, pentru a evita 
capcanele si situaţiile neprevăzute. Biruinta a fost cîştigată „după înde- 
lungi si grele strâdanii'”. Este ceea ce rezultă si din scenele Columnei. 
Se pare că toată vara anului 105 a fost trecută cu operațiuni menite a 
readuce armata romană la poziţiile pierdute în urma dezlântuirii răscoalei 
antiromane. Atacul asupra Daciei s-a desfăşurat probabil şi atunci din 
mai multe direcţii : din vest, prin Banat pină spre valea Mureşului şi valea. 
Apei Oraşului ; dinspre sud, de la Drobeta, prin pasul Vilean ; în sfîrsit 
poate că şi pe valea Oltului. În orice caz, la căderea iernii, cercul în jurul 
cuibului de vulturi din munţi trebuie să se fi strîns puternic. 


Probabil că operaţiunile de cucerire a ultimelor cetăţi au început 
abia în vara anului 106 2”. Arheologii au constatat că cetatea de la Cos- 
teşti a fost din nou trecută prin foc şi sabie. La asediul cetăților, romanii 
folosese mașini de război şi scări pentru escaladarea zidurilor. Într-o 
scenă, de pe Columnă (CXIII), se vede cum un castru roman a fost ridicat 
în apropierea zidurilor unei cetăţi dacice ; ea nu pare a fi Sarmizegetusa, 
cum se crede 378, pentru că sistemul de construcție a zidurilor (rînduri din 
pietre neregulate alternînd cu bîrne de lemn) este diferit de cel constatat 
prin săpăturile arheologice de la Sarmizegetusa Regia (blocuri paraleli- 
pipedice de piatră). Se văd soldații romani purtind scări pentru a asalta 
zidurile citadelei dacice, apoi escaladindu-le ; dar se pare că apărătorii au 
respins atacul. În continuare, se văd alte lupte violente; soldaţii romani 
sînt biruitori, dacii zac doborîti cu săbiile incovoiate căzute alături. 


Alte scene redau asediul unei cetăţi cu ziduri din piatră tăiată regu- 
lat (CXVI şi urm.). Aceasta trebuie să fie Sarmizegetusa. Scena prezintă 
soldaţi romani care probabil escaladează zidurile, în timp ce alţii, din afară, 
cu tirnăcoapele, încearcă să facă o bresâ în zid. S-ar părea că si aici atacul 
a fost respins, căci într-o scenă (CX VII) vedem cum soldaţii romani cons- 
truiesc un fel de turn de lemn ( ?) 3%, pentru a putea urca pe ziduri. Cîteva 
scene redau în continuare asediul capitalei rezale. Apărătorii rezistă cu 
înverșunare, deşi sînt sleiţi de puteri. O scenă dramatică (CXX) redă 
împărţirea ultimelor rezerve de apă între apărători ; sînt deopotrivă tara- 
bostes (îi recunoaştem după pileus) şi comati. Într-o altă scenă (CXIX) 
vedem cum apărătorii pun foc construcţiilor din cetate, pentru ca nimic 
să nu cadă în mina cuceritorului. Dar rezistenţa continuă în alte părți. 
Într-o scenă (CXXXII—CXXXIII), vedem cum apărătorii părăsesc o 
cetate, poate în cursul nopţii, în linişte, cu gîndul de a cuceri printr-un 


377 A se vedea scena CX, unde soldaţii romani sint ocupați cu secerarea griului; vezi 
N. Gostar, Une scene agricole de la Colonne Trajane, în Analele ştiinţifice ale Universităţii ,,Al. I. 
Cuza” din Iași (secțiunea III, istorie), 18, 1972, 2, p. 147—152. 

3% C. Daicoviciu — H. Daicoviciu, Columna, explicaţia de la fig. 48 și următoarele; 
R. Vulpe, Columna, p. 201—202. 

379 După R. Vulpe, Columna, p. 205, sint aggeres — parapet pentru a inlesni lupta la 
un nivel egal cu al apărătorilor. 

atac prin surprindre castrul roman din apropiere. Într-adevăr, o scenă 
de pe Columnă (CXXXIV) îi arată cum, protejaţi de scuturile lor ovale, 
dacii încearcă să ia cu asalt un castru, dar sînt respinşi cu pierderi grele ; 
un grup de tarabostes asistă de pe o înălţime la luptă, cel din centru pare 
a fi chiar regele Decebal (scena CXXXV). 

Din capitala cucerită şi jefuită, romanii duc tot ce pot lua (vezi 
scena CXXIV); o scenă (CXX*XVIII) arată cum prada, constînd din vase 
probabil din metal prețios, este încărcată în samare pe cai. Între timp, 
a fost capturat şi tezaurul regal. ,,Furâ descoperite si comorile lui Decebal, 
deși se aflau ascunse sub riul Sargetia, din apropierea capitalei sale. 
Căci [Decebal] abătuse riul cu ajutorul unor prizonieri și săpase acolo 
o groapă. Pusese în ea o mulțime de argint și aur, precum și alte lucruri 
preţioase, mai ales dintre cele care suportau umezeala, așezase peste 
ele pietre şi îngrămădise pămînt, iar după aceea adusese riul din nou în 
albia lui. Tot cu oamenii aceia [Decebal] pusese în siguranță, în nişte 
peşteri, vestminte şi alte lucruri la fel. După ce făcu toale acestea, ìi 
măcelări, ca să nu dea nimic pe faţă. Dar Bicilis, un tovarăș al său, 
care cunoștea cele întîmplate, fu luat prizonier si dădu în vileag toate 
acestea” 380, 


Cei scâpati din încercuire — printre ei însuşi regele Decebal — 
încearcă să se desprindă de urmiăritori. Probabil că viteazul rege spera 
să mai organizeze o rezistenţă, spre răsărit, unde mai avea cetăţi care 
încă nu fuseseră cucerite. Poate voia să treacă mai departe, dincolo de 
munţi, să înjghebe o coaliție cu bastarnii si roxolanii cu care se aliase 
în cursul expediției moesice din iarna dintre anii 101/102. Această nădejde 
va fi împărtăşit-o credincioșilor săi, cărora le mai vorbeşte într-o scenă 
reprodusă de columnă (CX XXIX). Dar romanii erau pe urmele lor (zcene- 
le CXLII-CXLIV). Textul lui Cassius Dio (rezumat de Xiphilinus) redă 
epilogul într-o singură frază : „Cind a văzut Dacebal că scaunul lui de 
domnie şi toată ţara sint în mîinile dușmanului, că el însuși este ìn pri- 
mejdie să fie făcut prizonier, își curmă zilele” 981, La Pliniu cel Tînăr întîlnim 
doar o aluzie într-una din epistole : „un rege alungat din reședința sa, 
izgonit chiar din viaţă, fără să fi pierdut niciodată nădejdea” 982, 

Sfirşitul eroic al regelui dac este redat într-o scenă a Columnei 
(CXLV). Regele apare așezat lingă trunchiul unui copac, sprijinit în 
genunchiul şi braţul sting, iar piciorul drept întins, cu scutul căzut alături ; 
în mina stingă ţine un pumnal uşor curbat, pe care-l duce spre gît. Cîtiva 
călăreţi, cu braţele ridicate în care ţineau probabil lăncile, sînt încă în 
avînt, ceea ce înseamnă că se aflau la o oarecare distanță de rege; 
în fruntea lor se vede alt călăreț, probabil comandantul, căci are braţul 
drept întins, cu degetele apucătoare îndoite, semn că ţinea o sabie. 


360 Cassius Dio, LXVIII, 14, 4—5. Vezi I. I. Russu, Comorile regelui Decebal, Sargetia, 
4, 1966, p. 97—106. Episodul divulgării locului unde au fost ascunse comorile ar fi redat in 
scene CXXX ; R. Vulpe, Columna, p. 215—216. 

381. Cassius Dio, LXVIII, 14, 3. 

382 Pliniu cel Tinâr, Epistulae, VIII, 4, 2. 

Un document deosebit de important pentru împrejurările sfîrsitului 
eroic al regelui Decebal este stela funerară a lui Ti. Claudius Maximus, 
descoperită la Grammeni (lingă anticul Philippi), pe teritoriul fostei 
provincii romane Macedonia 293, Sus, în registrul sculptural, este redat 
un călăreț roman în avînt, aruncîndu-se asupra unui om prăbuşit la 
pămînt ; acesta din urmă poartă pe cap un fel de bonetâ cu mot (pileus ), 
iar din mînă îi cade un fel de pumnal încovoiat. Dedesubt sînt redate 
cîteva decoraţii militare primite de Ti. Claudius Maximus în cursul 
carierei sale. Inscripţia, păstrată aproape în întregime, este următoarea. : 


Ti. Claudius 
Mazimus, vet(eranus ), 
[s(e)] v(ivo) f(aciendum ) c(uravit ) ; militavit 
egue(s) in leg(ione) VII C(laudia) p(ia) f(ideli ), fac- 
5 tus gu(a Jestor equit(um), 
singularis legati le- 
gionis eiusdem, vezil- 
larius equitum item 
bello Dacico ob virtu- 
10 te(m) donis donatus ab im- 
p(eratore) Domitiano, factus dupli (carius ) 
a divo Troiano in ala secu(n)d(a) 
Pannoniorum a quo et fa(c)- 
tus explorator in bello Da- 
15 cico et ob virtute(m ) bis donis 
donatus bello Dacico et 
Parthico et ab eode(m ) factus 
decurio in ala eade(m) quod 
cepisset Decebalu(m) et caput 
20 eius pertulisset ei Ranissto- 
ro, missus voluntarius ho- 
nesta missione a Terent[io Scau-] 
riano, consulare [exerci]- 
tus provinciae nmov[ae...] 


. . . è ù e œ% . . » o œ 


„Tiberius Claudius Maximus, veteran, fiind în viață s-a îngrijit să se 
facă acest monument; a făcut serviciul militar călăreț în legiunea VII 
Claudia Pia Fidelis, făcut cvestor al câlâretilor, ales în garda personală 
a legatului aceleiași legiuni, stegar al călăreţilor; de asemenea, decorat 
pentru virtute în războiul dacic de împăratul Domitian ; făcut duplicarius 
de către Traian cel trecut între zei [fostul împărat Traian] în ala a doua 
de pannoni, de către care a şi fost făcut cercetaş în războiul dacic și 


383 M. P. Speidel, The Captor of Decebalus. A new Inscription from Philippi, Journal 
of Roman Studies, 60, 1970, p. 142—152; idem, Ranisstorum, ultimul punct de sprijin al lui 
Decebal, Acta Musei Napocensis, 7, 1970, p. 511—515; AnnÊp, 1969—1970, 583; cf. Maria 
Alexandrescu— Vianu, Le relief de la stele du ,,captor Decebali”, Revue des études sud-est euro- 
pêennes, 13, 1975, p. 595—598. Despre Ranisstorum, cu o nouă încercare de localizare (la Gră- 
diștea Muncelului — ,,Sub Cununi”), vezi I. Glodariu, Apulum, 19, 1981, p. 51— 55. 

pentru virtute de două ori decorat în războiul dacic şi cel partic şi de 
către același [ìmpârat] făcut decurion în aceeaşi ală fiindcă prinsese 
pe Decebal şi îi dusese capul la Ranisstorum; trimis voluntar după 
lăsarea „la vatră de către Terentius Scaurianus, consularul provinciei 
noi...”. 

Asadar, o descoperire epigrafică excepţională ne-a relevat în chip 
neașteptat numele celui ce conducea grupul de călăreţi (cercetași) romani 
porniţi pe urmele lui Decebal. Într-o altă scenă (CXLVII) de pe Columnă, 
grav mutilată, vedem cum capul regelui si mîna dreaptă a acestuia sînt 
prezentate pe o tipsie armatei, pentru ca să se afle că marele adversar 
al Romei fusese răpus. Dar adevărata valoare a stelei lui Ti. Claudius 
Maximus constă în faptul că se confirmă veridicitatea scenei de pe Columna 
lui Traian: faptul că Decebal şi-a pus el însuşi capăt cu demnitate 
vieții 384, 

Actul eroic şi disperat mai apare redat pe citeva vase fragmentare 
de tip terra sigillata descoperite în Gallia, 955, 

Pe unul din ele, mulfumitor conservat, descoperit în 1979 la La 
Graufesengue, se repetă, separate prin diferite motive (capitele ionice, 
linii ondulate, reprezentări de stînci etc.), două scene istorice. Între un urs 
ridicat pe labele din spate şi un leu pregătit să se arunce la atac, este 
reprezentată sinuciderea unui om : așezat pe stincă, cu genunchiul stîng 
îndoit, cu mantia și scutul căzute în spate; cu braţul drept își înfige în 
piept o mică sabie; între leu și figura eroului, inscripția DECIBALV. 
Cealaltă scenă reprezintă un personaj în picioare, aproape nud, cu o 
țesătură în jurul şoldurilor, între două fiare care se aruncă asupra sa; 
jos, legenda PARTV. Acest vas este opera ceramistului L. Cossius, cunos- 
cut prin produsele sale răspindite în Gallia, Britannia, Germania, Raetia 
şi Italia; el a fost activ, se vede, pe timpul lui Traian. 

Tot la La Graufesengue a mai fost descoperit în 1980 un fragment 


de vas terra sigillata, avind o inscripţie, din care este clar numai numele 
regelui Decebal. 


384 Dimpotrivă, .]. Gagê, StCl, 25, 1986, p. 119—124, consideră că inscripţia de la Gram- 
meni ar exclude complet ideea sinuciderii lui Decebal; după acest autor, ,,Decebale a été tué 
dans un combat singulier, â chcval, par un sous-officier de cavalerie de Trajan” (p. 119). J. 
Gage trece cu vederea faptul că scena sinuciderii este reprezentată si pe vasele gallice de tip 
terta sigillata (vezi mai departe, la noi, nota 385). Autorul citat mai consideră (p. 119, nota 
4) că scena dramatică a împărţirii ultimelor rezerve de apă (CXX) ar reprezenta ,,le suicide 
d'un groupe de notables daces, se passant Jun â l’autre la coupe de poison”; în legătură cu 
acest episod, iată însă ce scria nu de mult R. Vulpe (Columna, p. 208); , ,Adevâratul sens al 
tragediei reprezentate aci, cu totul altul, a fost restabilit ìn anii noştri, în urma descoperirilor 
lui C. Daicoviciu. Prin săpăturile sale din munţii Sarmizegetusei, el a pus în evidenţă rolul impor- 
tant pe care, in cetăţile dace așezate pe virfuri stincoase, il avea aprovizionarea cu apă, prin 
conducte, din izvoare situate în afara zidurilor lor. Ne amintim cum capitularea lui Decebal 
în primul război, in 102 (scena LXXV), a fost determinată de captarea de către romani a 
unei conducte de apă a Sarmizegetusei Regia, reprezentată in scena LXXIV. Acum, după insta- 
larea strinsă a asediului roman, tot interceptarea resurselor de apă ale cetăţii a trebuit să fie 
una din primele preocupări alc asediatorilor şi, evident, operaţia a reușit pe deplin. Numai că 
de data aceasta nu mai putea fi vorba de capitulare, ci de rezistență disperată. Așadar, departe 
de a infăţişa o sinucidere colectivă, scena reprezintă, dimpotrivă, incercarea de supravieţuire 
a dacilor chinuiti de sete, cea mai cumplită suferinţă la care pot fi supuși apărătorii unei forti- 
ficatii asediate. Cei mai viteji ostaşi sint neputincioşi in faţa ei ...”. 

355 Vezi M. Labrousse, Les potiers de La Graufescngue et la gloire de Trajan, Apulum, 19, 
1981, p. 57—63 (descrierea amănunţită a acestor vase, cu imagini fotografice și desene, ìnsofite 
de bibliografia anterioară). 

Un alt fragment de vas emisferic, descoperit în 1868 la Blain (Loire- 
Atlantique), păstrează, imediat sub friza de ove de sub buze, o inscripţie; 
se consideră că este vorba de o legendă explicativă, conținînd titulatura, 
imperială a lui Traian din anii 116—117 : /ImperaJtor N/erv(a) Traia- 
n(us) Aug(ustus) GeJrm(anicus) Da(cicus) et Part[hacusJ. 

Urmează alte două rînduri, deocamdată greu de înţeles, unde se 
poate citi de două ori numele regelui Decebal; această inscripţie era 
menită a explica scena din stinga: sinuciderea regelui dac (care mai 
apare pe vasul descoperit în 1979 la La Graufesengue), ca şi reprezentarea. 
celor doi captivi în lanţuri de alături (femeie şi bărbat, probabil membri 
ai casei regale a lui Decebal). 


În continuare, ne reţine atenţia scena din marginea dreaptă a frag- 
mentului ceramic : un bărbat nud, în picioare, ţine lance în mîna stingă ; 
înaintea lui, ceva mai jos, se zăresc capul şi brațul altui personaj schiţind 
probabil un gest de supunere. Scena a fost pusă de un editor mai nou 
al acestui fragment în legătură cu monede din anii 106—107, reprezentînd 
pe Traian ţinind piciorul pe trupul unui dac 38, 

Partea finală a inscripţiei de sub şirul de ove de pe fragmentul 
de vas de la Blain se regăseşte pe un alt fragment de vas descoperit în 1934 
la La Graufesengue: ... E PARTHI. Dezlegarea inscripţiei ne-o oferă 
alte două fragmente ceramice descoperite la Pozzuoli şi Strasbourg, 
pe care s-ar regăsi următoarea legendă: 


aa NV....(9) AR SACIDA..... 


Ele au, evident, legătură cu explicaţia de pe vasul de la Blain; 
așadar, partea de inscripţie începind de deasupra capetelor captivilor 
înlântuiti se poate completa astfel: /A/r/saci/dae Part/h)i. Această 
lectură ne oferă o soluţie pentru înțelegerea scenei mutilate din jumătatea. 
dreaptă a fragmentului de vas de la Blain : este vorba de întîlnirea de 
la Elegeia (aproape de actualul Erzerum) dintre Traian şi Parthamasiris, 
regele Armeniei. Regele depune diadema la picioarele lui Traian, în nădej- 
dea că acesta i-o va restitui ; momentul a fost descris de Cassius Dio 387 si 


popularizat de monetăria romană 388, 


Este de aşteptat ca alte descoperiri de la La Graufesengue să permită 
înțelegerea deplină a inscripției de pe vasul de la Blain. 


Ni se pare interesant să remarcăm prezența acestui motiv istorie 
în repertoriul acestui centru ceramic din sud-estul Galliei. După părerea; 


386 M. Labrousse, op. cil., p. 58. 

38? Cassius Dio, LXVIII, 19 (trad. A. Piatkowski, vol. III, p. 311): ,,La Elegeia în Arme- 
nia îl primi pe Parthamasiris. Traian era aşezat pe un tribunal la marginea ìntâriturii. Partha- 
masiris, după ce-l salută, iși luă diadema de pe cap si o asezâ la picioarele împăratului, stìnd 
în picioare ìn faţa lui, asteptìnd în tăcere, după cit credea, momentul cind ar fi putut s-o reia. 
Dar soldaţii, aclamînd toţi deodată într-un singur glas, și numindu-l pe Traian imperator întoc- 
mai ca după o victorie (ei numeau cele ìntìmplate o ,,victorie fără lacrimi și durere”, căci fusese 
fără vărsare de singe), deoarece vedeau cum stă în picioare în fața impăratului un rege arsacid, 
un fiu al lui Pacorus, un nepot al lui Osroes, fără diademă, intocmai unui captiv — Parthama- 
siris, pierzindu-și cumpătul, se socoti insultat și pierdut. Făcu un gest ca și cum ar fi vrut să 
fugă, dar, văzindu-se inconjurat, ceru impăratului să-i ingăduie să nu ia cuvintul ìn fața mulți- 
mii. Şi astfel, primit în cortul imperial, nu obținu nimic din cele ce dorea”. 

388 RIC, II, nr. 263 a, 310—311, 669. 

noastiâ, acest lucru nu este întimplător. Astfel, se poate aminti descope- 
rirea la Axima, nu departe de centinl ceramic amintit, a unei inscripţii 
datînd din anul 108 9; 


Imp (eratori ) Caesari 

divi Nercae f(ilio) 

Nervae Traiano 

Aug(usto) Germ(anico) Daci- 

co pontifici max(imo ), 

tribunic(iae) potest(atis ) 

XII, imp(eratori) VI, co(n )s(uli ) V, p(atri) p(atriae), 
devictis Dacis, 

Foroclaud(ienses) pub(lice). 


„Împăratului Caesar Nerva Traianus Augustus Germanicus Dacicus, fiul 
divului Neva, male preot, învestit a 12-a oară cu puterea tribuniciană, 
avînd cea de-a 6-a saluiaţie imperială, consul pentru a 5-a oară, părinte 
al patriei, fiind înfiînti dacii (au ridicat această inscripţie) cetăţenii din 
Forum Claudii, prin hot&iîre publică”. 

Este posibil ca victoria contra dacilor să fi fost evocată în aceste 
părţi şi prin alte monumente, care au servit ca sursă de inspiraţie pentru 
olarii din La Graufesenque. Alie patiu inscripții ale unor personaje parti- 
cipante la războaiele dacice s-au descoperit la Nimes (anticul Nemausus); 
una dinte ele a fost se pare dedicată chiar lui D. Terentius Scaurianus, 
viitor guvernator al p1ovinciei Dacia 2, 


Tragicul act este demn de marii eroi ai antichităţii. Decebal ştia că 
învingătorul nu va fi mărinimos cu el. Dar mai grea decît moartea era 
umilinţa la care ar ti fost supus în cursul serbării triumfului împăratului. 


Doar cu numai cîțiva ani în uumâ, în 100, Pliniu cel Tînâr i se adresase 
astfel împăratului în Panegiric 31: 

„Am impresia că văd de pe acum un triumf, plin nu de prăzi 
alese din provincii sau de aur stors de la aliaţi 3%, ci de arme dușmane 
şi de lanţuri ale 1egilor luaţi prizonieri ; mă si văd cum încerc să recunosc 
numele lungi ale acestor conducători și trupurilor lor care nu desmint 
deloc faima numelui lor. Mi se pane că văd tablourile pline de isprăvile 
groaznice ale barbarilor, iar pe fiecare dintre ei, cu mîinile legate, urmînd 
tabloul cu isprăvile sale. Apoi [te văd] pe tine, în picioare, urmărind 
îndeaproape, din spate, neamurile învinse; iar înaintea carului sint 
scuturile pe care tu însuţi le-ai străpuns. Si nu ti-ar lipsi nici spolia 


38% CIL, NII, 105 (— 1I.S, 289). 

xo CIL, NII, 3169; cf. Y. Burnand, ìn Mélanges de l'Ecole Francaise de Rome, 87, 1975, 
p. 701—703. 

391. Panegyricus, 17, 1—3. 

392 Aluzie ironică la triumful lui Domitian, ,,despre a cărui infringere si fugă nu există 
altă covacă mai sigură decit triumfurile pe care le serba” (Paneg., 11, 4). 

opima 993, dacă ar îndrăzni să te înfrunte vreun rege şi dacă nu s-ar 
îngrozi nu numai de suliţele aruncate de tine, dar și de câutâtura ta, 
chiar atunci cind vă desparte un cimp întreg şi toată armata”. 


Regele erou a preferat moartea dezonoarei. Cu aceeași înverșunare 
au fost urmăriţi probabil toţi ceilalți membri ai familiei regale. Pe 
Columnă (scena CXLVI) vedem cum doi copilandri, probabil vlăstare 
regesti, sînt capturați de soldaţii romani. Ei nu trebuiau să scape cu 
fuga la neamurile vecine, unde ar fi putut conspira pentru organizarea 
unei coaliții antiromane, menfinînd, totodată, vie în sufletele dacilor 
învinşi scînteia rezistenţei antiromane. Legaţi cu lanţuri — aşa cum apar 
doi asemenea captivi pe fragmentul de vas de la Blain — , aceşti prizo- 
nn de neam regal erau meniti a împodobi cortegiul triumfal al împă- 
ratului. 

Moartea regelui a pus practic capăt războiului. Chiar înainte de 
relatarea actului disperat, o scenă de pe Columnă (CXLI) arată un grup 
de nobili daci închinîndu-se lui Traian: unul apare îngenunchiat, cu 
braţele deschise şi lăsate în jos, alţi cinci întind braţul drept în semn 
de implorare. Scena vrea să arate că împăratul este generos cu învinșii 
(dictonul vergilian : „parcere subiectis” ) ; altfel, i-ar fi arătat suferind 
represaliile şi mînia învingătorului. 

Focare de rezistență armată au continuat probabil să existe şi 
după aceea, O scenă (CLI) redă o ultimă luptă: în fața unei aşezări 
întărite cu zid din piatră cioplită şi palisadă, un grup de daci şi sarmafi 
(recunoscuți după bonetele lor conice) luptă cu disperare cu soldaţii 
romani; un dac căzut în genunchi este pe cale de a fi străpuns de 
lancea dușmanului. Scena prezintă importanţă deosebită; pentru prima 
dată aflăm că alături de daci în acest război luptă şi nişte aliaţi, al 
căror ajutor a venit se pare prea tirziu. S-ar găsi astfel o explicaţie la 
următoarea frază din opera lui Aurelius Victor : quippe primus aul solum 
etiam, vires Romanas trans Istrum propaganit, domitis in provinciam Daco- 
rum pileatis hirsutisgue nationibus, Decibalo rege ac Sardonio**. Este clar 
că Dacorum pileati reprezintă poporul dac condus de regele Decebal; 
dar hirsutae nationes sînt altceva, iar Sardonius pare a fi conducă- 
torul războinicilor roxolani retardatari care apar în scena abia relatată 
de pe Columna lui Traian. Poate că Decebal, ieşind din cetatea încercuită 
de duşmani şi luînd-o spre răsărit, spera în sosirea acestui ajutor, cu 
care să încerce o nouă rezistență. Nădejdea i-a fost spulberată de călăreții 
alei II Pannoniorum conduşi de Ti. Claudius Maximus, care s-au luat 
pe urmele sale. 


393 Spolia opima erau prăzile de care era despuiat un șef militar barbar, ucis de un coman- 
dant roman ; acestea erau dedicate lui Iupiter Feretrius. Vezi cazul lui M. Licinius Crassus, 
care a ucis cu propria-i mină pe Deldon, căpetenia bastarnilor, în anul 29 (Cassius Dio, LI, 
24;cf. W. Seston, Scripta varia, Roma, 1980, p. 125—126). Duelul (pugna singularis ) cu un rege 
era privilegiul comandantului armatei romane, în cazul la care face aluzie Pliniu cel Tinâr, al 
împăratului Traian ; nu poate fi deci acceptată părerea lui J. Gage (vezi mai sus, nota 384), 
cum că regele Decebal a căzut în cursul unui duel cu Tiberius Claudius Maximus, subofițer 
roman. 

394 Aurelius Victor, Caesares, 13, 3; traducere : ,,Într-adevâr, primul sau chiar singurul 
a extins stăpinirea romană peste Istru, fiind supuși în provincie pileatii dacilor și neamurile 
hirsute, regele Decebalus si Sardonius”. 

Pentru a face orice rezistenţă a dacilor imposibilă, romanii distrug 
din temelie cetăţile şi sanctuarele lor. Într-o scenă de pe Columnă, vedem 
cum, în timp ce soldaţii romani pun foc unei cetăţi, auxiliarii romani 
escortează un grup de daci (CLIII). Este greu de spus ce reprezintă 
această scenă; puţin probabil să fie prinși, duşi în sclavie, căci nu au 
mîinile legate. Erau poate cei ce vor fi înrolați cu forța în unităţile auxi- 
liare romane? Mult mai probabil par să fie locuitorii evacuaţi din cetatea 
căreia i se pune foc; că este așa, rezultă si din alte două scene în conti- 
nuare, în care vedem acești oameni porniţi din locurile lor împreună cu 
vitele lor. O altă interpretare a acestor scene (Froehner, Cichorius, Leh- 
mann-Hartleben, Christescu etc.), cum că ar fi vorba de exodul acestei 
populaţii, dincolo de graniţele provinciei romane, nu este acceptabilă, 
deoarece cei plecaţi sînt însoţiţi de soldaţi romani. Aşa cum au subliniat 
o serie de istorici ai noştri (în special H. Daicoviciu) 995, este vorba de 
evacuarea populaţiei din zona cetăților si din locurile unde se vor înălța 
castrele sistemului defensiv roman. 


După ce ne informează lapidar că regele Decebal şi-a pus capăt 
zilelor, rezumatul lui Xiphilinus mai adaugă: „Capul său fu dus la 
Roma” 958, Evenimentul este consemnat si în Fasti Ostienses pentru anul 
106: /caput D/ecibali [regis? in scaflis Gemon/is expositum... sau 
iacuit] („capul lui Decebal a fost aruncat pe scările Gemoniilor”) 3%; 
din păcate, nu se păstrează data (luna şi ziua) acestei însemnări, pentru 
a avea si o indicație despre sfîrşitul războiului. 

O inscripţie grecească din Cyrenaica — din păcate, tot nedatată — 
se referă şi ea la „capturarea” monarhului Decebalus 3% ; titlul merită 
a fi reţinut, dacă avem în vedere că în istoria lui Cassius Dio demnitatea 
regală este desemnată cu termenul de basileus 2%. 


Victoria împotriva dacilor a fost sărbătorită cu fast la Roma. Excerp- 
tatorul lui Cassius Dio notează: „După întoarcerea la Roma, veniră 
la Traian nenumărate solii din partea altor barbari si de la inzi. El 
dădu spectacole timp de o sută douăzeci si trei de zile, în cursul cărora 
au fost ucise cam unsprezece mii de animale sălbatice şi domestice. Au 
luptat zece mii de gladiatori” 1%. Senatul roman a decretat ridicarea 
în forul care poartă numele lui Traian a unei coloane, avînd în vîrf statuia 
împăratului, iar pe fus avînd gravată într-o friză continuă istoria celor 
două războaie. 

În legătură cu războaiele cu dacii si victoria asupra lor s-au emis 
numeroase monede: de aur. argint și bronz401; pentru ideea urmărită 
de subiectul nostru, ne vom mulţumi a face doar o prezentare generală 
a principalelor tipuri. Se pot aminti astfel mai întii monedele reprezentind 


3% Dacia, N. S., 3, 1959, p. 315—317. 

398 Cassius Dio, LXVIII, 14, 3. 

39? Fasti Ostienses (ed. L. Vidman, 1982), p. 46—47. 

38 AnnEp, 1929, 8. 

329 Vezi Cassius Dio, LXVII, 7, 2—3. 

400 jbidem, LXVIII, 15, 1. 

401 C. Moisil, op. cil. (nota 334), p. 7 si urm. ; vezi RIC, II, p. 237 si urm. (pentru tipurile 
monetare). 

pe Traian în galop, trecînd peste un dac căzut la pămînt 4%; probabil 
că aceste piese sînt cele mai vechi, bătute chiar în cursul operaţiilor militare 
din 105—106. O monedă reprezintă pe Traian aducind un dac, care 
cade în genunchi, în fața unui personaj cu togă, reprezentind senatul 403; 
pe alta, vedem Roma ţinind Victorie si suliță, iar la picioare un dac 
îngxenunchiat 404. Cele mai interesante piese privitoare la înfrîngerea Daciei 
sint cele purtînd în exergă legenda DAC(îa) CAP(ta) ; reversul acestora, 
reprezintă un dac (sau Dacia personificată) eu mîinile legate si cu sabia 
încovoiată la pămînt 4%. Citeva monede reprezintă pe zeița Victoria 
atîrnînd de un trunchi de arbore un scut pe care a scris VIC(toria) 
DAC/(ica,)19*, Legate de triumful dacic sînt emisiunile reprezentind pe 
Traian în evadrigă 47 ori încununat de zeiţa Victoria 4%. Un loc important 
deţin piesele cu simbolizarea păcii; cea mai interesantă ni se pare una 
reprezentind pe Pax cu tortâ, punînd foc unei grâmezi de prăzi 499, 

Evident imitat după tipul monetar al dacului înfrînt, este un meda- 
lion de plumb descoperit la Pirjoaia (jud. Constanţa), reprezentind un 
călăreț roman care se aruncă asupra unui personaj căzut la pămînt 410. 

Motivul dacului înfrînt este întîlnit pe alte două monumente sculp- 
turale. 

Unul a fost descoperit la Atena. Din trupul unui personaj se mai 
păstrează doar piciorul drept, care apasă asupra unui om căzut la pămînt, 
identificat ipotetic cu un dac li. 

Mai interesant este un relief descoperit la Grădiştea Muncelului, la 
o distanţă oarecare de latura de est a cetăţii 412. Este vorba de un bloc de 
calcar văros (0,83 x 0,57 X 0,33 m), rău conservat; lipsește sfertul de 
sus din dreapta ; totuşi, elementele esenţiale ale scenei se pot încă distinge. 
Astfel, în partea stingă se vede un personaj în picioare, ţinind în mîna 
dreaptă o lance; capul este corodat; braţul sting este întins; piciorul 
stîng, îndoit, din profil, apasă genunchiul unui om răsturnat la pămînt. 
Acestea, din urmă este redat în proporţii reduse față de personajul prin- 
cipal. Deasupra capului său, mai spre dreapta, este sculptată o sabie 
încovoiată 413; prin acest din urmă element, personajul căzut este identi- 
ficat cu un dac, iar învingătorul era probabil însuși împăratul Traian. 


Cucerirea romană marchează sfîrsitul regatului independent al 
geto-dacilor. Dar istoria acestui popor își continuă cursul, în cadrul pro- 
vinciei Dacia 411 si sub sigiliul Romei. 


402 RIC, II, nr. 208—209, 535—545. 

403 Jbidem, nr. 215. 

404 Ibidem, nr. 485. 

405 Jbidem, p. 238—239 (prezeniare generală). 

106 Ibidem, nr. 527—531. 

407 Jbidem, nr. 932. 

108. Jbidem, nr. 549—551. 

409 Jbidem, nr. 907. 

410 V, Culicâ, Un relief de plumb privitor la luptele împăratului Traian peniru cucerirea 
Daciei, SC1V, 23, 1972, 4, p. 651—657 (diametru : 4,4 cm). 

411 I, I. Russu, Daco-gefii în Imperiul Roman, p. 81, nr. 27 a. 

412 M, Macrea, Sargetia, 2, 1941, p. 131 si urm. 

413 Pentru sabia curbă, vezi mai sus, nota 291. 

124 Pentru procesul organizării provinciei, a se vedea studiul nostru L'organisation de la 
Dacie sous Trajan et Hadrien, Dacia, N. S., 29, 1985, p. 45 si urm. 

ÎN LOC DE ÎNCHEIERE: PACEA ROMANĂ 
DACIA AUGUSTI PROVINCIA. 


Aşadar, la sfîrsitul celui de-al doilea război, întreaga Dacie era 
supusă ; așa glâsuieste o inscripţie de la Corinth, care redă cariera unui 
ofițer participant la secunda expeditione qua universa Dacia devicta est 
(„a doua expediţie, prin care întreaga Dacie a fost învinsă”) 415. Situaţia 
de înfrîntâ a ţării dacilor rezultă, cum s-a văzut, din emisiunile monetare. 
Pe un basorelief aflat la Roma, vedem Dacia personificată sub chipul 
unei femei aşezate, cu capul sprijinit în palma mîinii drepte, lingă un 
scut dacie si alte arme 416, 

Data încheierii războiului nu este mai exact cunoscută, dar este 
probabil vorba de vara anului 106. Între recompensele pentru bravură 
în cursul acestui război, soldaţii din cohors I Ulpia Brittonum torquata 
armillata primesc la 11 august 106 cetăţenia romană înainte de terminarea 
serviciului militar (ante emerita stipendia ), cum rezultă dintr-o diplomă 
militară descoperită la Porolissum *!”, Se pare că împăratul a mai zăbovit 
in Dacia pînă în anul următor, cînd se întoarce la Roma pentru a-şi serba 
triumful. În Dacia rămînea o puternică armată de ocupaţie, sub comanda, 
generalului Iulius Sabinus, personaj de rang consular, cunoscut abia de 
curînd printr-o nouă diplomă militară datînd din 14 octombrie 109 413; 
probabil sub el s-a petrecut procesul de organizare a provinciei Dacia. 
Prin 108—109i-a succedat la guvernarea provinciei D. Terentius Scauria- 
anus 9, Din anul 110 datează emisiunile monetare cu legenda DACIA 
AVGVST(i) PROVINCIA; Dacia apare personificatâ sub chipul unei 
femei stînd pe o stincă — aluzie la cununa de munţi — , cu spic de grîu 
si un copil ţinînd strugure, simbolizînd bogăţiile provinciei 12. 

Nu toate teritoriile ocupate de Traian au fost cuprinse în noua pro- 
vincie. Astfel, din papirul Hunt, care prezintă o situaţie a dislocării efec- 
tivelor cohortei I Hispanorum quingenaria la începutul anului 106, aflăm 
că o fracțiune a trupei se afla în garnizoană la Piroboridava ( Piroboridavae 
in praesidio ) (probabil la Poiana pe Siret, în orice caz în sudul Moldovei), 
alta trimisă în vexilatie la Buridava în nordul Olteniei, lingă Rimnicu 
Vilcea ( Buridavae in verillatione) ; aceste puncte, după cum rezultă din 
papirul citat, se aflau în cadrul provinciei Moesia Inferior (intra provin- 
ciam ) î21. Din geografia lui Ptolomeu aflăm că o serie de aşezări dacice 


«5 AnnÊp, 1934, 2. 


418 Carmen Maria Petolescu, in Lexicon Iconographicum Mythologiae Classicae, III/1, 
1985, s. v. Dacia, p. 310, nr. 1. 

41? CIL, XVI, 110 (= IDR, I, 1). 

418 J, Garbsch, în Bayerische vorgeschichtsblătter, 54, 1989, p. 137—151. 

a9 CIL, XVI, 160 (= IDR, I, 1); CIL, XVI, 57 (= ILS, 2004 = IDR, 1,2); CIL, XVI, 
163 (= IDR, I, 3) (diplome militare); CIL, III, 1443 (= IDR, III/2, 1); AnnÊp, 1969—1970, 
583 (vezi mai sus, p. 91 şi nota 384). Cf. I. Piso, Tituli, 4, 1982, p. 372, 395; C. C. Petolescu, 
în Revista de istorie, 39, 1986, 9, p. 882—883, nr. 1. 

4% RIC, II, nr. 621—623 a. 

42t Fontes, I, p. 467— 471. 

(„în interiorul ţării”, lingă riul Hierasus: Zargidava, Tamasidava si 
Piroboridava, iar între Hiera>us si Tyras : Niconium, Ophiussa şi oraşul 
Tyras) se aflau acum în cuprinsul Moesiei Inferior 422. De asemenea, din 
analiza datelor epigrafice, rezultă că estul Olteniei (aproximativ teritoriul 
cuprins între Jiu și Olt) şi sud-estul Transilvaniei aparţineau aceleiași 
provincii. 

Provincia Dacia cuprindea cea mai mare parte a Transilvaniei 
(cu excepţia, cum s-a văzut, a colţului de sud-est), vestul Olteniei (aproxi- 
mativ actualele judeţe Mehedinţi şi Gorj) şi Banatul (în întregime sau în 
cea mai mare parte) 423. Dacia era o provincie imperială, aşadar avea în 
frunte un guvernator ca locţiitor al împăratului — legatus Augusti pro 
praetore—, numit dintre membrii ordinului senatorial; deoarece în pro- 
vincie staționau trei legiuni (I Adiutrix, IIII Flavia si XIII Gemina), 
el era de rang consular (tir consularis ), adică ales dintre foştii consuli. 
El avea atribuţii militare, administrative si juridice pe care le exercita 
în numele împăratului. Pe timpul guvernării lui D. Terentius Scaurianus 
a fost fundată Colonia Dacica, capitala noii provincii, cum rezultă dintr-o 
inscripţie : /ez/ au/ctoritate Imp(eratoris ) Cae]saris divi Nerv/ae f( ii } 
Nervae] Traiani Augusti condita Colonia Dacica per [D(ecimum) Te- 
rentiJum Scaurianum, /leg(atum) eius] pr(o) pr(aetore) („din autori- 
tatea împăratului Caesar Nerva Traianus Augustus, fiul divinului Nerva, 
s-a fundat Colonia Dacica, prin Decimus Terentius Scaurianus, locţiito- 
rul său propretor'”) 4. Lui i-a urmat, prin 111 — 112, C. Avidius Nigri- 
nus, probabil pînă în 117, fiind succedat de C. Iulius Quadratus Bassus 4%. 
Importanţa Daciei în ierarhia provinciilor romane rezultă si din faptul că 
toţi guvernatorii ei au fost personalităţi militare foarte importante ; de 
exemplu, Bassus guvernase mai înainte Syria, una din cele mai importante 
provincii ale imperiului din punct de vedere militar si strategic. 


Pacea pe care Traian își făcuse iluzia că a instaurat-o la granița 
“dunăreană a imperiului prin crearea provinciei Dacia fost grav amenin- 
tatâ îndată după moartea acestuia. Autorii tulburărilor erau iarăşi sar- 
matii, în primul rînd iazigii euibâriti în pusta pannonică. Hadrian a stat 
chiar un moment în cumpănă dacă să mențină această provincie sau s-o 
abandoneze ; scriitorul roman Eutropius (secolul al IV-lea) arată că, 
după abandonarea Assyriei şi Mesopotamiei, Hadrian a vrut să facă ace- 
lași lucru cu Dacia, dar l-au oprit de la aceasta prietenii (idem de Dacia 
facere conatum, amici deterruerunt ), de teamă că prea mulţi cetăţeni ar 


422 Geografia, III, 10, 8. 

123 De la Cassius Dio, aflăm că, in intervalul dintre cele două războaie dacice, Decebal 
„„]e-a smuls iazigilor un ţinut (pe care, după aceea, deși ei îl cereau, Traian nu-l mai dădu inapoi)”. 
Probabil este vorba de zona de vest a Banatului, pe care, profitînd de starea del război, iazigii 
îl ocupaseră în 101—102 ori mai probabil încă inainte, pe timpul războaielor dacilor cu Domi- 
tian. După transformarea Dacici ìn provincie, Traian a refuzat să cedeze acest teritoriu iazigilor, 
anexindu-l fie provinciei Dacia, fie Mocsici Superioare. Aceasta a dus la un conflict armat cu 
iazigii, în anul 107, care vor Ti ìnfrìnti de P. Aelius Hadrianus, guvernatorul Pannoniei Infe- 
rioare (viitorul impărat Hadrian). 

iN CIL, 111, 1443 (= IDR, 11/2, nr. 1). 

45 I, Piso, Tituli, 4, 1982, p. 372; C. C. Petolescu, Revista de istoric, 39, 1986, 9, p. 
882—883. 

cădea în mina duşmanilor 426. Realâ sau nu această afirmaţie despre inten- 
tia împăratului, fapt este că el a luat îndată măsuri energice pentiu a 
face faţă situaţiei : audito dein tumultu Sarmatarum et Rozalanorum prae- 
misis exercitibus Moesiam petit („auzind de răscoala sarmaților si roxola- 
nilor, fiind trimise înainte armatele, a venit în Moesia”) 427. El încredin- 
teazâ comanda operaţiilor militare lui Q. Marcius Turbo Fronto Publi- 
cius Severus, personaj de rang ecvestru, dar militar excepţional de valoios, 
fiind pus simultan în fruntea Daciei şi Pannoniei Inferioare cu titlul de 
praefectus 428. Cu roxolanii — altă 1amurâ a sarmaților, care locuiau la 
est de Dacia — a încheiat pace, consimtind la o mărire a subsidiilor (cum 
rege Rozalanorum gui de imminutis sti endiis quaerebatur, cognito negotio, 
pacem fecit ) 1%. 

Curînd sarmatii iazigi sînt zdrobiţi, iar Hadrian se îndreapiă spre 
Roma, unde ajunge in vara anului 118. Turbo mai rămîne un timp în 
Dacia, procedind probabil la punerea în aplicare a deciziei imperiale de 
reorganizare a Daciei, după care pleacă la Roma, fiind numit praefectus 
praetorio, comandantul gărzii imperiale. 

Indată după aceasta, Dacia romană apare cu structuri administra- 
tive si politice modificate. Mai întîi, se constată existenţa unei provincii 
Dacia Superior 4%, cuprinzind se pare cea mai mare parte a Daciei traiane. 
Desemnarea acestei provincii drept ,,Supeiioaiâ” presupune existenţa 
simultană a unei provincii Dacia Inferior 431; ea cuprindea în principal 
estul Olteniei si sud-estul Transilvaniei, precum și un mic colţ din nord- 
vestul Munteniei şi altul din sud-vestul acesteia. Noua reorganizare este 
atestată în anul 120, dar se pare că a fost efectuată încă din anul 118. 
În anul 123 este atestată o a treia provincie, Dacia Porolissensis 4%, 
desprinsă din nordul Daciei traianc, adică teritoriul aflat la nord de rîu- 
rile Arieș si Murcs ; se pare însă că si ea a fost creată tot în 118, concomi- 
tent cu celelalte două provincii dacice (Superior şi Inferior ). 

Dacia Superioară avea în frunte tot un legatus Augusti pro praetore, 
dar de data aceasta doar de rang pretorian (exercilase la Roma numai 
pretura; abia după guvernarea Daciei ajungea la consulat); diminuarea 
rangului legatului se datorează faptului că în provincie staţiona acum o 
singură legiune (XIII Gemina). Pentru probleme de ordin administrativ, 
financiar el era secondat de un procurator imperial, procurator Augusti, 
provenind din ordinul ecvestru. 


Celelalte două provincii (Inferior şi Porolissensis) aveau în frunte 
cite un procurator Augusti; aceștia erau guvernatorii provinciilor lor si 
în această calitate aveau în subordine trupele auxiliare aflatc în aceste 
provincii. 

Cel mai devreme pe timpul lui Antoninus Pius (prin anul 143), 
vestul Munteniei a fost reanexat de imperiu, fiind atribuit provinciei 


426 Eutropius, VIII, 6, 2. 

427 Historia Augusta, Hadrianus, 6, 6. 

428 Ibidem, 6, 7; cf. C. C. Petolescu, Dacia, N. S., 30, 1986, p. 159— 160. 

a2 Hist. Aug., Hadr., 6, 6. 

490 IDR, I, 5—6. 

431 Atestată epigrafic abia în anul 129: CIL, XVI, 75 (= IDR, I, 10), 

492 Vezi I. I. Russu, Dacia și Pannonia Inferior în lumina diplomei militare din anul 123, 
Eucurcsti, 1973; AnnÊp, 1973, 459 si 1977, 703. 


99 


https://biblioteca-digitala.ro 


Dacia Inferior 4%. La limita ei răsăriteană, s-a construit un mare val de 
pămînt, intărit cu castre si turnuri de pază ; această linie defensivă, por- 
nind de la Dunăre pînă la munţi, la o distanţă de Olt variind între 50 — 
150 km, este cunoscută în literatura de specialitate sub denumirea 
de limes transalutanus 44, 


Probabil aceasta este forma Daciei romane la care se referă doi 
istorici din secolul al IV-lea, cînd afirmă că perimetrul Daciei măsura 
1 000 000 de pași 195, 

O jumătate de secol mai tirziu, se constată că si această concepţie 
strategică era depăşită. În anul 169, impăratul Marcus Aurelius hotărăște 
să unească cele trei provincii sub autoritatea unui guvernator general, 
purtînd titlul de legatus Augusti pro praetore trium “Daciarum.; cum în 
provincie se aflau acum două legiuni (V Macedonica si XIII Gemina), 
el era iarăşi de rang consular ; de aceea, el mai era denumit şi consularis 
trium Daciarum. Concomitent, se constată o modificare a denumirii pro- 
vinciilor : Dacia Superior devine Dacia Apulensis, iar Dacia Inferior devine 
Dacia Malvensis ; Dacia Porolissensis iși păstrează vechiul nume şi vechea: 
intindere teritorială %. În această situaţie au rămas cele trei Dacii pină 
la sfirşitul dominaţiei romane în Dacia. 


DACII LIBERI 


După cum am văzut, provincia romană nu a cuprins toate terito- 
riile locuite din timpuri străvechi de geto-daci. 

Să ne aruncăm mai întii privirea asupra Munteniei 4%, teritoriu 
aflat de multă vreme sub influenţă romană; formațiunile politice exis- 
tente la sud şi sud-est de Carpaţi se aflaseră foarte probabil în raporturi 
clientelare cu imperiul în cursul secolului I e.n. Pe timpul lui Traian, 
acest teritoriu a fost pus sub jurisdicţia guvernatorului Moesiei Infe- 
rioare; Hadrian a renunţat însă să-l mai menţină sub administraţie ro- 
mană directă. Esteiusă în afară de orice îndoială că teritoriulMunteniei 
a rămas în continuare supravegheat ; analogiile din alte părţi ale lumii 
romane vin în sprijinul unei ipoteze relativ recente, anume că populaţia 
locală a fost organizată într-o formațiune politică, sub conducerea unei 
căpetenii locale, legată printr-un pact de guvernatorul uneia din provin- 
ciile romane vecine — Dacia sau Moesia Inferior 4%. Este sigur că această 
situaţie nu a fost concedată căpeteniilor roxolane, acești turbulenti călă- 


433 C. C. Petolescu, Dacia, N. S., 29, 1985,p. 55. 

434 Despre acesta, vezi D. Tudor, Oltenia romană’, 1978, p. 253—256. 

435 Eutropius VIII, 2, 2: ea provincia decies centena milia passum in circuitu tenuit (,,a- 
ceastă provincie avea o circonferinţă de un milion de paşi”); Rufius Festus, VIII, 2: quae in 
circuitu decies centena milia passuum habuit (,,care a avut o circonferință de un milion de paşi”). 

436 C. C. Petolescu, StCl, 24, 1986, p. 131—138 ; idem, Germania, 65, 1987, 1, p. 123—134. 

437 Vezi Gh. Bichir, Geto-dacii din Muntenia în epoca romană, Bucureşti, 1984. 

438 Joana Bogdan—Cătăniciu, Muntenia în sistemul defensiv al Imperiului Roman (sec. 
I—III) (rezumatul tezei de doctorat), București, 1981, p. 21. 

reti de stepă fiind ținuți la distanţă de graniţele provinciei romane ; ei 
nu pătrund decît izolat si tirziu (spre sfîrșitul secolului al II-lea) în zona 
de cîmpie a Munteniei 4%, 

Bunele raporturi dintre populaţia geto-dacă din Muntenia şi auto- 
ritâtile romane se reflectă prin repopularea întregii Muntenii în secolul 
al II-lea — evident ca urmare a unui progres demografic, umplînd golu- 
rile efectuate de dislocările de populaţie efectuate în cursul secolului I 
de Sextus Aelius Catus si Tiberius Plautius Silvanus Aelianus. Mai mult, 
se constată că aceste așezări se dezvoltă sub o puternică influenţă a civi- 
lizaţiei romane, comparabilă cu cea din zonele rurale ale provinciei locuite 
de populaţia autohtonă. 


La nord si nord-vest de provincia romană trăiau alţi daci : în Crişana, 
Maramureş și mai departe pînă în Slovacia; toți făcuseră parte din 
regatul lui Decebal. Pe ei nu-i încovoiase însă jugul Romei. Dar soarta lor 
nu a fost cu mult mai bună, căci mereu au avut de înfruntat lăcomia 
neamurilor vecine : sarmaţii iazigi dinspre sud şi vest; evazii, marcomanii 
si alte semintii geinmanice, care îi presau mereu dinspre vest şi nord-vest. 
Asa re face că pe timpul împăratului Commodus, 12 000 de daci vecini cu 
hotarele provinciei, „care fuseseră alungaţi din ţara lor de baştină”, 
cereau guvernatorului C. Vettius Sebinianus Iulius Hospes să se aşeze 
pe teritoriul provinciei Dacia, primind făgăduiala că li se va da pămînt 449, 

Dacii vecini cu provinciile Pannoniei au fost în raporturi schimbă- 
toare cu guvernatorii acestora, fiind probabil de multe ori antrenați în 
tulburăvile produse de populațiile germanice vecine. Ei se agită se pare 
sub Antoninus Pius, care poartă — incidental — titlurile de Germanicus 
si Dacicus. Titlul de „biruitor al dacilor” reapare la Maximin Tracul (prin 
anii 237 — 258), supranumit într-un număr de inscripţii Germanicus 
maximus, Sarmaticus maximus și Dacicus maximus. Inscripţiile vorbesc de 
bellum Dacicum sau erpeditio Dacisca 41. 

După prăbuşirea granițelor Daciei romane, o parte a acestor daci 
pătrund pe teritoriul fostei provincii, concomitent cu carpii care locuiau 
la răsărit de munţi. 


La răsărit de munţi trăiau alte două seminţii dacice. 

Unii erau costobocii 442, locuind în special în Bucovina de astăzi, 
dar și mai spre nord si est. Linistiti în cursul secolelor precedente, ei ies 
dintr-o dată din anonimat pe timpul împăratului Marcus Aurelius; în 
anul 170, ei întreprind un atac neaşteptat asupra imperiului : trec prin 
Dobrogea, străbat Thracia, ajungînd pînă în Achaia 443. Pe urmele lor 
a fost trimis însă un corp expediționar condus de L. Iulius Vehilius Gra- 


439. Despre sarmaţi, mai nou : Gh. Bichir, in Revista de istorie, 39, 1985, 11, p. 1043—1 057 
$i 12, p. 1164—1177. 

440 Cassius Dio, LNXII, 3, 3. 

441 Vezi N. Gostar, in Actes de lu NII? Conférence internationale d’Etudes classiques 
»»Eirene”, Cluj-Nupoca, 2—7 octobre 1972, Bucuresti— Amsterdam. 1975, p. 643 și urm. 

112 Ptolemeu. Gecgralia, IH, 5,9 si 8,3. Cf. N. Gostar, în Dul. Univ. Babeş-Bolyai (Cluj), 
seria ştiinţe sociale, I, 1956, 1—2, p. 183 si urm.; I. I. Russu, Dacia, N. S., 3,1959,p. 341— 
352; Gh. Bichir, în Thraco— Dacica, 1976, p. 288— 291. 

243 Pausanias, X, 34, 5. 

tus £*; de asemenea, la instigatia guvernatorului Daciei, Sextus Cornelius 
Clemens, astingii germanici atacă si ocupă păminturile costobocilor 449, 
Nu ştim cum a decurs istoria lor viitoare ; la un moment dat, aflăm din- 
tr-o inscripţie de la Roma că aici se îngroapă regina Zia, de neam dac, 
soția regelui Pieporus al costobocilor ; ea a ajuns aici în captivitate sau ca 
zălog, împreună cu nepoţii ei Natuporus si Drilgissa 419, 


. Cei mai de seamă dintre dacii răsăriteni au fost însă carpii 4%. Ei 
trăiau în Podişul Moldovenesc și de la numele lor (ori invers ?)se trage cel 
al Munţilor Carpaţi. Ei primiseră se pare un timp stipendii de la romani, 
care le sînt însă ulterior refuzate (prin 238) de guvernatorul Moesiei Infe- 
rioare. Pe timpul împăratului Filip Arabul, ei dezlântuie un atac de mari 
proporţii asupra Daciei romane; cu această ocazie, limes transalulanus 
a fost străpuns (anii 245—247), iar graniţa de sud-est a Daciei a fost 
retrasă pe Olt. 

După ce Aurelian renunţă la Dacia, carpii, alături de dacii liberi 
din vest, pătrund pe teritoriul provinciei, amestecîndu-se cu populația 
daco-romană rămasă în vatra vechilor așezări. 


CONTINUITATE SI ROMANIZARE 


Continuitatea populaţiei geto-dace în vatra ei carpato-dunăreană 48 
după cucerirea Daciei şi transformarea ei în provincie este legată — si 
pînă la un moment, ca problemă de cercetare științifică se confundă — 
cu aceea a conviețuirii autohtonilor cu cuceritorii romani : autorităţi, 
armată, coloniști. Prima dintre problemele enunțate a fost subiect de dis- 
pută de două secole încoace ; fără a mai face istoricul ei 4%, propunem să 
ne întoarcem direct la izvoarele antice care au stat la baza ideii extrava- 
gante a „exterminării” dacilor de către împăratul Traian. 

Primul izvor în problema ce ne interesează este Criton ; unele infor- 
matii, extrase mai tirziu din opera sa privitoare la războaiele dacice au 
ajuns pină la noi, precum cele pe care le transcriem mai jos : 

Ioannes Lydus :,,După ce a cucerit-o pentru prima oară şi l-a învins 
pe Decebal, conducătorul geților, puternicul Traian a adus romanilor 
cinci milioane de livre de aur, o cantitate dublă. de argint, în afară de cupe 
și lucruri [scumpe] depăşind orice prețuire, apoi turme și arme şi peste 
cinci sute de mii de bărbaţi cit se poate de potriviti pentru luptă, împre- 
ună cu armele lor, aşa cum a afirmat Criton, care a luat parte la război” 450, 


M4 CIL, VI, 31856 (= ILS, 1327). 

415 Cassius Dio, LXXI, 12, 1. 

448 CIL, VI, 1801 (= ILS, 854). 

417 Gh. Bichir, Cultura carpică, Bucureşti, 1973 ; idem, in Dicţionar de islorie veche a 
României, 1976, p. 132—137. 

415 Pentru această problemă, vezi acum, cu toate datele şi bibliografia anterioară, D. 
Protase, Autohlonii in Dacia, I, București, 1980; vezi incă Ligia Bârzu, Continuilalea creației 
materiale şi spirituale a poporului român pe teritoriul fostei Dacii, Bucureşti, 1979, p. 35—47. 

449 Vezi in această privință : N. Stoicescu, Continuitatea rominilor, București, 1980, p. 
89 și urm.; D. Protase, op. cil., p. 5—8. 

450 De magistratibus, II, 28 (vezi I. I. Russu, StCl, 14, 1972, p. 117—1183, fragm. 1). 

Scolii la Icaromenipum de Lucian : ,,Getii, un neam barbar si puter- 
nic — care s-a ridicat împotriva romanilor şi i-a umilit pînă la plâtirea 
tributului, mai tirziu, cind aveau rege pe Decebal — a fost pină într-atita 
zdrobit de Traian, încît tot neamul ajunsese la vreo patruzeci de bărbaţi. 
după cum povesteşte Criton în Getice” 451, 


Împăratul Iulian (cuvîntarea lui Traian în faţa zeilor) : „Eu, Jupiter 
si zeilor, după ce am luat conducerea imperiului amortit și descompus 
din cauza tiraniei care dăinuise mult la noi în ţară și din cauza silniciei 
geților, singur am cutezat să merg împotriva neamurilor care locuiese 
dincolo de Istru si am nimicit neamul geților, care au fost mai războinici 
decit oricare din oamenii care au trăit cîndva, şi aceasta. nu numai dato- 
rită tăriei trupului, dar şi pentru că îi convinsese să fie astfel slăvitul lor 
Zamolxis” 452, 

Eutropius (despre Hadrian): „el a rechemat armatele din Assy- 
ria... A încercat să facă acelaşi lucru $i în Dacia, dar l-au oprit de la 
aceasta prietenii săi, ca nu cumva să fie daţi pe mina barbarilor o mulțime 
de cetățeni romani ; deoarece Traian, după cucerirea Daciei, adusese mul- 
timi nesfirşite de oameni din toată lumea romană pentru a popula oraşele 
şi a cultiva ogoarele ; căci Dacia fusese secătuită de bărbaţi în urma lungu- 
lui război al lui Decebal (Dacia enim diuturno bello Decibali viris fuerat 
exhausta )” 453, 


Primul din textele citate consemnează prăzile imense luate din 
Dacia şi numărul mare de prizonieri de război : cifre pe care J. Carco- 
pino, considerindu-le exagerate, le-a redus printr-un calcul ingenios la 
165 500 kg de aur, 331 000 kg de argint şi 50 000 de prizonieri 491, Demn 
de remarcat este că Lydus (după Criton) afirmă că prizonierii erau bărbați, 
„apți pentru luptă, împreună cu armele lor”, folosiţi unii poate în luptele 
de gladiatori de la Roma, alții înrolați în formaţiuni auxiliare (ala I 
Ulpia Dacorum, cohors I Ulpia Dacorum ). 

Deosebit de drastică este afirmația medicului Criton (transmisă în 
scoliile la Lucian) : anume că tot neamul geților ajunsese la 40 de băr- 
baţi, într-atit ar ti fost zdrobit de Traian 199! Cifra este însă de la jinceput 


431. I. I. Russu, op. cit., p. 121, nr. 2. 

452 Cacsares, 22. 

453 Eutropius, VIII, 6, 2. 

494 Dacia, I, 1924, p. 28—34. 

455 Cum se arată ìn comentariul din Fontes, I, p. 615, nota 24, știrea este total fantezistâ. 
Scolia respectivă este, de altfel, foarte tìrzie, ea datorindu-se patriarhului Arethas din Caesa- 
rea, care a trâit aproximativ ìntre 860—932; de asemenea, manuscrisele pâstrate sìnt si 
mai tirzii, de prin secolul al XIII-lea, incit ar fi posibil să fie şi o transcriere greşită a cifrei. 
În nota citată din Fontes, se atrage atenţia asupra unui pasaj din Geografia lui Strabo : ,,Nea- 
mul geților, care se inălţase atit de mult sub Burebista, a decăzut apoi cu totul din pricina 
dezbinărilor lăuntrice și din pricina romanilor. Totuși, ei sint incă in stare si astăzi să trimită 
la luptă patruzeci de mii de oameni” ; dar intr-un alt pasaj, ştirea este metamorfozată aslfel : 
»;Cil despre geţi si daci, după ce numărul lor crescuse neinchipuit de mult, inir-atit incit 
puteau să trimită la luptă pină la două sute de mii de oameni, ei s-au ìmputinat şi au ajuns 
in zilele noastre cam la patruzeci de mii si sint pe cale de a se supune românilor” (VII, 3, 
13). Aşadar, ca si in pasajele citate din opera lui Strabo (unde cifrele transmise fac confuzie 
între militari si populaţia civilă), este posibil ca știrea din Geticele lui Criton să fi consemnat 
alte realităţi, eventual numărul de familii cle pileati care nu pieriseră in lupte. 

suspectă tocmai prin exactitatea ei. Pe informaţia medieului-seriitor se 
bazează. probabil și afirmaţia lui Eutropius că Dacia fusese secătuită de 
bărbaţi datorită îndelungatului război 45, 

În ceea ce privește pe împăratul Iulian, s-a subliniat de nenumărate 
ori că afirmaţia pe care o pune în gura lui Traian (,,am nimicit neamul 
geților”) are un caracter retoric. Este ştiut că unele izvoare istorice din 
secolul al IV-lea înregistrează confuzia între goți si geţi 357. Primul ìn 
ordine cronologică este Eusebius (a trăit aproximativ între 260—360), 
fost episcop al Caesareei din Palestina (începînd din anul 313); într-una 
din scrierile sale (Constantin către sacru adunare ), se spune despre împă- 
ratul Decius că a căzut (în anul 251) ,,condueînd mult lăudatele trupe ale 
romanilor ca să lupte impotriva gefilor”. În Elogiul împăratului Con- 
stantin, întocmit de Iulian Filozoful, se arată : „Mama ta... a fost mama 
nu a unuia, ci a multor împărați. Dintre aceştia, unul a ajutat pe tatăl 
tău în războiul împotriva tiranilor, altul, învingind cu armele pe geți, ne-a 
făcut rost de o pace trainică”! ; referirea, este la Constantin al II-lea (311 — 
310), care a luat ìn 332 titlul de Gothicus. În aceste izvoare, confuzia, 
ni se pare deliberată : pentru a aureola și mai mult faptele casei domni- 
toare a lui Constantin cel Mare, prin transferarea victoriilor contra goților 
asupra altui popor (geții) — despre care, în altă scriere, impăratul-scriitor 
amintit (Iulian) spune că „erau mai războinici decit oricare dintre oame- 
nii care au trăit cindva”. Astfel, afirmația pusă în gura lui Traian („am 
nimicit neamul geților”) reflectă mai degrabă propaganda în jurul pro- 
blemei gotice, preocuparea de a anihila primejdia reprezentată de acest 
popor. 

Eutropius, cel de-al treilea izvor citat, ne dă o ştire de valoare 
deosebită pentru istoria Daciei romane : colonizarea a numeroase elemente 
civile sosiie din toată lumea romană. Pentru acest istoric, care avea în 
față tabloul contemporan (a doua jumătate a secolului al IV-lea): decă- 
derea economică si urbanistică. precum şi depopularea provinciilor ca 
urmare a epidemiilor si atacurilor barbare, nu exista decit o explicaţie a 
proporţiilor neobisnuite ale acestei colonizări : un gol demografic ca urmare 
a războaielor dacice, pe care Eutropius îl reduce totuși doar la bărbaţi 
(viri). În realitate, colonizarea se explică în primul rind prin nevoia de 
forță suplimentară de muncă, în condiţiile unei valorificări superioare a. 
bogățiilor provinciei. 

Este de subliniat iarăși că alţi doi istorici contemporani cu Eutro- 
pius, referindu-se la războaiele dacice, nu vorbesc nicidecum despre o 
„nimicire: a dacilor; astfel, la Aurelius Victor citim doar domitis în pro- 
vinciam Dacorum pileatis (13,3), iar la Rufius Festus: Traianus Dacos 
sub rege Decibalo vicit et Daciam ... provinciam fecit. Aceste texte ne 
readuc în minte o inscripţie onorifică ridicată de senatul roman, la propu- 
nerea lui Traian, unui înalt personaj, probabil lui Iulius Sabinus, partici- 
pant la cucerirea Daciei, în care se spune că împăratul gentem Dacor(um ) 


158 Oricum, această știre nu pare să sprijine afirmaţia din introducerea la Criton, ìn 
Fontes, I, p. 507, anume că fragmentele păstrate dovedesc valoarea acestei scrieri. 
457 Vezi nota 90. 

et regem Decebalum bello superavit („a învins prin război neamul dacilor 
şi pe regele Decebal”) 458; în acelaşi mod se exprimă si o inscripţie din 
Forum Claudii : devictis Dacis („fiind învinşi dacii”) 499, 

In problema ce ne preocupă, nu trebuie uitat însă cel mai important 
monument referitor la războaiele dacice : Columna lui Traian. Aceasta ne 
redă o serie de scene care pot fi interpretate cu toată certitudinea în favoa- 
rea continuității populaţiei autohtone: grupuri de daci, cu nobilii lor, 
supunîndu-se lui Traian, alţii cu tot avutul lor în mişcare — fie că se 
întorc la casele lor după încetarea războiului, fie că sînt așezați de autori- 
tâtile romane în alte locuri. Nicăieri nu vedem soldaţi romani măcelărind 
populaţia civilă ; nicăieri ura cuceritorului, a durului Traian care se laudă 
în faţa adunării zeilor că i-ar fi nimicit pe geţi ! Mai mult, Columna Tra- 
iană redă rezistenţa eroică a dacilor cu o admiraţie abia reținută 199. Pe 
de altă parte, se poate remarca faptul că pe Columna lui Marcus Aurelius 
— împăratul care a lăsat o unanimă impresie despre înaltele saie calități 
umane — sînt redate o serie de scene de o duritate care nu se întilnește 
nicăieri în cronica de piatră a războaielor dacice : execuţii ale captivilor, 
incendierea satelor dusmane, uciderea fără milă a celor învinşi 461, 

Critica izvoarelor antice infirmă deci teza preconcepută a exterminării 
dacilor. Pierderile de forte umane (bărbaţi) în războaiele dacice au fost 
desigur considerabile, dar nu au fost de natură să compromită progresul 
economico-social al provinciei abia create 4%. Îndată ce orice rezistență a 
învinsilor a devenit zadarnică, liniştea a. revenit în Dacia si cu ca bine- 
faceriie păcii romane. În Dacia română fiinteazâ o mulţime de aşezări, 
cele mai multe cu nume autohtone ; unele sînt ridicate la treapta de orașe 
sub împăratul Hadrian, urmașul cuceritorului Daciei : Drobeta, Napoca, 
poate Romula şi Malva. Mai mult, capitala provinciei, Colonia Dacica 
(Colonia Ulpia Traiana Augusta Dacica) îşi adaugă numele capitalei 
regilor daci : Sarmizegetusa, care se aflase la 30 km depărtare de ctitoria 
urbană a lui Traian. Adaosul este semnificativ : populaţia autohtonă stă- 
tuse liniştită în 117—118, cînd sarmatii (atît iazigii din pusta pannonicâ, 
cît si roxolanii de la răsărit de Dacia) au fost în conflict militar cu Roma 
şi au atacat chiar graniţele provinciei Dacia. Noua atitudine a lui Hadrian 
se reflectă şi în emisiunile sale monetare 36%, care simbolizează spiijinul 
populaţiei autohtone la apărarea imperiului. Mulţi daci intră în legiunile 
si unităţile auxiliare, fiind trimiși, conform sistemului dislocării unităților 
militare (practicat si în statele multinaționale moderne) pe alte frontie e 
ale imperiului. Ni se pare semnificativ pentru atitudinea oficială faţă 
de popoarele aduse sub ascultarea Romei a reproduce citeva din cuvintele 
împăratului Claudius I în faţa senatului, cînd propune să fie primiţi in 
senat fruntașii cetăților din Gallia: „Romulus, întemeietorul nostru, a 


458 CIL, VI, 1444 (= ILS, 1022). 

159 CIL, XII, 105 (= ILS, 289); vezi nota 389. 

460 Vezi L. Roehetti, ìn Enciclopedia dell'artc antica, II, 1959, p. 759. 

461 Ibidem, p. 761, fig. 1 008, 1 010. 

462 Pentru această problemă, vezi și remarcile lui J. Trynkowski, Urmările demografice 
ale cuceririi Daciei de către romani, Acta Musei Napocensis, 13, 1976, p. 81—88. 

463 Vezi I. Winkler, StCl, 7, 1965, p. 229—230; C. M. Petolescu,in La numismatique, 
source de l'histoire de l'art et de histoire des idées. Traveux présentés au 15* Congres inter- 
national des sciences historiques, Bucarest, 11 coiìt 1980 (ed. Oct. Iliescu), București, 1981, p. 
58 ; eadem, ìn Lexicon Iconographicum Mythologiae Classicae, III/1, p. 310—312. 

fost de o înțelepciune fină seamăn atunci cind pe foarte multe popoare 
le-a privit în acecaşi zi ca pe vrăjmaşii stii si apoi ca pe concetăţenii săi” ; 
discursul ne-a fost transmis de istoricul Tacitus 363, cai ec şi-a inceput redac- 
tarea acestei serieri după anul 100. 

S-a obiectat că: geto-dacii nu sint prezenţi în inscripţiile provinciei 4%. 
Dar autohtonii formau fără îndoială masa populaţiei rurale, iar satul este 
în general rar prezent în inscripţii si atunci fiind vorba de fruntașii săi, 
colonişti şi veterani. 

Această constatare mai veche trebuie completată cu observaţiile 
cercetării actuale asupra onomasticii traco-dacice. Cum bine se ştie, geto- 
dacii făceau parte din marele neam al tracilor ; antroponimia tracă, des- 
tul de bogată şi variată 46, prezintă în general uniformitate în întreg 
spațiul carpato-balcanic 15. Fără a se ţine seama de această realitate, 
cele circa 60 de nume trace” atestate de inscripţiile Daciei romane au 
fost atribuite de învățații moderni aproape exclusiv coloniştilor veniţi 
de la sud de Dunăre 468, 

I. I. Russu a introdus în circuitul ştiinţific modern denumirea, mai 
nuanțată si corespunzind mai bine realitâtilor etnice din acest spațiu 
geografic, de nume „traco-moeso-dacice” ; se poate susține, fără teamă de 
greșeală, că din lotul de asemenea nume atestate de inscripţiile Daciei 
romane, cel puţin o parte aparţin localnicilor geto-daci 46. În sprijinul 
acestei afirmaţii vine, indirect, si faptul că aceste nume nu sînt niciodată 
asociate cu închinări către divinităţi tace. Ele nu aparţin nici militarilor 
din cele trei auzita de traci staționate în Dacia (cohortele IJ Flavia Bes- 
sorum, I Thracum sagittariorum şi VI Thracum ) 0. 

Pe de altă parte, o serie de inscripții consemnează prezența geto- 
dacilor pe cuprinsul Moesiei Inferioare 371; dar numeroși alții pot fi pre- 


464 Tacitus, Annales, NI, 24. 

165 Probabil că, in cele mai multe cazuri, ei iși ascund adevărata identitate sub nume 
romane; remarcabilă in acest sens este recenta descoperire de la Germisara: inscripţia votivă 
pe o plâcutâ de aur a unui Decebalus Luci, ,,Decebalus, fiul lui Lucius” (inedită; menţiune : 
Adriana Husu, Symposia Thracologica, 7, 1989, p. 385). 

466 I. I. Russu, Limba traco-dacilor*, București, 1967, p. 158—170. 

467 Este suficient a aminti o serie de nume ,,regale”” dacice, care se intilnesc și la tracii 
sud-dunăreni : Daizus Comozoi (vezi nota 14), Dorpanas—Diurpaneus (vezi nota 28), Scoris- 
Scorinis (derivat de la Scorilo) (N. Gostar — 1). Ciurea, Arheologia Moldovei, VI, 1969, p. 
113 = AnnEp, 1972, 523; N. Gostar, Dacia, N. S., 24, 1980, p. 314 și nota 62); de ase- 
menea, numele Pieporus, purtat de regele costobocilor (ramura nord-estică, cea mai indepăr- 
tată a dacilor), ca și cel de Natoporus (CIL, VI, 1801), conţin elementul -por, intilnit intr-o 
serie de nume trace sud-dunărene (vezi I. I. Russu, op. cil., p. 167). 

469 Opinie combătută de I. I. Russu, Anuarul Institutului de Studii Clasice (Cluj), IV, 
1941—1943 (1944), p. 207—208 si de C. Daicoviciu, La Transylvanie dans lantiquitė, 1945, 
p. 48—50, nota 5. 

469 I, I. Russu, loc. cil., p. 207—215 (vezi și vol. V, 1944—1947 (1918), p. 287—289); 
idem, Acta Musei Napocensis, 4, 1967, p. 89—93. 

170 Despre aceste unităţi: I. I. Russu, Acta Musei Napocensis, 4, 1967, p. 86—89 (cu 
bibliografie). Probabil că cei mai mulţi dintre cei lăsați la vatră din aceste unităţi se ìntorceau 
in patria lor balcanică; asa se face că diplomele unor veterani traci (din alte unităţi decit 
cele menţionate, dar aparţinind armatei Daciei romane: IDR, 1, nr. 13, 14, 16, 20) au fost 
descoperite la sud de Dunăre. 

1:1 Se poate astfel aminti binecunoscuta inscripție privind conflictul de hotare între 
țăranii daci și civitas Ausdecensium (Dobregea) (CIL, III, 144372: AnnÊp, 1957, 333); pentru 
diferiţi purtători ai numelui Decebalus, vezi mai sus, nota 30). 

supusi printre purtătorii de nume tracice din această provincie. De altfel, 
prezenţa lor la sud de Dunăre se confirmă si din punct de vedere arhcolo- 
gic. Această constatare este deosebit de importantă, deoarece acest teri- 
toriu, de substrat daco-moesic, a făcut si el parte din spaţiul de et nogeneză 
a românilor. 

Numeroase informaţii ne dau inscripţiile despre prezenţa dacilor 
în unităţile milita e romane, staționate în diferite colţuri ale imperiului 472. 

Cele mai importante ştiri privesc unităţile auxiliare de daci ; astfel, 
pe timpul lui Traian s-au creat ala I Ulpia Dacorum (stabilită în Cappa- 
docia) si cohors I Ulpia Dacorum (în Syria); din timpul lui Hadrian da- 
tează cohors I Aelia Dacorum (în Britannia); se mai cunosc cohortele II 
Aureliu Dacorum (Pannonia Superior) şi II Augusta Dacorum milliaria 
equitatu (Pannonia Inferior), precum si o cohors Gemina Dacorum milliaria 
(Moesia Inferior, pe timpul lui Gordian al III-lea). Multă vreme, aceste 
unități si-au împrospătat efectivele cu recruți din patria de origine. 

Alţi daci sint atestati fâcind serviciul militar în legiuni. Astfel, pe 
timpul lui Hadrian, de la Napoca si din teritoriul său se facrecrutini pentru 
legiunea III Augusta, al cărei sediu era la Lambaesis (Numidia). Mai 
menţionăm prezenţa unui interprex Dacorum în legiunea I Adiutrix Anto- 
niniana (inceputul secolului al III-lea) de la Brigetio (Pannonia Superior), 
recrutat desigur dintre dacii din provincia noastră, pentru a servi ca trans- 
lator în raporturile cu dacii libeii (de la nord si est de Pannonia). 

Interesante sint ştirile despre prezența dacilor la Roma în garda 
imperială. Unii sint menţionaţi ìn cohortele pretoriene. Ei își indică origi- 
nea după numele provinciei de unde vin (natus provinciu Dacia, horiundus 
ez provincia Dacia) sau după cel al oraşului-capitală a teritoriului din care 
au fost recrutaţi (Apulum, Dierna, Drobeta, Malva, Napoca, Sarmizege- 
tusa); dar alţii afirmă deschis că sint de neam dac: natione Dacus, iar 
indicatia ni se pare prea clară pentru a mai putea fi pusă la îndoială. Alte 
inscripţii de la Roma amintesc de militari recrutaţi din Dacia pentu garda 
imperială călare (eguites singulares ). Cei mai mulţi dintre ci afirmă că 
sint natione Dacus; semnificativ este că într-o inscripţie dedicată împăra- 
tului Septimiu Sever de cîțiva călăreţi din gaidâ, apare si un Silvinius 
Decibalus. 

Departe de a fi fost „secătuită de bărbaţi”, Dacia fm niza, plecum 
se vede, recruți armatei romane si la începutul secolului al III-lea. După 
terminarea serviciului militar, unii reveneau probabil în patrie în calitate 
de cetățeni romani (cires Romani ), ei reprezentind un factor activ în pro- 
cesul de romanizare. 


Expunerea de pină aici a avut ca scop să readucă în memorie datele 
izvoarelor scrise, cele mai multe aceleaşi discutate de peste un secol şi 
adesea răstălmăcite de istoricii mai vechi şi mai noi. Adevărat este că cele 
mai multe se pretează la interpretări echivoce. În schimb, există o cate- 
gorie de izvoare — cele arheologice — infinit mai bogate ca informaţie 
În ceea cc privește supraviețuirea populației autohtone si mai semnifica- 


472 Vezi C. C. Pelolescu, Geto-dacii in armatu remană, Revista de istorie, 33, 1980, 6, 
P. 1 0-15—1 052 (cu indicarea tuturor surselor bibliografice); I. I. Russu, Daco-gefii ìn Imperiul 
Roman, p. 27—31. 


107 


https://biblioteca-digitala.ro 


tire pentru problema simbiozei daco-romane. Este un tablou destul de 
complex, rezultat al investigaţiilor arheologice deopotrivă în aşezările 
urbane, în castrele romane și în aşezările rurale ale provinciei 47%. Crite- 
riul general adoptat pentru identificarea pe cale arheologică a dacilor ìn 
epoca provinciei îl constituie persistența unor elemente de cultură mate- 
rială si spirituală din vremea Daciei regale ; el prezintă însă, totodată, 
dezavantajul de a ne lipsi de posibilitatea de a recunoaște existența unor 
comunități de origine dacică în plin proces de romanizare. 

Statisticile întocmite de arheologi arată că pe teritoriul provinciei 
au fiintat circa 300 de așezări rurale — ceea ce ne dă o imagine, fie si 
aproximativă, a situaţiei demografice a Daciei 1omane. Investigarea lumii 
satelor — mult mai conservatoare, atît în ceea ce priveşte pe autohtoni, 
cît si pe coloniști — prezintă un interes deosebit pentru problema simbio- 
zei daco-romane ; tocmai înțelegerea acestui fenomen comportă cele mai 
multe dificultăţi, deoarece continuitatea autohtonilor a fost cu prisosință 
demonstrată de descoperirile arheologice. În cele ce urmează, rom urmări 
repartiţia descoperirilor care reflectă aceste relaţii reciproce ; este evident 
deci că nu va fi o enumerare a tuturor descoperirilor privind continuitatea: 
dacică în epoca romană. 

Se cunosc numeroase așezări rurale de epocă romană ìn care apar 
asociate elemente de civilizaţie (în specia! ceramică) romană cu ccle dacice. 
Se pot cita, la sud de munţi: Amărăşti, Apele Vii, Castranova. Cireca— 
„Viaduct” (com. Cosoveni), Leu şi Loeusteni (jud. Dolj), Ocniţa (Ocnele 
Mari) (jud. Vilcea), Săcelu (jud. Gorj), Stocnești si Dobrun (jud. Olt), 
iar în Transilvania : Boarta, Casolţ, Curciu (com. Dirlos), Laslea, Ocena 
Sibiului, Roşia, Ruși, Săcădate, Slimnic, Şura Mică (jud. Sibiu), Cenade, 
Ciumbrud (Aiud), Ciunga (Oena Mureş), Micoslaea, Noșlac, Obreja, Ră- 
desti, Sebeş si Spălnaca (jud. Alba), Feldioara, Gligoreşti, Sava, Sic (jud. 
Cluj), Cipău, Cristești, Gogan, Lechinta de Mureş, Sf. Gheorghe (com. 
Iernut) (jud. Mureș), Filiaş, Medisoru Mare, Mugeni (jud. Harghita), 
Risnov si Vulcan (jud. Brașov). Aproape că nu există vreo așezare dacică, 
pură, în care să nu fi apărut materiale romane. Este o dovadă clară a con- 
vietuirii elementului autohton dac cu coloniştii, fie că trăiesc în cadrul 
aceleiași comunităţi rurale, fie separat—dar ímprumutînd reciproc ele- 
mente de cultură materială. Deocamdată, cel mai evident este împrumutul 
din partea autohtonilor, prin însușirea unor produse „de serie” (ceramică, 
piese de folosință personală etc.). 

Dacii apar cei mai conservatori în peipetuarea ritului funerar de 
tradiţie autohtonă (incineratia cu variantele ei de ritual). Este calea cea 
mai sigură de a-i identifica și a-i distinge de coloniștii care practică rituri 
funerare asemănătoare: (cum este cazul necropolelor iumulare de incine- 
ratie de la Oasolt (jud. Sibiu) si Calbor (jud. Braşov) apartinînd unor 


173 Vezi D. Protasc, Autohlonii ..., p. 164—165 : ,,Elementul de continuitate sub romani, 
atita cit se poate surprinde pe cale arheologică, se clovedește a fi salul, cu toate formele: 
materializate ale vieţii tradiționale, sărăcăcioase, dar intense si conservative. Ceca ce viaţa 
urbană a reușit sù absoarbă din lumea satelor băștinaşe este clificil astăzi de identificat si 
" precizat, deoarece totul se ascunde sub haină si etichetă romană. Dar nu poate incăpea vreo 
îndoială că în oraşele romane s-au asimilat în proporții mari, incă necunoscute, elementc autoh- 
tone din lumea satelor de pe teritoriul provinciei”. Datele arheologice din paginile următoare 
sint reproduse în special cupă sinteza lui D. Protase, unde cititorul va găsi si bibliografia 
de bază. 

coloniști norieo-pannoniei, ori cele de la Zlatna si Ighiu (jud. Alba) ale 
unor colonisti dalmatini. Totusi si aici îsi fac loc elemente de civilizatie 
(ceramică romană alături de cea dacică, fibule, uneori sticlărie etc.: 
Locusteni, Obreja, Soporu de Cîmpie, Spălnaca etc.) si chiar de tradiţie 
romană (,,0bolul lui Charon”, inexistent la geto-daci în perioada de dina- 
inte de cucerirea romană). La Leehinta de Mureş nu s-a găsit nici în mor- 
minte, nici pe suprafața necropolei, ceramică de factură dacică ; totuşi, 
se apreciază că necropola de nici aparţinea dacilor, fiind dependentă de 
aşezarea dacică din apropiere, pentru aceasta pledind şi „analogia varian- 
telor şi amănuntelor rituale ale incineratiei cu cele din cimitirele daco- 
romane de la Soporu de Cimpie si Obreja, ambele din secolele II—III” 44. 
În acest caz, necropola de la Lechinţa este încă o dovadă a „contaminării” 
romanice a populaţiei din așezarea civilă. În caz că totuși necropola apar- 
ţine unei aşezări a coloniștilor, încă neidentificată, înseamnă că o aşezare 
de daci şi alta de coloniști fiintau una aproape de cealaltă, autohtonii 
fiind evident influenţaţi de o serie de elemente zic civilizației materiale 
romeue. Demnă de amintit este o statistică a repartizării materialului cera- 
mic din necropola de la Obreja : olăria romană roşie este prezentă în 38 
de morminte, cea romană cenușie de calitaie superioară in 7, cea cenusie- 
negricioasă, zzrunturoasâ în 120, în timp ce olăria dacică. modelată gro- 
solan şi avînd ornamente caracteristice (butoni, brîuri crestate sau alveo- 
late etc.) s-a descoperit numai în 12 morminte. 

De deosebit interes este însă şi faptul că materiale arheologice de 
factură dacică au apărut în numeroase castre şi în aşezările civile ce s-au 
dezvoltat pe lingă ele; pînă acum se cunosc peste 20 de castre de trupe 
auxiliare «e pe cuprinsul Daciei în care s-au descoperit olărie de factură, 
dacică : Slăveni (jud. Olt), Simbotin si Stolniceni (jud. Vilcea), Bumbesti 
si Cătune (jud. Gorj), Drobeta (Turnu Severin), Pojejena, Vărădia si 
Mehadia (jud. Caraş-Severin), Orâstioara de Sus si Micia (jud. Hunedoara), 
Bologa şi Gilău (jud. Cluj), Buciumi (jud. Sălaj), Orheiul Bistriţei (jud. 
Bistrița-Năsăud), Brîncovenesti si Sârâteni (jud. Mureş), Brețcu, Coma- 
lău şi Olteni (jud. Covasna), Risnov (jud. Brașov). „Avem si în aceste 
cazuri dovezi materiale directe, legate de prezenţa autohtonilor sub ro- 
mani” 47% (D. Protase), dar și a unei simbioze ciare intre trupa staționată 
în castru şi comunitatea dacică din împrejurimi. Din punct de vedere al 
condiţiei sociale, fără îndoială că raportul era dezavantajos pentru autoh- 
toni. Arheologic, este greu a întrevedea numai din această situaţie bene- 
ficiul pentru daci al raporturilor cu romanii ; se subliniază astfel imitarea 
unor recipiente romane de către olarii daci, dar se cunosc destule cazuri 
cind olarii romani au preluat unele motive de ornament tipic dacice (de 
exemplu brîul alveolar, pe carel-au aplicat pe vase romane provinciale) 479. 

Asemenea produse au ajuas în castre fie cu ocazia lucrărilor de forti- 
ficaţii, tie prin folosirea unor produse ale biiştinaşilor locuind în apro- 
piere (în teritoriul militar) de către soldaţii romani ; este posibil să fi ajuns 


474 Ibidem, p. 106. 
175 Ibidem, p. 138. 
376 Ibidem, p. 157—165. 

însă si prin recruți daci încorporaţi în diferite unităţi auxiliare ; în sfirsit, 
se pot explica prin prezenţa în așezările civile de pe lingă castre a unor 
elemente autohtone (în special femei dace căsătorite cu soldaţi și veterani). 

Dacii sint cunoscuți — prin aflarea aceleiași fosile directoare: 
ceramica — si în cadrul unor ferme agricole (villae rusticac ) de pe teri- 
toriul provinciei, cum ar fi cele de la Aiud si Rahău (jud. Alba), Deva, 
Cincis si Mănerău (jud. Hunedoara), Chinteni si Bădeni (jud. Cluj). Fără 
îndoială insă că cei mai mulţi continuau să trăiască în comunităţile lor 
rurale, răspindite uniform pe întreg cuprinsul provinciei. 

Din păcate, gradul foarte înalt sau absolut de perisahbilitateal majo- 
ritâtii materialelor arheologice nu ne permite a urmări mai amplu rapor- 
turile reciproce între autohtoni şi coloniştii veniţi din diferite părţi ale 
imperiului, Sîntem reduși astfel aproape exclusiv la analiza materialului 
arheologic de uz curent (îndeosebi ceramica) și a unor elemente de viață 
spirituală (rituri funerare). In stadiul de faţă al cercetării, ar fi important 
a urmări cum elementul autohton intră în contact cu cultura materială a 
cuceritorului, dar si în ce măsură viaţa sa cotidiană este stimulată de pro- 
gresul net introdus de statul roman în raport cu perioada anterioară. Cre- 
dem că descoperirile arheologice, degi nu pot încă răspunde multumitor 
la toate întrebările, sint totuşi elocvente pentru existenţa unui dialog 
între cuceritori si cuceriţi 17“. Detaliile ne scapă încă, dar cunoaştem conse- 
cintele unui secol şi jumătate de dominație romană: după retragerea 
autorităţii romane din Dacia, nu numai că se constată o unitate deplină 
de cultură materială a populaţiei daco-romane, dar aceasta este în măsură, 
să propage romanitatea dincolo de graniţele provinciei 478, 


În oraşe si în așezările romane organizate după sistemul roman (pagi, 
vici), trăiau îndeosebi coloniştii 4'9. Veniti ez toto Orbe Romano (Eutro- 
pius), ei îşi găseau un element de unitate în atașamentul lor față de sis- 
temul politic roman (care le asigura prosperitatea economică) si în folosi- 
rea limbii latine ca unic mijloc de comunicare — între ei și în relaţiile 


477 În această privinţă, trebuie reamintit faptul binecunoscut că geto-dacii luaseră contact 
cu civilizația clasică mediteraneană încă înainte de cucerirea romană ; vezi în această privință 
I. Glodariu, Relaţii comerciale ale Daciei cu lumea elenistică şi romană, Cluj-Napoca, 1974 
și mai nou în Thraco-Dacica, 5, 1984, p. 150—155; L. Bârzu, op. cil. (nota 448), p. 15—34. 
Această realitate este de o deosebită importanţă în aprecierea atitudinii populației autohtone 
față de procesul de romanizare. Ideea unei perpetue rezistențe (vezi: M. Benabou, La rêsis- 
tance africaine â la romanisation, Paris, 1976 ; opinii divergente în vol. Assimilation el resistance 
â la culture grêco-romaine dans le monde ancien. Travaux du VIC Congrès international d'Etudes 
classiques (ed. D. M. Pippidi); cf. M. P. Speidel, Africa and Rome: continous Resistance?, în 
Procceding of the African Classical Associations, 13, 1975, p. 36—38), manifestată prin răscoale 
și alte forme de luptă contra opresiunii romane, nu se poate sustinc cu argumente demne de 
metodele de cercetare istorică modernă. Ea are — ca si ideea negării continuității populației 
autohtone — un substrat cu totul străin spiritului științific. 

4% Despre fenomenul romanizării în Dacia și Moesia Inferior (Dobrogea) a se vedea: 
C. Daicoviciu, Apulum, VII/1, 1968, p. 261—271; Gh. Stefan, Dacia, N. S., 12, 1968, p. 348 
și urm. ; N. Gudea, Apulum, 13, 1975, p. 95—109; H. Daicoviciu, în Dicţionar de istorie veche a 
României, 1976, p. 509; L. Bârzu, op. cil., p. 43 si urm.; D. Protase, op. cit., p. 228—252; 
I. 1 Russu, Etnogeneza românilor, Bucureşti, 1981, p. 190—195; Al. Suceveanu, Thraco- 
Dacica, 6, 1985, p. 105—114. 

4:9 Deşi publicată cu mai bine de trei decenii în urmă, cea mai completă monografie, 
încă utilă, a provinciei intemeiate de Traian, rămîne cea a lui M. Macrea, Vieja in Dacia romană, 
Bucureşti, 1969. 

cu autohtonii geto-daci. Este remarcabilă puritatea limbii inseriptiilor 
provinciei, ceca ce denotă progresele romanizării şi dă măsura influenţei 
pe care ea a exercitat-o asupra oamenilor pămîntului în curs de asimilare. 

Limba (latină) a avut un rol deosebit de important în uniformi- 
zarea etnici pe cuprinsul Daciei într-un secol şi jumătate de stăpinire 
politico-militară efectivă de către Imperiul roman 49, In difuzarea acesteia, 
două elemente au avut un rol precumpănitor: urbanismul si armata. 

Orașele au reprezentat focare active de romanizare. Numeroase 
aşezări au purtat titlul de municipium (Drobeta, Romula, Dierna, Tibis- 
cum, Apulum, Potaissa, Napoca, Porolissum), primit de la împărații 
Hadrian, Marcus Aurelius şi Septimiu Sever; unele au ajuns chiar la 
rangul de colonia (Ulpia Traiana Sarmizegetusa, Drobeta, Romula, Malva, 
Apulum, Napoca, Potaissa). Numărul municipiilor şi coloniilor din Dacia 
este comparabil cu cel din Moesia și Pannonia, unde romanitatea avea o 
vechime de aproape un secol la data cuceririi Daciei. În provincia nord- 
dunăreană, citeva oraşe au primit chiar „dreptul italic”? (jus Italicum ), 
care nu a mai fost acordat nici unui oraș din provinciile vecine. Fără a fi 
deţinut din punct de vedere juridic statutul municipal, au existat în Dacia 
numeroase alte aşezări cvasiurbane (Sucidava, Aquae, Germisara, Micia, 
Alburnus Maior etc.). f 

Un rol important a avut în procesul de romanizare armata. In Dacia 
şi-au avut garnizoana două legiuni (mai întîi legio XIII Gemina, iar de la 
Marcus Aurelius$i V Macedonica), precum şi numeroase unități auxiliare. 
Prin liberâri succesive de veterani, care se stabileau în oraşele Si satele 
provinciei, romanizarea a făcut progrese. Unii daci, înrolați în unitățile 
din Dacia sau din alte provincii, reveneau după terminarea serviciului 
militar în mijlocul comunităților lor rurale, devenind factori activi în 
procesul de romanizare. Cu prestigiul ei (decurgìnd din aceasta si o serie 
de avantaje de ordin social), cetățenia romană (civitas Romana ) a repre- 
zentət un stimulent în procesul de romənizare. 

Dar acestea sint elemente de ordin subiectiv. Esenţial în progresul 
romanizării afost factorul civilizator : introducerea unor unelte de producție 
mai perfecționate ; dezvoltarea unei producții de mărfuri locale, concomi- 
tent cu pătrunderea a numeroase produse realizate în mari officinae din 
imperiu ; dezvolterea unei importante rețele de drumuri. Toate acestea 
nu făceau decit să întărească prestigiul civilizației romane, deopotrivă în 
ochii populaţiei autohtone şi cei ai coloniștilor. 


Continuitatea dacilor şi simbioza daco-romană au stat la. temelia 
procesului de romanizare în Dacia. Iar continuitatea daco-romană si 
extinderea romanitâtii dincolo de limitele fostei provincii (secolele 
IV—VI) reprezintă alte verigi ale procesului istoric, unic şi îndelungat, 
al etnogenezei române. 


480 Despre rolul limbii latine în procesul de romanizare și evoluţia ci, vezi H. Mihăescu, 
La langue latine dans le sud-est de l'Europe, București— Paris, 1978; I. Fischer, Latina dună- 
reană. Introducere în istoria limbii române, București, 1985. 

